
Partea |. 
Bazele teoretice 


Capitolul 1. 
Scurt istoric al schiului 


Dintre sporturile de iarnă, schiul este disciplina cea mai 
îndrăgită de tineret datorită cadrului natural în care se practică 
şi satisfacţiilor ce le oferă acelora care reuşesc să-i stăpânească 
tehnica. 


Odată cu trecerea anilor, schiul se perfecţionează continuu. În 
acest sens considerăm că este obligatoriu să cităm una din 
marile personalităţi ale schiului românesc, care şi-a dedicat 
întreaga viaţă acestui sport - domnul Ion Matei, care spunea în 
cartea sa „Marea aventură a schiului” (carte de referinţă în 
domeniul sporturilor de iarnă din ţara noastră): 


Născut din foame, din zăpadă şi mit, schiul a devenit în 
„acest straniu secol al sportului” cum numeşte Francois 
Mauriac secolul pe care îl traversăm, un templu în care 
curajul, vigoarea fizică şi spirituală se împletesc atât de 
armonios cu dorința de frumos şi de mai bine; un banc de 
încercare a posibilităţilor omeneşti; un vast şi fascinant 
câmp deschis cercetării şi producției materiale; un 
revigorator pentru localităţi şi aşezări altădată obscure şi 
mai presus de toate, arenă universală unde se pot reuni 
milioane de schiori indiferent de vârstă şi de obârşie, 
prilej de cunoaştere şi comuniune spre o lume mai bună. 


Au trebuit să treacă milenii pentru ca schiul să devină un mijloc 
utilitar un sport. Este o evoluţie logică, strâns legată de noile 
trebuinţe ale omului modern spre o viaţă prosperă şi frumoasă. 


Care este etimologia cuvântului „schi”? 


Punctul de pornire al cercetătorilor l-a constituit studierea 
limbilor scandinave, slave şi indoeuropene. Supoziţia că 
originea cuvântului ar putea fi din laponă se baza pe 
considerentul că popoarele scandinave ar fi primit schiul de la 
laponi. 


Laponii numeau Savek sau Sabek, schiul stâng căptuşit cu piele 
şi Golas schiul drept necăptuşit. La rândul lor, finlandezii, 
numeau schiul Suksi, având şi ei denumiri separate pentru 
schiul drept Lyly şi schiul stâng Kalhu. 


Norvegienii foloseau doi termeni pentru acelaşi lucru: Ski şi 
Aandar iar suedezii: Skide şi Andor. Deci, mai curând în limbile 
norvegiană şi suedeză s-ar găsi originea cuvântului schi. 
Lucrurile se complică şi mai mult în momentul în care 
cercetătorul german C.I. Luther descoperă în alfabetul chinez 
un semn care înseamnă „scânduri pentru alunecare” iar Fridtjof 
Nansen că termenul folosit în Altai pentru a denumi schiul se 
pronunţă asemănător cuvântului finlandez Suski. 


Cea mai plauzibilă ipoteză pare a fi aceea că la originea 
cuvântului schi stă o foarte veche onomatopee (deplasarea 
schiurilor pe zăpadă provoacă un hârşâit). Astfel la originea 
cuvântului norvegian Ski şi a celui suedez Skida, stă cuvântul 
Scrida, care în suedeză înseamnă a aluneca, a înainta. Prin 
analogie am putea spune a se freca, a se hârşâi. De fapt 
norvegianul Ski se pronunţă „Şii” sau mai precis „Jii”. 


Cuvântul Skida desemnează în acelaşi timp o bucată de lemn 
alungită, asemănătoare schiului. Este deci un cuvânt imitativ. 


Termenul norvegian Ski pătrunde în limbajul internaţional (cu 
excepţia slavilor abia în secolul al XIX-lea şi este împrumutat şi 
de noi sub forma Schi. 


Dicţionarul enciclopedic român menţionează la cuvântul schi: 
„provine din franceză?!” şi înseamnă: 


Obiect din lemn, metal sau material plastic în formă de 
patină plată şi alungită, care serveşte la alunecarea 
rapidă pe zăpadă şi Sport de iarnă practicat cu schiurile. 

Schia (provine din franceză) a aluneca pe zăpadă cu 
schiurile, a face schi, a practica sportul cu schiurile. 


Izvorât din nevoile vieţii din ţinuturile nordice, schiul a devenit 
treptat, odată cu trecerea anilor, un mijloc de întrecere sportivă, 
câştigând din ce în ce mai mulți adepţi în rândul îndrăgostiţilor 
de natură, de frumuseţile anotimpului hibernal. 


Istoria schiului se integrează în cuprinzătoarea istorie a 
civilizaţiei umane, contribuind la aprofundarea şi înțelegerea 
unor fenomene, la reconstituirea unor momente ale luptei pe 
care omul a dus-o timp de milenii spre a-şi afirma condiţia şi a- 
şi lărgi sfera cunoaşterii. 


Pentru a putea supravieţui, pe scara evoluţiei sale, omul a 
trebuit să meargă, să alerge, să arunce, să sară, să se lupte, 
perfecționându-şi continuu aceste calităţi şi deprinderi motrice, 
dar în acelaşi timp a fost obligat să se gândească şi să-şi 
construiască unele unelte care să-i uşureze efortul. Pentru 
multe popoare, în special pentru popoarele nordice, dar nu 
numai, schiul a fost o unealtă de primă necesitate, lucru 
confirmat şi de istorici care vorbesc despre „civilizaţia schiului”, 
pentru a denumi o perioadă importantă în dezvoltarea 
popoarelor nordice, mai ales în epoca marilor migrații spre 
zonele septenrionale ale Europei sau nordul continentului 
american. 


Nu putem să vorbim despre schi fără să amintim faptul că omul 
folosea „aripile de lemn” înainte de a fi inventat roata şi a fi 
construit drumul, căutând să cucerească întinderea albă a 
iernii, să şi-o facă din înfricoşător duşman un aliat de nădejde. 
Plecând de la afirmaţiile anterioare ne vedem obligaţi să 
răspundem la trei întrebări simple în legătură cu apariţia 
schiului: 


1. Unde a apărut prima dată schiul ? 
2. Când a apărut schiul ? 
3. Cine a inventat schiul ? 


Vom încerca să răspundem la aceste trei întrebări, plecând de la 
faptul că locurile unde a apărut schiul pot fi mai multe, că data 
apariţiei schiului poate fi precizată (chiar dacă erorile de câteva 

sute de ani pot fi neglijate datorită celor cinci milenii de 
existenţă a schiului), dar cine a alunecat prima oară pe schiuri 
este foarte greu de aflat. 


Bătrânii poporului osteac, popor de origine finică din Siberia 
occidentală, privind cerul înstelat al lungii nopți polare, 
povestesc nepoților lor: 


Vedeţi cele două dâre albicioase ce brăzdează cerul şi care 
se unesc? Ele sunt urmele schiurilor lui Tunc-Poks, zeul 
vânătorilor, pe care le-a lăsat o dată când a pornit să 
vâneze un ren mare şi frumos cum niciunul din voi nu a 
văzut. Gonea renul din toate puterile sale, dar Tunc-Poks 
zbura pe schiuri şi se apropia văzând cu ochii. Deodată, 
pe o pantă repede, vălurită, Tunc-Poks îşi rupe un schiu. 
Uitaţi-vă, chiar acolo unde dispare una din cele două 
dâre ! Dar Tunc-Poks era un schior prea bun pentru a 
renunţa la vânat numai din acest motiv. El a continuat să 
alerge pe un singur schiu şi a reuşit să prindă până la 
urmă renul... 


„Urme de schi peste veacuri”, 
Gh. Epuran, Ed. Tineretului, cultură fizică şi sport, 
Bucureşti, 1958. 


In mitologia Nordului există o veche legendă a zeiței vânătorii 
pe care o numeau Skada. Se spune că: 


Intr-o zi, furioasă pe un ren care prin sprinteneala sa 
reuşise să scape de vârful ascuțit al săgeților sale, pentru 
a fi la fel de iute ca renul ea a inventat schiul. 


Oamenii, care au învăţat de la ea să folosească schiul, au 
socotit-o de atunci şi zeița schiului şi a sfârşitului zăpezii, 
numind-o Ondurrdis sau Onerdis. 

„Urme de schi peste veacuri”, 


Gh. Epuran, Ed. Tineretului, cultură fizică şi sport, 
Bucureşti, 1958. 


Legenda mai spune că zeița Skada a avut doi copii, un băiat şi o 
fată. Fiul ei, Saeming, a fost primul rege al Norvegiei. El a fost 

cel care a învăţat poporul său să folosească schiul pentru aşi 
putea câştiga mai uşor hrana. 


Tot în mitologia Nordului descoperim 
că Uller, Ullr sau Ull era zeul iernii, 
al vânătorii şi al tragerii cu arcul. El 
era fiul lui Egie şi ginerele lui Thor, 
zeul războiului, şi schia atât de 
frumos şi atât de iute, încât schiorii l- 
au ales ca patron al lor, purtându-i şi 
astăzi chipul bărbos pe diverse 
talismane. 


Mai sunt şi alte legende de acest fel, 
legende care dovedesc marea preţuire 
Talisman cu pe care popoarele nordului au acordat- 
Chipul iui Mal o acestor miraculoase tălpi de lemn 
prin care omul a învins iarna, 
devenind superior animalelor şi 
putând să treacă de la vânătoarea cu 
ajutorul capcanelor la vânătoarea prin 
urmărire. 


Datele culese, probele aduse de arheologi şi muzeografi cu 
privire la apariția schiului, spun că originile îndepărtate ale 
schiului se asociază cu cele ale patinelor şi saniei şi, după 
formele primitive de navigaţie, este cu certitudine cel mai vechi 
mijloc pe care omul l-a pus în sprijinul libertăţii sale de mişcare. 


Referitor la aceasta, cu 370 de ani I.Ch., filosoful şi generalul 
atenian Xenofon, elev al lui Socrate, descrie în lucrarea 
„Anabasis” modul cum se deplasau oamenii pe zăpadă 
întrebuinţând un soi de „picioroange”. În această mărturie 
istorică, autorul descrie cum locuitorii Armeniei înveleau în saci 
copitele cailor, pentru a le uşura mersul pe zăpadă. Tot el 
pomeneşte de un fel de „picioroange” cu ajutorul cărora 
locuitorii din Scandinavia şi Armenia se deplasau mai uşor pe 
zăpadă şi pe ... noroi. 


Schiurile de noroi, dispărute astăzi, erau folosite şi în Rusia, 
dar mai ales în China şi Coreea. Filosoful Zsi-Tse, care a scris 
viața împăratului legendar Yu, pomeneşte de existenţa lor în 

prima jumătate a secolului al IV-lea Î.Ch.. Mai târziu, în anii 
145-86 I.Ch. se vorbeşte despre aceste schiuri în lucrarea „Szi- 
ki”. Într-o gravură din paginile acestei lucrări vedem că 
schiurile de noroi sunt ovale şi sunt făcute din împletitură de 
nuiele. 


Cu privire la acei „Hippopodes” (oameni cu picioare de cai 
pentru mersul pe zăpadă) mai aminteşte şi naturalistul roman 
Pliniu cel Bătrân în opera sa „Istoria naturală”. 

p 


În neolitic, vânătorul va găsi şi alte soluții. Împletitura din 
crengi capătă o formă îmbunătățită („Racheta Trug”); „osul de 
gheaţă”, străbunul patinelor, se apropie de aspectul cunoscut, 
iar plasa de nuiele pentru călcat noroiul devine „schiul de noroi” 
realizat din scânduri de lemn de formă ovală, asemănător 
caiacelor cu extremitățile uşor arcuite şi ascuțite. 


În timpul orelor de pândă, atenția vânătorului este atrasă de 
forma copitei renului — cu vârful rotunjit (oarecum asemănător 
spatulei — vârful schiului de azi) pentru alunecare şi pintenul 
dinapoi pentru frânare. De aici şi până la construirea 
„bocancului de zăpadă” nu a fost prea greu, materialele folosite 
fiind lemnul pe care-l sorbeau şi oasele mari de animale. 


Treptat, treptat, obiectele de călcat zăpada încep să fie 
perfecţionate, ajungându-se la o formă mult îmbunătăţită 
realizată din lemn plat cu vârful ascuţit pentru a putea permite 
despicarea zăpezii. 


De la jumătatea celui de al doilea mileniu al erei noastre, adică 
de acum 500 de ani, veştile se înmulţesc însă atât de mult, încât 
istoria acestui mijloc de deplasare ce va intra în curând în 
dotarea armatelor şi apoi va deveni sport, începe într-adevăr să 
fie scrisă. 


În muzeul schiului de la Oslo, situat în clădirea trambulinei de 
la Holmenkollen de lângă Stockholm, la Fiskartorpet, în 
muzeele de antichităţi de la Moscova şi Leningrad, în cele de la 
Copenhaga sau de la Helsinki, în cel de la Berna sau în muzeul 
braşovean de la poalele Tâmpei, obiecte de tot felul sunt supuse 
analizelor amănunțite în corelaţie cu alte documente, 
constituind puncte de plecare în multiple ipoteze. 


În preajma anului 1930, arheologii descoperă în grota 
Balingstas în apropiere de Uppsala (Suedia) un desen rupestru 
reprezentând un vânător pe schiuri datând din anul 1050 I.Ch.. 


l-a urmat o altă descoperire 
făcută într-o mlaştină de turbă 
din Suedia centrală, la Hoting, 
unde s-a găsit un schi de o 
Schiul descoperit la Hoting vechime apreciată la 4200 de ani. 

(Suedia) Intr-adevăr schiul găsit la 
Hoting, acoperit de straturi vechi 
de turbă, a dovedit că nu laponii 
au adus schiul din Asia, prin 
nord în Scandinavia, el existând 
aici încă din epoca de piatră. 


Bine conservat, cel mai vechi schiu din lume este păstrat astăzi 
în muzeul schiului de la (de lângă Stockholm), reprezintă un 
model perfecționat, având un suport mai ridicat pentru 
aşezarea piciorului şi o serie de orificii pentru curelele care îi 
fixează vârful. Dacă schiul acesta, în vârstă de 4200 de ani, are 
o formă atât de avansată, ce vechime trebuie să aibă „rachetele 
de călcat zăpada” sau primii „bocanci de zăpadă”? Oase de 
animale cu capete rotunjite şi găurite la extremități, care 
serveau de patine, datând din vremuri preistorice, au fost găsite 
în Pomerania, în nordul Poloniei, în Islanda, Olanda şi în 
vecinătatea locuinţelor lacustre din Elveţia, ca şi în desenul 
unei sănii descoperite într-o cavernă din vecinătatea lacului 
Onega, în nord-vestul părţii europene a fostei U.R.S.S.. 


Istoricul sovietic Arţihovski susţine, pe bună dreptate, că cele 
mai vechi reprezentări de schiori, petrogrifele descoperite în 
localităţile Besove Sledki (în 1926 de A.M. Linevski) şi Zalavrug 
(în 1936 de V.I. Rovdonikas), localități lângă Marea Albă, 
dovedesc că şi în Europa Răsăriteană, din cele mai vechi 
timpuri, schiurile au fost alunecătoare. 


Faptul că aceste încrustaţii în piatră, făcute — după aprecierile 
arheologilor — pe la sfârşitul mileniului al III-lea şi începutul 
mileniului al II-lea I.Ch., deci acum 4000 de ani, arată schiori 
care folosesc câte un băț şi au genunchii îndoiţi, constituie o 


dovadă de netăgăduit că oamenii acelor timpuri alunecau pe 
schiuri, băţul fiindu-le de ajutor pe teren plat şi în urcuşuri. 


Figurile, deşi numai conturate, 


mai permit să se vadă că acum 
4000 de ani se cunoştea şi 
>, rondeaua care se pune la 
e de J 


capătul jos al bățului 
pentru a-i limita afundarea în 


Petrogriful descoperit la Zalavrug zăpadă 


(U.R.S.S.) 


Desenul sculptat în piatră aflat la Rodov (Norvegia), datează şi 
el din neolitic şi confirmă, prin aceeaşi sugestivă îndoire a 
genunchilor, folosirea schiurilor alunecătoare în Scandinavia. 


Desenatorul, mai puțin 
îndemânatic, ne pune în 
încurcătură în ceea ce priveşte 
identificarea obiectului ţinut 
de schior în mână. 


Schiorul sculptat în piatră în epoca 
neolitică - Rodov (Norvegia) 


Să fie vorba tot de un băț ajutător în mers şi folosit ca armă de 
apărare, sau de un arc ? Gestul, trădat de poziția brațelor, ne 
face să credem că este vorba de un arc, ca şi în desenul în 
stâncă descoperit în Suedia, la Boksta lângă Upsala. 


În legătură cu locul unde a apărut prima dată schiul, sunt 
vehiculate mai multe teorii. 


Una dintre ele aparține unui cercetător german din Munchen, 
Carl J. Luther, un promotor al schiului modern şi redactor al 
revistei „Der Winter”, mult apreciată în anii „30”. 


El pleca de la menţiunile făcute în diverse cronici chineze cu 
privire la utilizarea de către chinezi, mongoli, manciurieni, 
coreeni, fie a „încălţărilor de zăpadă” fie a „schiului de noroi” (de 
pildă, într-una dintre ele filosoful ZSI-TSE pomenea de 
existența lor în prima jumătate a secolului al IV-lea I.Ch., 


pentru ca mai târziu, în anii 145 - 86 I.Ch., în lucrarea „SZI-KI” 
să se amintească despre mijloacele de deplasare în terenurile 
mlăştinoase), dar şi de faptul că zona munţilor Altai şi a lacului 
Baikal a fost socotită leagănul mai multor popoare europene. 


Luther considera că schiul s-a născut în Asia centrală, de unde 
au pornit la sfârşitul ultimei perioade glaciare trei curente - 
corespunzătoare unor migrații. După Luther, schiul ar fi ajuns 
în Nordul Europei prin intermediul laponilor şi al finicilor. 


În sprijinul teoriei sale, cercetătorul german, aduce printre alte 
argumente şi uimitoarea asemănare pe care a descoperit-o între 
„rachetele de călcat zăpada” sau schiurile găsite în Finlanda şi 
Islanda şi cele utilizate în nord-estul Asiei, sau de către 
membrii tribului ATHABASKI din Canada septentrională. 
Teoria a făcut multă vâlvă la timpul său deoarece era susţinută 
de un savant de talia lui Fridtjof Nansen, care studiase 
fenomenul şi din punct de vedere filologic. 


Profesorul Alfred King, un savant elveţian, semnala prezența 
schiului în Manciuria, mai ales în regiunea MUKDEN (Senian), 
cu 8 secole I.Ch.. El cita o cronică veche chineză în care o 
partidă de vânătoare era astfel descrisă: 


Vânătorii fixau la picioare bucăţi de lemn şi se ajutau de 
două bețe; ei străbăteau cu o viteză uimitoare marile 
întinderi îngheţate. 


Ideea că laponii ar fi adus schiul în Asia şi l-ar fi transmis apoi 
scandinavilor nu s-a dovedit pe deplin confirmată (vezi 
descoperirea de la HOTING — Suedia). 


O altă teorie privitoare la locul de origine al schiului este cea a 
savantului suedez K.B. Viklund (profesor la Universitatea din 
Uppsala). Cercetările sale l-au dus l-a concluzia că schiul are 
două locuri diferite de baştină: unul răsăritean - în Siberia şi 
Rusia de nord, şi altul apusean - în Peninsula Scandinavă. 


Dacă în răsărit schiurile aveau lungimea şi lățimea egală şi 
erau prevăzute cu piei pentru a ajuta înaintarea, cele folosite de 
scandinavi difereau: numai schiul stâng era mai lung, în timp 
ce dreptul, mai scurt, era căptuşit cu piele (căptuşirea cu piele 
era folosită pentru a propulsa mai bine schiul şi a nu aluneca 
înapoi n faza de împingere). El este de părere că schiurile care 


au forma cunoscută de noi azi au fost întrebuințate pentru 
prima oară de laponi şi finlandezi, supoziţie susținută şi de 
savantul suedez O. Svan şi de A. Zettersen, fostul director al 
Muzeului schiului din Stockholm. 


De fapt nu numai profesorul VIKLUND, ci şi alţi cercetători îi 
consideră pe laponi promotorii schiului perfecţionat cu mai bine 
de 2000 de ani I.Ch.. 


În lucrarea „Urme de schi peste veacuri”, Gh. Epuran, oferă 
date interesante privind varietatea formelor schiurilor întâlnite 
în lume. Pentru o mai bună cunoaştere a strămoşului schiului 
de azi, sociologul francez G. Montandon stabileşte o clasificare 
pe genuri, distingând trei tipuri de schiuri: 


= schiul primitiv de călcat (racheta, de obicei circulară); 


= rachetele canadiene, schiul de călcat perfecţionat (genul 
„TRUG”); 


= schiul de alunecare. 


Schiul de călcat zăpada (racheta) a fost l-a rându-i diferențiat, 
citându-se nu mai puţin de 8 tipuri. 


Curios, dar adevărat, racheta 
coexistă şi azi alături de cele mai 
perfecţionate schiuri (în Canada, 
S.U.A., în munţii Alpi, Pirinei, 
Caucaz etc.). 


Rachetă de călcat zăpada 
tip „Trug” 


Suedezii O. Svan şi A. Zettersen împart schiurile după regiunile 
în care au fost folosite: 


= tipul de sud — întrebuințat de la munţii Urali până în 
Norvegia, este prevăzut cu un lăcaş scobit pentru picior şi 
căptuşit cu piele pe talpă; 


= tipul arctic — utilizat în nordul Siberiei şi al Europei, se 
caracterizează printr-o formă bombată pe fața superioară şi 
cu orificii verticale pentru legături. Talpa acestuia este 
acoperită cu piele sau este goală; 


= tipul de nord — folosit de scandinavi (Norvegia, Suedia şi 
Finlanda) se prezintă diferit de celelalte prin faptul că schiul 
stâng este mai lung şi mai îngust, cu rol de alunecare, iar 
dreptul este mai scurt şi acoperit cu piele pentru împins. 


Trebuie să amintim faptul că acest schi de călcat zăpada — 
racheta, a fost folosit de către oameni si pentru caii pe care îi 
foloseau iarna pentru vânătoare sau transport. Dacă ne vom 
referi la laponi vom descoperi o întreagă gamă de schiuri 
specializate: schiul pentru zăpadă întărită, folosit în lungile 
călători de primăvară, era făcut din două esențe de lemn (una 
mai moale şi una mai tare). 


Primele rachete de zăpadă care 
echipau în secolul XI oamenii şi animalele 


Către anul 1670 apare lucrarea intitulată „Laponia” care 
prezintă cu lux de amănunte schiul lapon. Lucrarea a fost 
publicată de Johann Scheffer, un cetățean din Strasburg. În 
capitolul XX al lucrării, intitulat „Armele şi instrumentele de 
vânătoare în folosință la laponi”, Scheffer descrie schiurile pe 
care el le numeşte soleae lignae, tălpi de lemn, dar cărora în 
Laponia li se spunea skider, sau skiier. Schiul drept era mai 
lung decât schiul stâng servind ca schiu director şi având un 
nume special, andur sau andra. De obicei, el avea talpa 
acoperită cu blană pentru a nu aluneca înapoi la urcare şi nici 
prea iute la coborâre. Legătura consta dintr-un inel din nuiele 
în care se introducea vârful încălțămintei şi o curea trecută 
peste toc, oprind piciorul să iasă din inel. 


După cum se vede în gravura 
care însoţeşte textul, laponii 
alunecau pe schiul din esență 
tare, care era lucios şi greu, şi 
alergau pe celălalt, care era 
mai uşor şi întrebuințat ca o 
trotinetă. Se serveau de un 
singur băț asemănător unei 
sulițe, prevăzut la capătul de 


Lapon pe schiuri, reprezentat în , Suta 
cartea lui Scheffer (1670) jos cu un inel asemănător 


rondelei de azi, în mâna 
cealaltă purtând arcul. (vezi 
imaginea alăturată). 


Schiul pentru zăpadă moale se întrebuința toamna, când 
zăpada era proaspăt ninsă şi abundentă. 


Schiul lupilor, o variantă a schiului pentru zăpadă moale, 
căpătând denumirea prin faptul că era utilizat la vânătoare de 
lupi şi lincşi, era mai scurt şi mai lat pentru a da o mai mare 
libertate de mişcare vânătorului. Pe talpă, schiurile prezentau 
un şanţ direcţional, iar pe partea de deasupra ornamente cu 
linii care convergeau spre vârfuri. 


Interesant de semnalat este 
modul cum îşi construiau laponii 
schiurile. Ei alegeau un pin 
înclinat spre soare, cu o curbură 
pronunţată. Din trunchiul 
doborât, se tăia o fâşie spre 
„inima” lemnului. Astfel, curbura 

Laponi pe schiuri. şi vârful schiului erau realizate 
Reproducere după o carte foarte simplu şi se mențineau 
a lui Olas Magnus (1555) permanent aşa. Vechii laponi 
numeau curbura Olle sau Ollo şi, 
desigur, datorită ei schiul 
aluneca mai uşor. 


Mult mai târziu a apărut realizarea spatulei, prin uscarea în 
presă a materialului. Supoziţia că laponii ar fi inventat schiul 

perfecționat de alunecare se dovedeşte justificată de 
îndemânarea şi măiestria cu care îşi construiau schiurile. 


Pe măsura evoluţiei sale omul a perfecţionat numeroase sisteme 
de prindere a schiurilor, sistemele de prindere prezentate în 
imaginea de mai jos fiind doar două din începuturile acestor 
sisteme de prindere numite în zilele noastre „legături”. 


Sie p 


Weidenbiigelbindung 


Huitfeldt-Bindung 


Sisteme de prindere a schiurilor 


În anul 1555 renumitul istoric şi geograf suedez, arhiepiscopul 
Olaus Magnus, editează „Istoria popoarelor nordice” („Historia 
de gentibus septemtrionalibus”) în care se găsesc şi gravuri care 
înfăţişează laponi pe schiuri. 


Într-una sunt reprezentați 
trei vânători, printre care şi o 
femeie, trăgând cu arcul de pe 
schiuri, care au vârfurile 
îndoite. Beţe nu au, doar unul 
dintre ei se sprijină pe o 
Laponi la vânătoare pe schiuri, aşa suliță. Cercetătorii din zilele 
cum apar în cartea lui Olaus noastre tind să acorde acestei 
Magnus (1555) gravuri o valoare relativă, 
deoarece gravura a fost 
executată de desenatori 
italieni care nu  văzuseră 
niciodată cum arată schiurile. 

Cu un an mai târziu (1556) apare la Basel (Elveţia), cartea unui 
călător austriac care vizitase Rusia, pe nume Gerberstein. 
Vorbind despre schiuri, autorul spune: 


Iarna ei fac de obicei drumul pe artach, un fel de tălpi 
lungi de aproape 6 palme; îmbrăcându-le în picioare, ei 
merg repede şi fac drumurile cu viteză mare. 


In diversele ediții ale lucrării sale, Gerberstein reprezintă 
schiul într-o gravură, în care alături de sănii sunt şi doi schiori 


(vezi imaginea de mai jos). 


Nansen cu tovarăşii săi de 
drum din traversarea 
Groenlandei 


Amândoi schiorii au haine cu 
poalele scurte şi căciuli, picioarele 
lor fiind înfăşurate într-un fel de 
moletiere. Schiurile au vârfurile 
îndoite şi sunt scurte, în schimb, 
beţele cu care ei ajută alunecarea 
sunt foarte lungi, vârfurile lor fiind 
ascuţite, dovadă că ele sunt mai 
curând sulițe, folosite pentru 
împingere în timpul mersului. 


Anul 1888 este o dată marcantă în 
evoluţia schiului, fiind anul în care 
expediția condusă de Nansen a 
traversat Groenlanda pe schiuri. 


La 2 mai 1888 (avea atunci 27 de 
ani) Nansen pleacă din Cristiania 
spre Groenlanda. Cu Nansen mai 
erau încă cinci îndrăzneţi: Otto 
Sverdrup, Olaf Dietrichson şi trei 
laponi — Samuel Johansen Balto, 
Christian Christiansen Trana şi 
Ole Nielsen Ravne. 


Timp de 65 de zile ei au mers continuu peste munții de gheață 
ai Groenlandei şi nu au avut alt adăpost decât colibele ce şi li 

făceau din gheaţă şi le acopereau cu pieile duse pe sănii, 
suportând mânia viscolelor cumplite şi arsura gerului care 
adesea făcea ca termometrele să arate -500C. 


În aceste 65 de zile ei au urcat şi coborât munţi uriaşi de 
gheaţă, parcurgând în total 560 de kilometri şi atingând uneori 
altitudini de 2700 de metri. 


Pe toată perioada acestei 
expediţii schiurile au fost un 
ajutor de  nepreţuit, fiecare 
dintre cei cinci exploratori 
folosind un băț lung, uneori 
două, cu care se ajutau la mers, 
trăgând în acelaşi timp câte o 
sanie pe care erau aşezate 
bagajele. 


Schiorii din expediția lui Nansen 


Expediția lui Nansen a dat startul unei noi mode, aceea a 
expedițiilor pe schiuri. 


Pentru a argumenta această afirmație 
am extras din izvoarele documentare 
litografia alăturată, care îl reprezintă 
pe Charles de Lesseps, consulul 
Franței în expediția din Kamtchatka 
organizată de Contele de La Pérouse. 


Pentru a încheia aceste pagini în care 
am văzut, pe scurt, cum scriitorii au 
făcut, după istorici, cunoştinţă cu 
aceste instrumente ale iernii, rămâne 
să amintim că şi Balzac, în „Serafista” 
face aluzie la oamenii legendari ai 
nordului, care zboară pe zăpadă cu 
lungile lor aripi de lemn prinse la 
picioare. 

Capitolul 2. 
Apariția schiului în România 


Surse documentare privitoare la apariţia schiului pe 
meleagurile ţării noastre sunt foarte puţine, singurele lucrări 
scrise prezente în literatura de specialitate a domeniului 
nostru, lucrări care stau la baza documentării noastre, fiind 
„Urme de schi peste veacuri” de Gheorghe Epuran (Ed. 
Tineretului Cultură Fizică şi Sport, Bucureşti, 1958), „Sportul 
românesc de-a lungul anilor” de Emil Ghibu şi Ion Todan (Ed. 
Stadion, Bucureşti, 1970) şi „Marea aventură a schiului” de Ion 
Matei (Ed. Albatros, Bucureşti, 1982). 


Primele date despre prezenţa „bocancilor de zăpadă” pe 
meleagurile româneşti apar într-un articol intitulat „Bocancii de 
zăpadă (rachetele) în România şi Europa de Sud” publicat în 
anul 1938, în „Pa skidor” de către directorul muzeului schiului 
din Stockholm, maiorul A. Zettersen. Autorul articolului descrie 
o ştire menţionată de profesorul Viklund (după un izvor 
documentar unguresc) în care se semnalează că păstorii din 
judeţul Satu Mare întrebuinţează pentru mersul pe zăpadă 
rachete rotunde ca nişte cercuri de butoi, cu plase în interior. 


În urma acestei ştiri, Zettersen reuşeşte să procure pentru 
muzeului schiului din Stockholm o astfel de pereche de rachete, 
provenite din Maramureş, rachete asemănătoare cu un tip de 
rachete din Suedia, singura deosebire fiind o a treia legătură 
transversală din nuiele de răchită, pe care o aveau rachetele 
suedeze (vezi imaginea de mai jos). 

Rachete maramureşene 
(în stânga) comparate cu 
rachetele suedeze 


Schiori din cronica lui 
Gwanina 


Ca în toate regiunile în care iarna 
durează doar două-trei luni pe an, 
pare destul de sigură ipoteza că 
schiul a apărut după aceste rachete. 


Prima dovadă documentară cu 
privire la apariția schiului pe 
meleagurile româneşti este furnizată 
de italianul Alexander Gwanina, în 
cronica „Sarmatiae Europae 
descriptio” („Cronica Europei 
Sarmatice”) apărută la Kracovia în 
anul 1578. 


Gwanin aminteşte despre schi în 
capitolul în care descrie pământurile 
Carpaţilor păduroşi („Permio Regio”) 
şi în capitolul „Locuitorii din 
regiunea Ceremuşului”  („Ceremisi 
Populi”), numind schiul — „Nartae”, 
termen folosit pentru schi în unele 
regiuni ruseşti şi în Polonia. Autorul 
este uimit de repeziciunea cu care 
locuitorii acestor regiuni se 
deplasează pe zăpadă, dovadă că ei 
folosesc de mult timp şi în mod 
obişnuit tălpicile lungi de lemn care 
îi ajută iarna la vânătoare. 


Din această regiune a Ceremuşului care atingea şi ţinuturile 
cele mai nordice ale ţării noastre, schiul a coborât desigur şi 
mai spre sud, dovadă fiind afirmaţia cercetătorului maghiar 
Istvan Chernel, care semnalează faptul că în munţii Bihorului 
localnicii foloseau în secolul trecut un schiu primitiv pentru 
deplasarea în timpul iernilor cu zăpadă mare.Următoarele 
izvoare documentare cu privire la apariţia schiului, ne parvin 
începând cu anul 1837, an când s-a constituit la Braşov 
„Societatea carpatină ardeleană” („Erdelyi Karpat Egyesület”), 
apoi cu „Trinitatea vremelnică” (1869), ai cărei promotori au 
fost Nicolae Grigorescu, Alfred Bernath şi Dimitrie Grecescu. 

In anul 1893 ia fiinţă prima societate turistică românească cu 
activitate efectiv cunoscută: Societatea carpatină „Sinaia” în al 
cărui statut întâlnim şi preocupări pentru sporturile de iarnă. 


Dovada ca sporturile de iarnă, îndeosebi schiul era o realitate 
este demonstrată de înfiinţarea, între anii 1873 — 1882, în mai 
toate oraşele din Transilvania a „Asociaţiilor de patinaj”. 


Revista „Hercules” îşi informa cititorii, în anul 1893, că 
„săniuşul pe picioare” se practica în mai multe localităţi 
ardelene, mai ales în zona Clujului şi Bihorului. În 1895, în 
paginile aceleiaşi reviste, găsim ştiri despre schiorii clujeni, 
prezenți pe malurile Someşului sau cu ocazia excursiilor la 
Turda, la Hoia şi pe Feleac, ale căror excursii se transformau în 
adevărate curse de schi fond transformate în adevărate 
concursuri (neoficiale). Regăsim informaţii de valoare în 
paginile acestei reviste, cum ar fi: parcurgerea distanței Cluj — 
Turda (35 km) în 5 ore şi 30 de minute, de către schiorii V. 
Huliţa, L. Birkaş şi E. Toperţer, precum şi informaţii privind 
marea contribuţie adusă la răspândirea schiului de către 
Academia de Comerţ şi Clubul sportiv al tineretului studios din 
Cluj. 


În preajma anului 1900 ne parvin informaţii mult mai ample 
din centre ca Braşov, Cluj, Sibiu sau cele de pe Valea Prahovei. 
Apariţia schiului în Transilvania şi nu în Bucegi este explicată 
de lon Matei („Marea aventură a schiului”, Ed. Albatros, 
Bucureşti, 1982) prin faptul că „în Transilvania schiul pătrunde 
mai direct, pe filiera austriacă sau germană, în timp ce la 
Sinaia este adus de protipendada capitalei, care frecventa 
staţiunile de schi din Elveţia. 


La 3 noiembrie 1905 ia ființă societatea de schi din Braşov 
aparţinând locuitorilor de naţionalitate germană „Kronstadter 
ski-vereinigung” (K.S.V.), care are chiar în primul an de 
activitate 54 de membrii. 


Prin intermediul acestei societăţi se construieşte, în 1907, 
prima cabană din Poiana Postăvarului, care era mai mult o 
colibă de scânduri, de câţiva metri pătraţi dotată cu o sobă 
pentru încălzirea schiorilor şi fierberea unui ceai, dar asigura 
celor ce veneau la Poiana Postăvarului un adăpost necesar în 
zilele aspre ale iernii. 

Totuşi, cel mai mare eveniment al 
anului 1907 l-a constituit vizita la 
Braşov a „părintelui” schiului alpin, 
Mathias Zdarski, care a venit la 
invitația societăţii de schi „Kronstadter 
Schi - Vereinigung” (K.S.V.), pentru 
instruirea schiorilor. El a demonstrat 
Poh aici tehnica şcolii de schi de la 
Zdarski în primul slalom cu Lilienfeld şi braşovenii l-au imitat apoi 

porți organizat de el în mulţi ani, folosind uriaşul băț ca 

1905 sprijin în timpul virajelor. 


La 12 februarie 1909, K.S.V. organizează primul concurs de schi 
disputat pe teritoriul ţării noastre, concurs disputat pe un 
traseu de 7,5 km şi la care au participat 10 concurenţi. Acest 
concurs a fost reeditat în anii următori, disputându-se în total 
cinci ediții sub titulatura de „Campionatul Ardealului”, la 
ultimele trei ediţii fiind organizate şi întreceri feminine pe 
distanţe scurte. 


Toate aceste acțiuni au făcut ca numărul membrilor societăţii 
K.S.V. să se dubleze, în 1910 el fiind de 112 membrii. 


Deoarece vechea cabană construită nu mai putea să cuprindă 
toți doritorii de schi, în anul 1910 a fost ridicată o a doua 
cabană de schi, mult mai mare şi mai bine utilată, cabană 
amplasată chiar la intrarea în Poiana mare. 

Imagine de la primul concurs 
de schi feminin 


În anul 1911 se organizează, pe 
pârtia de bob de la Sinaia (400 m), 
„Marele premiu al schiorilor”. 
Concursul nu are reguli precise, 
femeile concurează alături de 
bărbați, numărul concurenţilor 
abia se ridică la nouă, dintre care 
trei femei. Practic, acest concurs a 
fost rezervat câtorva tineri din 
aristocrație, de unde şi lipsa lui 
de popularitate. 


În acelaşi an se înființează la Sibiu „Clubul de schi”, datorită 
căruia schiul pătrunde în munții Cibinului şi ai Făgăraşului. 


Clubul K.S.V. din Braşov organizează, în anul 1912, cel de-al 
doilea curs de instruire pentru schiori, având ca profesor o altă 
personalitate a schiului de pe vremea aceea, Carol J. Luther din 
Munchen, unul din pionerii schiului cu două bețe, mulți ani 
redactorul principal al revistei germane de schi „Der Winter”. 


Abia în februarie 1920, în „Revista automobilă”. In această 
revistă se spune că, încă cu 40 de ani în urmă, deci în 1880, s-a 
înfiinţat la Braşov societatea pentru schi „Karpathia” şi mai 


târziu „Skiverein”. 

Capitolul 3. 
Bazele generale ale 
teoriei şi metodicii schiului 


3.1. Obiectul, sarcinile şi metodele teoriei 
şi metodicii schiului 


3.1.1. Obiectul disciplinei 


Teoria şi metodica schiului se fundamentează pe bazele 
ştiinţifice ale tehnicii şi a metodicii învățării acesteia, în scopul 
perfecționării şi îmbogăţirii continue a proceselor tehnice, 
precum şi în găsirea celei mai eficiente căi de învăţare a 
schiului. Această disciplină este chemată să asigure o 
permanentă îmbunătăţire a concepţiei de inițiere, învăţare şi 
perfecţionare a tehnicii din schi, asigurând desfăşurarea cu 
eficiență maximă a procesului instructiv-educativ specific 
acestei discipline. 


În vederea realizării acestor obiective, teoria şi metodica 
schiului se bazează nu numai pe datele rezultate din activităţile 
practice, teoretice şi metodice desfăşurate până în prezent de 
specialiştii din acest domeniu, ci şi pe folosirea pe scară largă a 
datelor furnizate de ştiinţele conexe acestei discipline. 
Fundamentarea ştiinţifică a tehnicii şi metodicii învăţării 
schiului, sporirea eficienţei acestora, nu pot fi astăzi concepute, 
fără folosirea datelor altor domenii ale ştiinţei. 


Foarte importante pentru determinarea forțelor externe şi 
interne ce influențează mişcările specifice în schi şi a modului 
de solicitare a aparatului osos şi muscular în execuţia tehnicii şi 

în desfăşurarea efortului specific, sunt datele furnizate de 
anatomie şi biomecanică. Datele obţinute de cercetările în 
domeniul aerodinamicii au dus la găsirea unor poziţii noi în 
probele de coborâre şi sărituri, fiziologia, oferă date ştiinţifice 
pentru stabilirea parametrilor de bază ai efortului specific 
schiului; psihologia, pentru aprofundarea aspectelor complexe 
ale instruirii şi educării schiorului; pedagogia şi metodica 
educaţiei fizice ajută cu date găsirea celor mai eficiente 
succesiuni în învăţare, mijloacele şi procedeele metodice cele 
mai eficiente, principiile care conduc spre o instruire modernă. 


3.1.2. Problemele teoriei şi metodicii schiului 


Pentru rezolvarea obiectivelor propuse, teoria şi metodica 
schiului, trebuie să participe la rezolvarea următoarelor 
probleme: 


=" stabilirea precisă a obiectului disciplinei şi a legăturii ei cu 
alte ştiinţe; 


= stabilirea sistemului de procedee tehnice necesar în fiecare 
etapă a învățării, precum şi a interdependenței dintre 
tehnica de bază şi cea competițională; 


= stabilirea căilor şi mijloacelor celor mai eficiente pentru 
învăţarea schiului la diferite colective; 


= precizarea celor mai caracteristice aspecte, biomecanice, 
fiziologice, psihologice, pedagogice ale procesului de 
instruire; precizarea particularităţilor învăţării schiului în 
funcţie de obiectivele urmărite, vârstă, sex, grad de pregătire 
fizică; 

= precizarea elementelor activităţii de instruire. 

Sarcinile teoriei şi metodicii schiului 


= studierea şi aplicarea experienţei dobândite în ţara noastră 
precum şi pe plan mondial în procesul învăţării schiului, 
formularea de noi ipoteze de lucru pentru optimizarea 
randamentului de instruire; 

stabilirea particularităţilor instruirii schiorilor şi fixarea 
diferenţială a mijloacelor în funcţie de vârstă, sex şi nivel de 
pregătire; 


planificarea şi stabilirea căilor de dirijare a sistemului 
complex de pregătire sportivă; 


contribuie la stabilirea metodelor şi mijloacelor de educaţie a 
sportivilor. 


3.1.3. Metodele de cercetare ştiinţifică ale teoriei şi 


metodicii schiului 


Cercetarea ştiinţifică din domeniul educaţiei fizice şi sportului 
s-a dezvoltat mult în ultima perioadă, teoria şi metodica 
schiului adoptând metode proprii specificului disciplinei după 
cum urmează: 


observaţia, este activitatea ce se desfăşoară în vederea 
culegerii datelor ce permit studierea modului în care este 
condus procesul instructiv educativ. Ea trebuie să aibă un 
caracter permanent şi să fie dirijată pe baza unor obiective şi 
a unui plan bine stabilit. Observaţia constituie prima 
treaptă a procesului dialectic de permanentă înnoire a 
practicii prin datele pe care ea însăşi le furnizează după ce 
acestea au fost prelucrate. 


experimentul, având ca scop verificarea unor ipoteze de 
lucru, are mare aplicativitate în cercetarea din domeniul 
schiului. Această metodă este aplicată pe de o parte, în 
cercetarea de laborator, asupra materialelor, echipamentului 
şi cererii de schi, şi pe de altă parte în cercetarea eficienţei 
unor noi metode şi mijloace de instruire a schiorilor. 


analiza randamentului procesului instructiv-educativ, 
este metoda de studiere a raportului dintre planificare şi 
realizarea ei. Metoda nu furnizează numai datele obţinute 
din activitatea de comparare a obiectivelor planificate şi 
realizate. Ea trebuie să se extindă asupra întregului proces 
instructiv - educativ şi să dea datele obiective asupra 
realităţii schiorului la tehnologia instruirii. Acest lucru este 
deosebit de important în pregătirea unui schior consacrat, 

cât mai ales în etapele de formare a unui schior de 
performanţă. 


metoda studierii ultimelor noutăţi din domeniul 
schiului, este metoda pe care toţi specialiştii din domeniul 
schiului sunt chemaţi să o permanentizeze în activitatea lor. 
Studierea literaturii de specialitate, a materialelor 
prezentate cu ocazia diferitelor consfătuiri, congrese, 
simpozioane ştiinţifice din domeniul schiului intern şi 
internaţional sunt unele din principalele aspecte ale aplicării 
acestei metode de cercetare. 


metoda convorbirii, este una din principalele căi de 
realizare a schimbului de experienţă între specialiştii 
angrenaţi pe linia schiului: sportivi şi antrenori, precum şi 
cu specialiştii din alte domenii. Desfăşurate după un plan 
corespunzător întocmit, acestea pot furniza date importante. 


metoda testelor este foarte răspândită în activitatea de 
schi. Pentru ca rezultatele obţinute în urma testărilor să fie 
utile şi reale este necesară alegerea cu mult discernământ a 
acelor teste care să fie corespunzătoare scopului urmărit. 
Principalele criterii de alegere a testelor: validitatea, 
fidelitatea, obiectivitatea. In acelaşi timp testele alese 
trebuie să răspundă unor cerinţe practice de ordin 
organizatoric şi cerințelor de utilizare ulterioară. 


32. Bazele generale ale metodicii schiului 


Metodica învăţării schiului a făcut progrese remarcabile 
datorită condiţiilor permanent îmbunătăţite în care evoluează 
schiorii în prezent. Aceste condiţii sunt reprezentate de: 

terenurile (pârtiile) bine alese şi amenajate; 


folosirea mijloacelor moderne de transport pe cablu puse la 
dispoziţia celor care vor să practice schiul; 


perfecţionarea şi diversificarea materialelor de schi (schiuri, 
legături de schi, încălţăminte). 


= Acestor factori le se adaugă şi: 
= dezvoltarea extraordinară a turismului; 


= dezvoltarea activităţii sportive a sistemului competiţional de 
masă şi de performanţă cât şi a mijloacelor moderne de 
informare; 


=" valorificarea inteligenţei şi experienței celor mai buni 
tehnicieni, practicieni, oameni de ştiinţă. 


Factorii amintiţi i-au obligat pe specialiştii domeniului să 
abordeze într-un mod mai realist căile prin care schiorul poate 
să-şi formeze capacitatea de a soluţiona conştient şi eficace 
toate problemele pe care le întâlneşte în evoluţia sa pe zăpadă. 


Modelul celor mai buni schiori a dovedit o mare putere de 
atracţie rupând barierele unor curente şi şcolii tradiționale, mai 
mult sau mai puţin dogmatice, care în anumite etape şi-au lăsat 
amprenta asupra orientării specialiştilor din ţara noastră, 
obligând la o mai mare receptivitate faţă de nou, acest nou în 
continuă evoluţie, fiind verificat în practică prin eficienţă. 


Celor mai noi şi mai perfecţionate procedee puse în valoare de 
cei mai buni schiori ai lumii, în schiul de fond, alpin sau 
sărituri, li s-au găsit forme simplificate eficace şi accesibile pe 
diferite trepte ale învăţării. 


Metodica a căutat şi a găsit căile care să pună la îndemâna 
tuturor celor care doresc să practice schiul, modalități 
diferenţiate pentru însuşirea acestor procedee. 


Metodica s-a perfecţionat şi s-a diversificat adaptându-se 
particularităţilor celor atraşi de schi printr-o gamă largă de 
motivații, tineri şi vârstnici începători, avansați sau 
perfecționați, care vin la sfârşit de săptămână sau în tabere de 
vacanță, să se perfecționeze şi să-şi demonstreze aptitudinile în 
întreceri. Este firesc ca şcoala, prin verigile sistemului ei 
organizat şi eficient, să reprezinte cadrul cel mai important în 
care se inițiază şi se călăuzesc primii paşi spre cunoaşterea şi 
practicarea sistematică a acestui sport, în lecţiile la clasă sau în 
afara clasei. 


Pornind de la bazele generale ale învăţării schiului, formele 
particulare corespunzătoare acestor multitudini de situații vor 

găsi căile, soluţiile, cele mai corespunzătoare. În procesul de 
instruire şi antrenament specific schiului, se acumulează 
cunoştinţe, priceperi şi deprinderi, se perfecționează calitățile 
motrice şi se educă trăsăturile pozitive de caracter. 


Întrucât în procesul de învăţare, împreună cu sarcinile generale 
de educare, pe primul plan stă însuşirea de cunoştinţe şi 
deprinderi noi, iar în antrenament împreună cu rezolvarea 
aceloraşi sarcini pedagogice, perfecţionarea acestor deprinderi 
în vederea atingerii unor performanţe înalte, este necesar ca în 
abordarea problemelor  metodicii învăţării schiului să se 
pornească de la cunoaşterea cadrului în care se formează şi se 
perfecţionează aceste deprinderi. 


3.3. Formarea deprinderilor motrice de 
deplasare pe schiuri 


Specific  deprinderii motrice este, perfecţionarea de ordin 
calitativ superior a actelor motrice învăţate, rezultat al unei 
organizări dinamice a activităţii corticale, prin care se 
realizează integrarea mişcărilor simple care se compun acţiunea 
motrică în structuri automatizate ce răspund unor anumite 
situaţii. 

Procesul de însuşire a tehnicii schiului, corect organizat şi 
dirijat, trebuie să urmărească formarea de stereotipuri 
dinamice cu un anumit grad de stabilitate la condiţii variate, cu 
indicii superiori de execuţie şi randament. Formarea 
stereotipului dinamic asigură posibilitatea conducerii cu 
uşurinţă şi precizie a mişcărilor, eliberând unele sectoare 
corticale în vederea activităţii creatoare. 


Ca orice proces care are drept caracteristică dezvoltarea spre 
forme superioare, deprinderile motrice de deplasare pe schiuri 
se formează în mai multe faze. Aceste faze sau etape vor 
înregistra în forme concise un proces dinamic, nu lipsit de 
momente de cotitură, de accelerări, stagnări sau chiar regrese, 
dar care în linii mari se încheie cu realizarea capacității 

elevului de a executa corect şi eficace o gamă variată de 
procedee tehnice. 


În caracterizarea acestor faze nu trebuie omis faptul că 
formarea deprinderilor motrice este un proces complex, 
intelectual-motric, condiționat de numeroşi factori subiectivi şi 
obiectivi, dintre care putem aminti: complexitatea procedeelor 
tehnice specifice  schiului, aptitudinile elevului, nivelul 
capacităţilor lui motrice,în general,al îndemânării în mod 
special, nivelul pedagogic al instruirii, cantitatea şi modelul de 
eşalonare a  exersărilor, experienţa  motrică anterioară, 
aprecierea şi autocontrolul rezultatelor, interesele, motivaţia 
elevului, care poate determina conştient activă, concentrarea 
atenţiei, mobilizarea, toate susţinute de efortul de voinţă. 


Faza întâi de formare a deprinderilor perceptiv motrice de 
deplasare pe schiuri include în sine crearea reprezentării 
generale a mişcării studiate şi primele încercări de executare a 
ei. La primele alunecări pe schiuri impulsurile nervoase, în 
special cele cu punct de plecare la nivelul centrilor echilibrului 
şi al picioarelor, ajunse în scoarța emisferelor cerebrale 
iradiază. Prin această iradiere excitaţiile cuprind nu numai 
sectoarele grupelor musculare care trebuie să îndeplinească 
mişcarea, de exemplu: pentru menţinerea echilibrului în 
deplasare, ci şi cele apropiate care nu au nici o legătură cu 
executarea ei. 


Consecința acestei excitări simultane a multor centri nervoşi 
constă dintr-o generalizare a răspunsurilor motrice care se 
exteriorizează mai ales la schiorii începători, printr-un şir de 
mişcări inutile, necoordonate, prin executarea nesigură a 
mişcării, printr-o rigiditate a întregului corp, printr-un mare 
consum şi risipă de energie. 


Cu cât numărul şi complexitatea impulsurilor care vor sosi la 
nivelul scoarţei va fi mai mare, cu cât începătorul va fi pus într- 
o situaţie mai dificilă, căreia uneori nu-i va putea face față. 


De aceea pentru a uşura însuşirea mişcărilor, mai ales în prima 
fază a formării deprinderilor, trebuie să acordăm o atenţie 
deosebită creării celor mai favorabile condiţii prin alegerea şi 
pregătirea terenului de lucru. 

Prima dificultate în formarea deprinderilor de deplasare pe 
schiuri constă în faptul că ea se desfăşoară în condiţii cu totul 
neobişnuite, nu numai datorate mediului, cât mai ales poziţiilor 
pe care le ia corpul în alunecarea peste diferite forme de teren 
cu zăpadă variabilă, impulsurilor pe care le primeşte de la 
nivelul contactului cu panta, greutatea şi mai ales lungimea 
schiurilor. 


Un om care nu a mai schiat nu este obişnuit cu o astfel de 
greutate agățată de picioare. În timpul deplasării pe schiuri, 
uneori vârfurile sau cozile schiurilor se vor încrucişa, se vor 
încurca în zăpadă, vor aluneca necontrolat. La pierderea 
echilibrului lateral schiurile îi vor îngreuna schiorului 
reechilibrarea. 


Toate acestea pot provoca schiorului începător dificultăţi, uneori 
amplificate de teama preconcepută de accidentare. 


Pentru a diminua reflexele de apărare care frânează formarea 
deprinderilor necesare menţinerii echilibrului şi conducerii 
schiurilor, va trebui să se acţioneze cu multă pricepere şi tact. 


De multe ori, de aceste prime momente ale contactului 
schiorului începător cu schiurile şi terenul, poate depinde 
ritmul progreselor ulterioare. 


Deoarece procesul de formare a deprinderilor motrice începe 
încă de la primele încercări de executare a unei acţiuni motrice 
bine determinate, persoanele care nu au mai pus schiurile în 
picioare trebuie să se obişnuiască cu ele, să înveţe să le mişte 
prin aer, să se deplaseze cu ele prin cele mai simple procedee. 


Pentru primele lecţii cu începătorii, se desprind două sarcini 
pedagogice generale: 


= Prima sarcină: stăpânirea schiurilor ca obiect. Începătorul 
nu trebuie să simtă o greutate prin faptul că are schiurile 
legate de picioare, el trebuie să se obişnuiască cu ele şi pe cât 
este posibil să se folosească de calităţile lor. 


= A doua sarcină: formarea şi dezvoltarea capacităţii de 
apreciere diferențiată a senzaţiilor de la nivelul contactului 
picioarelor cu zăpada prin intermediul schiurilor. 

Schiorul începător va trebui să fie îndrumat să-şi concentreze 
atenţia asupra senzaţiilor pe care le percepe la nivelul 
picioarelor, să înveţe să folosească sprijinul prin împingerea cu 
schiurile pe zăpadă şi să reacționeze instantaneu şi sigur la 
toate impulsurile, pentru a evita pierderea echilibrului. 


Cele două sarcini se rezolvă prin folosirea unor serii de exerciţii 
ajutătoare şi a unor exerciţii simple de deplasare pe schiuri, de 
exemplu: 


= ridicarea alternativă a schiurilor de pe zăpadă şi deplasarea 
lor la dreapta, stânga, în jos şi în sus; 


= ridicarea alternativă a vârfurilor schiurilor şi deplasarea lor 
spre dreapta, spre stânga fără a ridica coada schiurilor de pe 
zăpadă; 

=" schimbările de direcţie de pe loc prin păşirea în jurul cozilor 
sau a vârfurilor schiurilor; 

= întoarcerea prin săritură cu şi fără sprijin pe bețe; 


= mers pe schiuri fără bete, prin păşire pe o zăpadă nu prea 
mare; 


= mers pe schiuri prin zăpadă proaspătă, după urmele 
instructorului, schimbând permanent direcţia; 


= alunecări prin împingeri simultane cu beţele; 
=  urcări şi coborâri în trepte, coborâri directe si oblice; 


=  coborâri pe pantă puţin înclinată cu opriri prin reducerea 
vitezei de alunecare pe plat sau contrapantă; 


=  coborâri cu trecerea greutăţii de pe un schi pe celălalt, cu 
ghemuiri şi ridicări, cu trecerea greutăţii corpului spre 
vârfurile picioarelor spre călcâie, pentru a obţine o poziţie 
echilibrată şi suplă; 

=  coborâri cu treceri peste schimbări de înclinare a pantei şi 
peste mici ondulaţii de teren; 

=" schimbări de direcţie prin pivotarea genunchilor şi 
încărcarea mai pronunţată a schiului exterior. 


Exerciţiile şi procedeele de deplasare enumerate nu necesită 
eforturi deosebite şi o mare exactitate sau viteză a mişcărilor. 

In acest stadiu al învățării nu se va manifesta o exigenţă 
exagerată asupra corectitudinii exerciţiilor. Instructorul va 
remarca şi sublinia orice rezultat pozitiv în încercările elevului. 


Fiecare apreciere bună va fi motivată arătându-se cauzele 
reuşitei. Vor fi evitate observaţiile critice şi aprecierile 
nefavorabile mai ales atunci când se constată efort şi 
bunăvoință din parte elevului. Nu numai succesele în însuşirea 
procedeelor tehnice trebuie subliniate, ci şi truda, hotărârea de 
a învăţa. Profesorul se va strădui să creeze o atmosferă destinsă 
de bună dispoziţie, dând dovadă de solicitudine şi tact. 


Cele mai caracteristici deprinderi noi, din cele mai arătate mai 
sus sunt coborârile. 


Unii instructori pun prea mare accent, în acest stadiu al 
învățării, pe mişcările corpului pentru a executa diferite 
exerciții de echilibrare sau deplasare a schiurilor. In realitate 
interesul principal trebuie acordat forţelor care acţionează la 
nivelul contactului schiurilor cu zăpada. 


Senzaţțiile pe care primeşte elevul de la nivelul picioarelor, 
trebuie să determine folosirea unor mişcări specifice pentru 
obişnuirea cu schiurile şi alunecarea. 


Perceperea acestor senzaţii trebuie îmbunătăţită prin repetare 
şi pornind de la ele să se propună elevului exerciţiile sau 
procedeele tehnice care să-i ofere soluţii adaptabile problemelor 
pe care la are de rezolvat. 


Aceste acţiuni motrice nu pot fi în totalitate stereotipe deoarece 
informaţiile primite asupra stării zăpezii, mai mult sau mai 
puţin alunecoase, care se opune mai mult sau mai puţin 
deplasării laterale a schiurilor în funcţie de viteza de deplasare, 
de forma terenului, nu sunt permanent aceleaşi. 


Pentru a-şi asigura echilibrul la coborâre, schiorul trebuie să se 
familiarizeze, în alunecare, cu variațiile presiunilor pe care le 
va percepe la nivelul picioarelor, acestea fiind baza reflexelor de 
echilibru. Cunoaşterea acestui fapt şi o oarecare concentrare a 
atenţiei asupra a ceea ce întâmplă la nivelul picioarelor, 
uşurează perceperea senzaţiilor şi formarea reflexelor necesare 
menţinerii echilibrului. 

Menţinerea schiurilor ceva mai depărtate (20-30 cm), dă 
schiorului începător o bază de susţinere mai largă, un echilibru 
mai bun, îi permite o mai bună diferenţiere a senzaţiilor 
percepute la nivelul fiecărui picior şi îi uşurează reacțiile de 
echilibru prin acţiunea independentă a picioarelor. 


La fel de importante ca impulsurile recepționate de picioare 
sunt şi cele transmise de aparatul vestibular, a cărei funcţie de 
echilibru este mult solicitată în învăţarea trecerilor peste 
schimbări de pantă şi denivelări de teren, funcţia aparatului 
vestibular capătă o valoare deosebită, îmbunătăţindu-se pe 
treptele perfecționării. 


Ştiind că mărirea vitezei de coborâre înlesneşte o căzătură 
periculoasă sau ciocnirea cu un obstacol, începătorul caută în 
mod reflex să micşoreze viteza, şi cum el nu posedă deprinderile 
corespunzătoare de frânare, coborâre sau ocolire, găseşte 
scăparea într-o căzătură premeditată. Aceasta este rezultatul 
reflexului de apărare, a instinctului de conservare, mai 
accentuat de obicei la cei vârstnici. 


Alegând o pantă deschisă, largă, fără obstacole, terminată cu un 
teren plat sau contrapantă, exerciții adecvate, o succesiune 
metodică corectă cât şi indicaţii şi încurajări care să mărească 
încrederea în posibilităţile proprii, reacţia de apărare poate fi 
transformată într-o formă de deprindere utilă, iar forţa ei 
relativă, micşorată. 


Deoarece teama de pantă şi alunecare provoacă iradierea 
excitațiilor la nivelul scoarței, ceea ce determină o încordare 
generală în executarea mişcărilor, schiorii începători trebuie 
învăţaţi să-şi relaxeze muşchii înaintea începerii coborârii. Prin 
această relaxare senzația de teamă de multe ori slăbeşte. 
Fixarea locului de pornire în coborâre pe o porţiune de teren 
plat permite o poziţie relaxată la pornire. 


Numărul căzăturilor poate creşte când se trece prea brusc la 
condiții mai grele de lucru. Dacă trecerea la condiţii mai grele 
se face brusc, excitanţii extrem de puternici reprezentați de 
noile dificultăţi, declanşează noi reacţii puternice, frânând 
consolidarea deprinderilor şi întărind reacţia de apărare. 

Depăşirea senzaţiei de teamă şi obişnuirea elevului să acţioneze 
cu toate posibilităţile lui asupra excitanţilor exteriori, sunt 
sarcini primordiale în învăţarea coborârilor şi ocolirilor. De aici 
atenţia deosebită care se acordă succesiunii învăţării 
procedeelor tehnice în învăţarea schiului şi ca o consecinţă 
sistematizarea a două principale linii metodice numite în mod 
obişnuit: calea directă şi calea indirectă. 


Din cele arătate până acum reiese suficient de clar de ce trebuie 
să se acorde o mare atenţie primelor zile din activitatea de 
învăţare a schiului, acest început care poate avea o mare 
influență asupra evoluţiei ulterioare a începătorului. 


Pentru formarea unei noi deprinderi de o mare importanță pot 
fi aşa numitele transferabile. 


Dacă schiorul începător are un bagaj de deprinderi înrudite cu 
procesul de deplasare pe schiuri pe care îl învaţă,atunci 
însuşirea acestuia se va uşura considerabil. Rezerva unor astfel 
de deprinderi transferabile se creează cu ajutorul diferitelor 
exerciţii, în mod deosebit exerciţi special pregătitoare, care 
îmbogăţesc experienţa motrică a schiorilor, le stabilesc legături 
ce pot fi folositoare la învățarea altor mişcări. 


Nu toate deprinderile formate anterior pot avea o influenţă 
pozitivă. 

Unele exerciții pregătitoare sau procedee tehnice învăţate 
anterior, pot influenţa negativ formarea unor deprinderi noi, cu 
toate că de multe ori aspectul lor exterior pare oarecum 
asemănător cu al deprinderilor ce urmează a fi formate. 


Principiile didactice moderne, ale conştientizării, 
problematizării, programării, modelării ca şi metodele şi 
tehnicile puse în slujba acestora, asigura orientarea 
permanentă a elevului spre perceperea propriilor mişcări, duc la 
formarea priceperii de reglare conştientă a exerciţiilor prin auto 
control şi verificarea reacţiilor, a rezultatelor obţinute, 
asigurând conţinutul formativ al învăţării, mărindu-i eficienţa 
în formarea deprinderilor motrice. 


Tot pe linia stimulării capacităţii elevului de a rezolva singur o 
parte din problemele pe care le pune însuşirea unor noi mişcări 
ale tehnicii schiului, se situează şi folosirea metodei globale în 

învățare. Ea permite în cele mai multe situaţii formarea mai 
rapidă a deprinderilor motrice de deplasare pe schiuri, decât 
prin metoda analitică. 


Experienţa a demonstrat că prin metoda globala există mai 
multe posibilităţi de reuşită decât de eşec, chiar la învăţarea 
unor mişcări cu un grad mai ridicat de complexitate. Acest lucru 
nu exclude desigur folosirea metodei analitice. 


Faza a doua — formarea deprinderilor constă din stabilirea şi 
întărirea lor şi se caracterizează prin aceea că, se continuă 
fixarea legăturilor temporare de bază, se întăreşte mai departe 
stereotipul, se realizează legarea elementelor noi şi inhibarea 
mişcărilor inutile. 


Apreciată cantitativ, această fază prezintă capacitatea elevului 
de a realiza un procent mai mare de exerciţii reuşite în totalul 
încercărilor, iar precizia execuţiei mecanismului de bază al 
mişcării apare mai evidentă. Este bine să se păstreze încă 
condiții optime de teren şi zăpadă, schimbând însă locul de 
lucru şi acordând o mai mare pondere repetărilor multiple ale 
exerciţiului executat înlănțuit. 


Pentru evitarea şi corectarea greşelilor se pot folosi şi exerciţii 
ajutătoare, dar în acelaşi timp vor fi revăzute condiţiile 
organizatorice şi unele aspecte metodice ale lecţiilor. 


Nu este indicat să se treacă la învățarea elementului următor 
până ce cel anterior nu s-a fixat într-un grad corespunzător, 
deoarece numai atunci în învăţarea celui de-al doilea nu se vor 
crea confuzii. Pentru a fixa mişcările trebuie ca treptat să se 
obişnuiască schiorii cu executarea lor corectă, indiferent de 
apariția unor excitanţi deosebiți. 


Organizarea unor întreceri si deplasări în teren variat creează 
situații adecvate pentru fixarea deprinderilor. 


Faza a treia — de formare a deprinderilor, perfecţionarea lor, 
se caracterizează prin însuşirea pe mai departe a mişcărilor 
executate şi prin stabilirea stereotipului dinamic faţă e 
influenţe interne şi externe care acţionează foarte puternic în 
condițiile de practicare a schiului. 

Multiplele repetări ale unui procedeu bine determinat de 
deplasarea pe schiuri duce la automatizarea mişcărilor 
componente. Aceasta se reflecta prin aceea că dispare stângăcia, 
mişcările devin mai economice, repezi şi precise, tehnice devine 
stabilă chiar la schimbările condiţiilor de deplasare. 


Pe baza datelor cercetărilor experimentale şi a observaţiilor 
pedagogice privitoare la formarea deprinderilor motrice la 
schiori se pot trage concluziile că odată cu însuşirea 
deprinderilor: 


= se îmbunătăţeşte echilibrul necesar deplasării pe schiuri, se 
micşorează numărul căzăturilor; 


= se îmbunătăţeşte calitatea executării procedeelor tehnice de 
deplasare, se micşorează numărul greşelilor; 


= se dezvoltă coordonarea precisă a mişcărilor, se asigură 
activitatea coordonată a întregului aparat locomotor, se 
creează structuri complexe şi unitare a mişcărilor; 


= se micşorează timpul necesar executării mişcării, se 
îmbunătăţeşte viteza de execuţie; 


=" seatingeo mare regularitate a mişcărilor; 
=" apare siguranța şi uşurinţa în mişcări; 


În legătură cu perfecţionarea deprinderii motrice ca rezultat al 
acţiunii diverşilor analizatori, se atinge o mai exactă şi mai 
detaliată diferenţiere a unor elemente ale mişcării, ceea ce 
exprimă în dezvoltarea simţurilor specifice. 


3.4. Factorii care pot favoriza procesul de 
instruire in schi 


In condițiile specifice schiului, însuşirea corectă şi rapidă a 
procedeelor tehnice de deplasare pe schiuri poate fi mult 
uşurată dacă se au în vedere: 


= materialele de schi; 


= terenul de lucru; 

=" mijloacele mecanice de urcare; 


= metodica de predare, calitățile şi pregătirea profesorului. 


34.1. Alegerea şi pregătirea schiurilor, 
legăturilor şi bocancilor 


Echipamentul de schi alpin a cunoscut pe parcursul trecerii 
anilor o permanentă perfecţionare. De la schiurile din lemn, 
încălțămintea de schi din piele şi bețe de schi din bambus s-a 
ajuns în zilele noastre la echipamente care se produc în funcţie 
de clasa tehnică a celor care le utilizează: schiori începători, 
schiori medii, schiori de performanţă. 


Aceste echipamente se produc în urma unor studii în 
laboratoare speciale şi materialele din care sunt construite sunt 
în general materiale de ultimă oră, materiale rezultate tot în 
urma cercetărilor de laborator. 


Având în vedere cele spuse în rândurile de mai sus, nu trebuie 
să mire pe nimeni faptul că, de exemplu, există schiuri pentru 
„dreptaci” sau „stângaci” calitatea acestora fiind de a intra 
singure în viraj spre dreapta sau spre stânga, fără ca schiorul 
respectiv să acţioneze asupra lor. 


Pentru forma lor exterioară, schiurile constituie unul dintre cele 
mai simple mijloace de locomoţie. Schiurile sunt flexibile în sens 
vertical, dar practic nedeformabil în sens lateral. 


Schiorul formează cu schiurile (prin intermediul încălțămintei 
şi a legăturilor) un sistem în care un schi poate să se mişte în 
raport cu celălalt şi să capete astfel funcţie de conducere. De 
regulă, în timpul schimbărilor de direcție se utilizează schiul 
exterior ocolirii. 


Confecţionarea schiurilor alpin trebuie să corespundă 
anumitor cerinţe. Aceste cerințe sunt: 


= Curburi laterale; 
=  Curburi în plan vertical; 
= anumită compoziţie internă; 


= Rezistență la forţele ce acţionează asupra lor; 

= Supleţe longitudinală; 
=  Rigiditate la torsiune, etc. 


Dimensiunile schiurilor depind atât de scopul pentru care 
sunt folosite cât şi de înălţimea şi greutatea celui care le va 
utiliza. În alegerea schiurilor este necesar să pornim de la ideea 
că scopul schiurilor este, în primul rând, de a împiedica pe cât 
posibil înfundarea în zăpadă. Adâncimea acestei înfundări este 
condiţionată de mărimea suprafeţei de sprijin şi presiunea care 
se exercită asupra el. 


Cu excepţia schiurilor de fond care sunt mai înguste (66 - 72 
mm la vârf, 58 - 63 mm la coadă şi 55 - 60 mm la mijloc) la 
celelalte schiuri raportul dintre lungimea şi lățimea schiului 
respectiv trebuie să corespundă atât greutăţii schiorului cât şi 
cerinţei tehnice de execuție a diferitelor procedee de coborâre, 
frânare, ocolire, etc. 


3.4.1.1. Forma schiurilor pentru schi alpin 

În linii generale, schiurile actuale de schi alpin se împart din 
punct de vedere al formei (taliei) în trei grupe mari: 

1. Schi cu formă normală; 

2. Schi „carving” („talie de viespe”) 


3. Schi cu profil asimetric. 


1. Schiurile alpin cu formă normală 


$ Schiurile de schi alpin cu formă 
normală sunt caracterizate de: 


A = forma (talia) lor (1); 
= arc de boltă (2); 
: = flexibilitate longitudinală (3). 

2. 


Modele de schi alpin cu formă normală 


Schiurile alpin de tip „carving” (talie de viespe) 


Sunt caracterizate de forma lor, formă care în terminologia 
schiului se numeşte „talie de viespe”. Sunt utilizate cu 
preponderență de schiorii de performanţă care în concursuri 
folosesc schiuri cu lungimea cuprinsă între 195 - 220 cm. 


Aceste schiuri au la următoarele dimensiuni laterale: la vârf 
87 - 92 mm, la coadă 78 - 83 mm şi la mijloc 70 - 74 mm. 
Datorită acestei diferenţe de lăţime (vârful mai lat cu 16 - 18 
mm şi coada cu 7 - 8 mm decât mijlocul schiului, execuţia 
ocolirilor este mult uşurată. 


Modele de schi alpin cu formă tip „carving” 


Schiurile alpin cu profil asimetric 


Sunt caracterizate de forma lor asimetrică care asigură un 
control deosebit al supleţei torsiunii schiului în viraje (ocoliri 
sau cristianii): 

Caracteristica principală a 
schiului cu formă asimetrică 
este controlul supleţei 


Controlul supleţei în torsiune 


3.4.1.2 Tipuri de structuri ale unui schi alpin contemporan 


Tipurile de structuri ale unui schi alpin sunt diferite, ele fiind 
obţinute de firmele producătoare de schiuri în urma unor 
îndelungi cercetări. Din acest caz este foarte greu să se afle 
compoziţia unei astfel de structuri. Totuşi, putem spune că 
principale structuri ale unui schi sunt: 


Omega Sandwich Casetă 


Materialele utilizate în Materialele utilizate în Materialele utilizate în 

construcția acestui schi sunt construcția acestui schi sunt construcția acestui schi sunt 

aşezate sub forma literei Q. aşezate sub forma unui aşezate sub forma unei 
sandwich casete. 


342. Materiale de construcție ale unui schi alpin 


Fiecare schi este „construit” din diferite materiale: 

a) Materiale de rezistență: b) Materiale de miez: 


= Fibră de sticlă; = Lemn (plop, frasin); 

= Fibră de carbon; = Hicorii (nuc alb american 

z Aba deziaak care are fibre dense şi 
elastice); 


=  Kevlar(din industria 


aps = Spumă poliuretanică, etc. 
aeronautică); p p 


Toate aceste schiuri sunt acoperite pe partea inferioară (pe 
talpă) cu un strat de material plastic (polietilenă) care prezintă 
un coeficient de alunecare optim şi proprietăți de absorbție a 
cerii. 

Marginile schiului sunt întărite cu margini metalice rezistente 
(în terminologia schiului se numesc canturi), de diferite lățimi 
în funcţie de cerinţele tehnice şi de condiţiile de utilizare ale 
schiului (de exemplu: pentru proba de coborâre canturile sunt 
mai înguste şi acoperite parţial cu material plastic). 


342.1 Stabilitatea schiurilor în alunecare pe zăpadă 


Schiurile contemporane sunt astfel construite încât să asigure 
în permanenţă stabilitatea direcţiei lor pe zăpadă în timpul 
alunecării. Se disting două tipuri de stabilitate pentru 
păstrarea direcţiei de alunecare: 


= Stabilitate laterală pentru păstrarea direcţiei de alunecare; 
= Stabilitatea verticală pentru păstrarea direcţiei de alunecare. 


Stabilitatea laterală pentru păstrarea 
direcției de alunecare 


În timpul coborârii arcul de boltă şi talia (forma) asigură 
schiurilor stabilitate laterală pentru păstrarea direcţiei de 
alunecare. Datorită acesteia şi cu un minim de influență asupra 
schiurilor se pot conduce schiurile în linie dreaptă pe plat sau în 
coborâre pe pantă. 


În coborâre oblică, lăsând greutatea corpului pe canturile din 
deal schiurile se pot conduce în linie dreaptă. 

Stabilitatea verticală pentru păstrarea 
direcției de alunecare 


In timpul coborârii pe schiuri sub influenţa greutăţii corpului 
schiurile se arcuiesc şi, datorită elasticităţii lor, ele urmează 
orice formă de teren. 


Având în vedere cele descrise în paginile anterioare 
recomandăm pentru învăţarea tehnicii schiului alpin, schiurile 
ceva mai scurte (5 — 10 cm) decât înălţimea începătorului, puţin 
mai late pentru a nu se înfunda prea mult în zăpadă uşurând 
astfel conducerea lor în special în ocoliri. 


Pentru învăţarea schiului de fond, schiurile înguste, uşoare şi 
având suprafaţa de alunecare acoperită de un strat de ceară 
ales corespunzător condiţiilor de zăpadă şi temperatură permit 
de asemenea însuşirea corectă a tehnicii. 


Legăturile de schi, sistem securit, pentru schiul alpin,bine 
montate, reglate, întreținute, fixează bocancul cedând la 
suprasolicitări periculoase. Ele asigură un bun control al 
schiurilor şi evitând accidentele măresc încrederea şi elimină 
teama de căzături. 


Pentru schiul de fond, legăturile speciale care fixează numai 
vârful  bocancului, permiţând derularea tălpii în timpul 
mersului cu efort minim şi randament maxim. 

3.5. Legăturile pentru schi alpin 


Schiurile, legăturile şi încălțămintea pentru schi alpin (clăparii) 
compun o unitate funcţională. Legătura pentru schi alpin poate 
îndeplini sarcini complexe. Pe de o parte, are misiunea de a 
transmite forţele şi momentele de rotaţie la schiuri şi de a 
asigura, pe de altă parte, absorbția suplă (amortizarea) forţelor 
care acţionează asupra schiurilor în alunecare pe zăpadă. 


Cea mai importantă funcţie a legăturilor pentru schi este de a 
elibera încălţămintea de schi (clăparii) în momentul în care se 
pot produce accidente şi valorile de declanşare specifice fiecărei 
legături de schi sunt atinse (în cazul în care se creează 
momente de rotație prea mari între corp şi schiuri). 


Legăturile pentru schi alpin sunt de trei tipuri: 


Cu tracțiune orizontală 


Cu tracțiune diagonală 


Cu tracțiune verticală 


Sunt legături care nu se mai 
folosesc. Ele prind marginea 
anterioară a ramei 
clăparului prin presare cu 
ajutorul arcului în suportul 
metalic (bac) 


Eliberarea clăparului se face 
diagonal faţă de lungimea 
schiului, eliberându-se vârful 
clăparului spre interior şi 
călcâiul clăparului spre 
exterior. 


Sunt legăturile cel mai des 
utilizate. Eliberarea 
clăparului se face pe 
verticală. 

35.1. Montarea legăturilor pe schiuri pentru schi 
alpin 

Montarea legăturilor pe schiuri pentru schi alpin se poate face 

astfel prin trei metode: 

= În funcție de lungimea schiului; 

= În funcție de suprafața portantă a schiului; 

= Prin metoda ski-boot center. 


Montarea legăturilor pe schiuri pentru schi alpin în 
funcție de lungimea schiului 


Vârful clăparului trebuie să coincidă cu centrul de greutate 
(CG) al schiului. Centrul de greutate al schiului (CG) se obține 
după formula ca-n unde L = lungimea schiului măsurată 


dinspre coadă spre vârf. 


Pentru începători față de acest reper (CG) vârful clăparului se 
mută mai înainte cu 1-3 cm. 


Montarea legăturilor pe schiuri pentru schi alpin în 
funcție de suprafața portantă a schiului 


Suprafața portantă a schiului se obține marcând locurile în care 
schiul aşezat pe o suprafață plană, orizontală şi rigidă atinge cu 
vârful şi coada această suprafaţă. 

Perpendiculara care trece prin centrul de greutate al schiorului 


şi mijlocul boltei piciorului va trebui să cadă pe mijlocul 
suprafeţei portante a schiului. 


Montarea legăturilor pe schiuri pentru schi alpin prin 
metoda ski-boot center 


Semnul de pe mijlocul tălpii clăparului (semnul de fabrică) trebuie să 
coincidă cu semnul centrului de greutate al schiului. Acest semn se 
găseşte pe toate schiurile moderne. 


Reglarea legăturilor pentru schi alpin 


În timpul alunecării pe zăpadă legătura pentru schi alpin este 
solicitată prin forţe de durată relativ lungă, apărând în zăpadă 
profundă sau în timpul căderilor lente. La aceste forțe se 

suprapun forţe de scurtă durată, dar a căror amplitudine poate 
fi foarte importantă (de exemplu, forţe apărute în timpul 
şocurilor dure create de neregularităţile terenului, în timpul 
prinderii vârfului schiului în zăpadă dură etc.). Eliberarea 
clăparului (declanşarea) trebuie să intervină de îndată ce o 
oarecare combinaţie de forțe atinge o durată şi/sau o 
amplitudine suficient de mare pentru a pune în pericol schiorul. 
Acest obiectiv este îndeplinit parţial prin legăturile pentru schi 
alpin actuale, deoarece acestea nu declanşează decât într-un 
număr limitat de direcţii (în general numai în torsiune şi 
înainte) şi reacţionează destul de rău când apar în mod 
simultan forțe în mai multe direcţii. De exemplu, când în cursul 
unei căderi, schiorul suportă în acelaşi timp un cuplu de 
torsiune a gambei şi un cuplu de flexie înainte, nivelul global al 
forțelor care acţionează asupra gambei poate fi periculos chiar 
dacă, considerate în mod separat, componentele forțelor în 
torsiune şi în flexie înainte sunt situate sub pragul de 
accidentare şi sunt insuficiente pentru a putea provoca 
declanşarea legăturii. 


Având în vedere cele de mai sus putem afirma că reglajul optim 
al unei legături pentru schi alpin este un compromis. 


Risc 


Risc datorat 
declanşării 
neaşteptate 


Risc al unui 
reglaj prea 
ridicat 


Prea slab l Bun l Prea ridicat Nivel de 


declanşare 


Reglajul optim al unei legături 

Când ne ocupăm de reglajul unei legături pentru schi alpin 
trebuie să luăm în considerare două tipuri de riscuri: 


= Riscul de accident prin declanşarea inoportună a legăturii 
pentru schi; 


= Riscul apariţiei fracturilor în caz de cădere prin 
nedeclanşarea legăturii pentru schi. 


Pentru realizarea unui reglaj optim al unei legături pentru 
schiuri trebuie să găsim un compromis între cele două riscuri, 
adică de a face într-un fel ca suma să fie minimă. 


Reglarea legăturilor pentru schi alpin se face pe baza unor 
tabele de reglaj. Sunt recunoscute două tabele de reglaj la nivel 
internaţional care asigură normele ISO (International Standard 
Organisation — Organizaţia Internaţională de Normalizare). 
Aceste două tabele de reglaj se limitează, pe moment la 
declanşările în torsiune şi înainte şi se disting prin simplitatea 
care a condus la elaborarea lor şi prin parametri folosiți pentru 
a descrie schiorul: 


= Tabela de reglaj bazată pe greutatea schiorului; 


= Tabela de reglaj bazată pe diametru capului tibiei. 


3.5.1.1 Tabela de reglaj bazată pe greutatea schiorului 


Parametrul principal luat în calcul pentru această tabelă este 
greutatea schiorului, corectată la nevoie în funcţie de talia sa. 
Parametri secundari sunt maniera de a schia şi vârsta. 


Această tabelă de reglaj a fost elaborată plecând de la noţiunea 
de minimum schiabil adică de la nivelul minim, asigurând 
legăturilor declanşarea neaşteptată cu un risc acceptabil. 


Astăzi, legăturile pentru schi alpin permit o anumită deplasare 
a clăparilor (zisă reversibilă) şi absorb astfel mult mai bine 
şocurile, fără să declanşeze în mod inutil. 


Această tabelă de reglaj a fost adoptată într-o manieră mai 
mult sau mai puţin conştientă şi adaptată de către numeroşi 
schiori în funcţie de caracteristicile lor personale. Ea poate fi 
preluată cu următoarele variante: 

= A schia întărind în mod progresiv legăturile (reglaj inițial 
scăzut/jos) până la dispariţia declanşărilor neaşteptate; 


= A schia slăbind în mod progresiv legăturile (reglaj iniţial 
ridicat/sus) până la dispariţia declanşărilor neaşteptate. 


= La oprire, declanşare prin efort muscular (reglaj inițial 
scăzut/Jos), pe urmă se întăreşte în mod progresiv legătura 
până declanşarea cere un efort muscular important, dar 
situat sub pragul de durere. 


Se controlează pe urmă acest reglaj în teren recurgând la una 
dintre cele trei variante precedente. Această practică permite să 
se găsească rapid reglajul optim şi deci să se reducă timpul de 
expunere la accidente. 


3.5.1.2 Tabela de reglaj ASTM 


Tabela de reglaj ASTM (American Society for Testing and 
Materials) elaborată pe baza acestor principii propune nivele de 
declanşare care convin la 90% din schiori din punct de vedere a 
absenței declanşărilor neaşteptate, reducând mult riscul de 
accidente (fracturi) în caz de cădere. 


3.5.1.3 Tabela de reglaj bazată pe diametrul capului tibiei 


Această tabelă a fost concepută pe baza următoarelor idei: 


= Tibia este elementul cel mai slab al piciorului, rezistenţa sa 
în torsiune şi în flexie înainte constituind un criteriu 
esenţial pentru reglajul legăturilor; 


= Limitarea prin declanşarea legăturilor a cuplurilor de forțe 
datorate torsiunii şi flexiei înainte în picior este suficientă 
pentru a garanta că forţele care acţionează în mai multe 
direcții rămân în limite acceptabile cu condiţia de a ţine cont 
de un coeficient de siguranţă convenabil. 


= Cuplurile forțelor datorate torsiunii şi flexiei înainte la care 
este supus piciorul în timpul schiului normal (fără cădere) 
sunt inferioare cuplurilor de forţe care pot duce la fractura 
tibiei. 

Valorile de reglaj din tabela de reglaj bazată pe diametrul 
capului tibiei sunt obţinute prin măsurarea din exterior a 
diametrului capului tibiei la nivelul genunchiului. De 
asemenea, sunt folosiţi şi alţi parametri de care depinde 
rezistenţa osoasă: vârsta şi sexul. 


Montarea corectă a legăturilor presupune fixarea bocancului în 
raport de proiecția centrului de greutate al schiorului şi 
suprafaţa de contact a schiurilor cu zăpada. De o deosebită 
importanţă este şi suprapunerea axului median longitudinal al 
bocancului peste axul longitudinal al schiului, ceea ce permite 
un bun echilibru pe schiuri şi controlul precis al înclinării lor pe 
canturi atunci când este necesar. 


Dimensiunea corectă a beţelor de schi, până sub axilă pentru 
schiul alpin şi ceva mai lung pentru schiul de fond permite o 
poziţie corectă în deplasare şi o folosire eficientă. 


Terenul şi zăpada au creat şi perfecţionat în mare măsură 
tehnica schiului. Alegerea şi pregătirea terenului reprezintă un 
factor de care trebuie să se ţină seama în mod deosebit. 


Amenajarea terenului prin bătătorirea zăpezii, iar atunci când 
este necesar chiar prin construirea din zăpadă a unor forme 
artificiale reprezintă o cerinţă nu numai pentru prevenirea 
accidentelor. 


Apariția şi dezvoltarea mijloacelor mecanice de urcare au 
reprezentat pentru schiul alpin un element de mare 
atractivitate dar în primul rând un factor deosebit care a permis 
accelerarea ritmului de învăţare şi perfecţionare. Cantitatea de 
alunecare pe schiuri în aceeaşi unitate de timp şi cu acelaşi 
efort în condiţii specifice probei s-ai înzecit. Schiul alpin a 
devenit astfel ceea ce este în realitate, adică o probă de 
îndemânare. 


El se poate repeta astfel de zeci de ori într-o lecţie, procedeele 
tehnice pe care urmăreşte să le înveţe, dozându-şi individual 
efortul şi dezvoltându-şi capacitatea de autocontrol. 


Metodica de predare, capacitatea, prestanţa şi tactul pedagogic 
al profesorului sunt în măsură să asigure succesul instruirii. 

Tehnica unui schior, cea mai bună comportare pe care o poate 
avea el pe zăpadă în condiţiile cele mai variate, poate fi 
considerată ca o înmănunchere de elemente strâns legate între 
ele, dar care au la bază aceleaşi mecanisme. 


Alegerea, gruparea şi eşalonarea unor structuri de mişcări, într- 
o succesiune logică, verificată în practică poate favoriza sau 
chiar condiţiona însuşirea corectă şi rapidă a tehnicii. În 
această privință componenţa, experienţa şi tactul pedagogic al 
profesorului au un rol primordial. 


Profesorul trebuie să caute să dezvolte elevului său echilibrul pe 
schiuri. El nu o poate face decât indirect: 


= punându-l să schieze mult pe zăpezi şi terenuri variate, 
imediat după ce a constatat că elevul stăpâneşte structura 
de bază a mişcării însuşite pe terenul de şcoală ales şi 
pregătit; 


= făcându-l să adopte pe schiuri o poziție de bază cât mai 
favorabilă; 

= căutând să elimine factorii inhibitori; 

= folosind la început exerciţii care perturbă cât mai puţin 
echilibru; 


= atrăgând atenţia elevului asupra priorităţilor care îi pot 
condiționa evoluţia; 


= nuva cere niciodată elevului execuţia unei mişcări care pune 
probleme de echilibru pe care elevul nu le stăpâneşte încă. 


Profesorul trebuie să se asigure că elevul reuşeşte să realizeze o 
strictă adaptare a mişcărilor, la condiţiile create de teren şi 
zăpadă, pentru a rezolva eficient fiecare situaţie. 


In acest fel, elevul nu va învăţa o mişcare sau alta în mod 
mecanic, ci va învăţa să găsească soluţii pentru fiecare din 
problemele puse de teren şi zăpadă. 


Atunci când profesorul vrea să-l pregătească pentru însuşirea 
unui nou procedeu tehnic, el trebuie: 


= să se asigure că elevul poate să execute o mişcare 
asemănătoare dar mai uşoară. Eventual el îl va pune să 
execute această mişcare de mai multe ori; 

= când se învaţă un nou element, acesta va fi prezentat la 
început în cât mai puţine cuvinte şi cât mai clar folosind 
termeni exacți care definesc procedeul; 


= demonstraţia se face într-o formă cât mai apropiată cu 
mişcarea pe care o poate realiza elevul, la început cu viteza 
normală, apoi, dacă este posibil, cu încetinitorul, punctând 
momentul cheie; 


= seva asigura că elevul are o imagine clară asupra ceea ce va 
trebui să execute; 


= seva interveni în timpul execuţiei pentru a puncta anumite 
momente sau pentru a da ritmul; 


= observațiile critice se vor face după execuţie şi numai asupra 
procedeului studiat; 


= vor fi folosite în principal aprecieri pozitive, subliniind 
fiecare reuşită pentru încurajare, dar cu mult tact; 


= însuşirea unui element tehnic trebuie verificată succesiv în 
diferite situaţii pentru a constata în ce măsură deprinderea 
este stabilită; 


= profesorul trebuie să accepte uneori şi eşecul în învățarea 
unei mişcări. El nu trebuie să insiste peste măsură atunci 
când constată că elevul întâmpină dificultăţi exagerate, ci va 
căuta a altă mişcare care va fi mai rapid însuşită şi va uşura 
învățarea primei mişcări. 


352. Lecția de schi 


Lecţia reprezintă forma de bază a organizării procesului 
instructiv educativ pentru însuşirea tehnicii  schiului. 
Mobilitatea structurală a  lecţiei cât şi gradul ei de 
adaptabilitate la condiţiile concrete îi asigură eficiența. 


Luată izolat valoarea ei devine limitată, dar integrând-o într-un 
sistem de lecţii, ea poate asigura atingerea obiectivelor propuse. 


Conţinutul lecţie este determinat de temele şi obiectivele 
instructiv educative şi reprezintă totalitatea mijloacelor, 

măsurilor organizatorice şi didactice selecţionate în vederea 
realizării acestora. 


Sarcinile învăţării în lecţia de schi pot fi rezolvate numai în 
cazul în care: 


obiectivele fiecărei lecţii sunt bine alese; 


sistemul de acţionare în lecţie corespunde obiectivelor şi 
particularităţilor elevului; 


există o succesiune corectă în sistemul de lecţii, o legătură 
strânsă între lecţiile care o preced şi cele care urmează; 


este asigurată continuitatea şi ritmicitatea procesului de 
învăţare; 


gupele de elevi au un efectiv constant şi omogen; 


profesorul îşi asigură rolul de conducător. 


Structura lecţiei de schi reprezintă totalitatea momentelor 
lecţiei şi succesiunea lor în timp. 


Verigile sau momentele lecţiei de schi sunt: 


organizarea grupei 


deplasarea la panta sau terenul de instruire ales şi 
pregătirea acestuia 


pregătirea generală şi specială a organismului pentru efort 
realizarea temelor lecţiei 

învăţarea unui nou procedeu tehnic 

fixarea sau perfecţionarea unui procedeu deja învăţat 
dezvoltarea sau perfecționarea unor anumite calități 


verificarea nivelului de însuşire a procedeelor tehnice 
învăţate sau de dezvoltare a calităților motrice 


scăderea nivelului de efort 


aprecieri cu privire la realizarea temelor lecţiei şi activitatea 
desfăşurată de elevi 


recomandări pentru lecţia următoare. 


Lucrul cu elevii trebuie să înceapă încă înainte de adunarea 
pentru lecție. El constă din indicaţiile date pentru pregătirea 
schiurilor, ceruire, etc. 

Dacă terenul de lucru nu este prea departe de locul de întâlnire, 
primele 3 verigi ale lecţiei nu durează mai mult de 15-20 min. 
Deplasarea la pantă trebuie să se facă în mod organizat, mai 
ales când se merge pe schiuri. Verigile 4 şi 5 pot dura 30-75 
min. în funcţie de vârstă şi pregătirea elevilor, tipul de lecţie. În 
condiţiile specifice lecţiilor de schi o deosebită grijă se va acorda 
prevenirii accidentelor şi îmbolnăvirilor, ţinând seama de 
condițiile meteorologice, starea zăpezii, teren. 


Conducerea unei grupe trebuie să se facă prin comenzi clare, 
precise şi date cu voce destul de tare., dispoziţiile să fie clare şi 
scurte, iar indicaţiile precise să scoată în evidenţă clar specificul 
acţiunii care trebuie îndeplinită. În timpul explicaţiei şi 
demonstraţiei, elevii vor fi aşezaţi în linie pe un rând, cu spatele 
la soare, vânt sau orice altă sursă de atracţii care i-ar putea 
împiedica sa urmărească profesorul. 


Profesorul se aşează în faţa elevilor în dreptul mijlocului grupei 
în aşa fel încât să poată auzi toţi elevii. Când se folosesc 
mijloace mecanice de urcare, profesorul rămâne în partea 
superioară a pantei, face aprecieri şi dă indicaţii înaintea 
fiecărei noi coborâri. Uneori el poate cobori în faţa grupei, care 
îl urmează la intervalele stabilite, el alegând traseul. 


Când profesorul urmăreşte evoluţia elevilor săi din parte de jos 
a pantei, va aştepta până când elevul se apropie pentru a-i face 
observaţiile pe care consideră necesare. În lecţiile de fond, 
profesorul îşi amenajează o urmă în mijlocul buclei pe care 
evoluează elevii, dând indicaţiile necesare. 


3.5.3. Greşelile şi îndreptarea lor 


Pe parcursul învăţării diferitelor procedee tehnice de deplasare 
pe schiuri, por apărea greşeli de execuţie. Determinarea şi 
corectarea lor la timp îmbunătăţesc şi accelerează învăţarea. 


După importanţa lor, greşelile se pot împărţi în: greşeli de bază 
şi greşeli secundare. Greşelile de bază reprezintă abateri de la 


structura de bază a mişcării. Greşelile secundare scad din 
eficacitatea mişcării, fără a denatura structura. 

În timpul mersului pe schiuri, schimbarea unui detaliu de bază 
din cadrul mişcărilor se reflectă asuprea întregii structuri a 
mersului. Greşelile întâmplătoare apar atunci când însuşirea 
tehnicii nu este automatizată. Ele se elimină mai uşor, nu sunt 
stabile şi se corectează destul de repede. 


Greşelile obişnuite sunt acele abateri de la mişcarea de bază, 
care nu au fost corectate la timp şi care pe parcursul învăţării, 
s-au automatizat, s-au fixat, devenind stabile. 


Cauzele apariției unor astfel de greşeli sunt: înțelegerea 
insuficientă a mecanismului de bază al procedeului respectiv, 
slaba pregătire fizică, folosirea unor exerciţii care nu sunt în 
concordanţă cu posibilităţile elevului, oboseala. 


Insuficienta înţelegere atehnicii poate fi rezultatul explicaţiei 
greşite sau confuze, demonstrării greşite sau neatenţiei 
elevului. Oboseala provoacă dereglarea coordonării mişcărilor 
care au fost însuşite anterior. Timpul insuficient acordat pentru 
învăţarea mişcării respective, cât ţi fixarea incorectă a 
elementelor care se învaţă pot duce, de asemenea, la apariţia 
diferitelor greşeli. 


Pentru preîntâmpinarea unor astfel de situaţii, trebuie ca elevii 
să înţeleagă corect procedeul tehnic pe care urmează să-l 
execute şi să le fie accesibil. 


Nu este uşor să se observe o mişcare complexă. 


Pentru a observa o anumită greşeală, profesorul, la început, va 
urmări mişcarea în totalitatea ei iar după aceea îşi va concentra 
părţii corpului sau momentului cel mai important din mişcarea 
respectivă. 


Distanţa cea mai bună pentru a observa execuţia elevului este 
de 15- 20 metri. 


Înainte de toate este important să se corecteze greşelile de bază, 
prezentându-le elevului în ordine prioritare. Preferabil ca la o 
intervenţie să fie semnalată o singură greşeală pentru a nu 
complica inutil execuţia ulterioară a elevului. 


Greşelile secundare, de mai mică importanţă, de multe ori sunt 
retuşate pe măsură ce elevul îşi însuşeşte mai bine mecanismul 

mişcării. Dacă ele însă persistă, vor trebui semnalate, pentru a 
evita ca ele să devină obişnuite. 


35.4. Prevenirea accidentelor 


Principalele cauze care pot provoca accidentele sunt: 


= nerespectarea succesiunii şi gradării dificultăților prezentate 
de diferitele procedee tehnice; 


= insuficienta pregătire fizică a elevilor şi nerespectarea 
particularităţilor individuale; 


= alegerea unui teren nepotrivit pentru procedeul tehnic 
respectiv sau pentru grupa respectivă; 

= lipsa de disciplină şi de ordine în timpul lecţiei; 

= ignorarea gradului de oboseală; 

= pregătirea insuficientă a materialului şi echipamentului de 
schi; 

= lipsa de control din parte profesorului; 


= condiţii meteorologice (ceață, vânt, temperatură foarte 
scăzută); 


= alunecări de zăpadă pe pantele descoperite (avalanşe). 


Prin măsuri preventive, începând cu verificarea materialului şi 
echipamentului, deplasarea organizată la locul de lucru, 
alegerea şi amenajarea terenului, asigurarea locului de oprire, 
evitarea locurilor deschise în zilele cu vânt puternic şi 
temperatură scăzută, evitarea pantelor înclinate după căderi 
abundente de zăpadă sau ceaţă, accidentele pot fi evitate şi prin 
aceasta asigurată continuitatea învățării. 

3.6. Importanța folosirii informațiilor externe şi 
interne în procesul de învățare a schiului 


Condiţiile extrem de variate în care se desfăşoară activitatea 
schiorului, determinate de teren, de calitatea zăpezii, de 
condițiile meteorologice, etc. au făcut să apară şi să se 
perfecționeze o întreagă gamă de procedee tehnice de deplasare 
pe schiuri, specifice diferitelor probe de schi: alpine, sărituri de 
pe trambulină, fond. 


Bineînţeles că, paralel cu aceste perfecţionări ale tehnicii, s-a 
sistematizat şi o bogată experienţă metodică privind însuşirea 
cunoştinţelor şi deprinderilor necesare pentru a putea folosi 
schiurile într-o deplasare cu caracter turistic recreativ şi 
ulterior spre a urca treptele măiestriei sportive. 


În acest sens, este ştiut faptul că în vederea realizării acestor 
obiective, teoria şi metodica schiului se bazează nu numai pe 
date rezultate din activităţile practice, teoretice şi metodice 
desfăşurate până în prezent de specialiştii din acest domeniu, ci 
şi pe folosirea pe scară largă a datelor furnizate de ştiinţele 
conexe acestei discipline: fiziologia oferă date ştiinţifice pentru 
stabilirea parametrilor de bază ai efortului specific schiului; 
psihologia, pentru aprofundarea aspectelor complexe ale 
instruirii şi educării schiorului; pedagogia şi metodica educaţiei 
fizice ajută cu date găsirea celor mai eficiente succesiuni în 
învăţare, mijloacele şi procedeele metodice cele mai eficiente, 
principiile care conduc spre o instruire modernă. 


De asemenea, foarte importante pentru determinarea forţelor 
externe şi interne ce influenţează mişcările specifice în schi şi a 
modului de solicitare a sistemelor osos şi muscular în execuţia 
tehnicii, sunt datele fumizate de anatomie şi biomecanice. 


În redactarea lucrării care urmează, am plecat de la faptul că, 
cu cât cunoştinţele specifice sunt mai aprofundate, cu atât 
învățământul poate fi mai variat şi mai eficace. Acesta este 
scopul pe care îl urmăreşte partea ce urmează, ţinând seama de 
cunoştinţele ştiinţifice disponibile actualmente în domeniul 
instruirii sportive, pe care le-am adaptat pentru o predare 
funcţională a schiului. 

Cu toată consideraţia pentru specialiştii domeniului, din punct 
de vedere al învăţării schiului, am încercat părerea noastră 
proprie asupra învăţării schiului, acordând o atenţie specială 
obiectivelor şi metodelor de învăţământ, observaţiei şi corectării 
greşelilor precum şi pregătirii şi organizării eficace a acţiunii 
pedagogice. 


Bazele teoretice care urmează, vor ajuta atât profesorul cât şi 
elevul să fie mai conştient de comportamentul său în predare, 
respectiv învăţare. 


Am pornit de la faptul că, în principiu elevul imită derularea 
mişcării observate (imaginea externă), orientându-se, în acest 
scop, cu ajutorul formelor care apar la exterior. Acest lucru nu 
este altceva decât un aspect al învăţării cinetice. 


Dar câţi dintre specialiştii domeniului sunt conştienţi că 
reglarea mişcării dirijată din interior (imaginea internă) este cel 
puţin tot atât de importantă? 


Elevul îşi elaborează mental percepțiile externe, îşi ordonează 
informaţiile şi integrează ceea ce el a văzut şi înțeles în procesul 
său de gândire. 


Pentru a putea explica cum se realizează aptitudinile de 
mişcare în domeniul tehnicii schiului, considerăm necesar să 
precizăm câţiva termeni de bază ai principiilor cinetice. 
Profesorul va putea astfel să creeze circumstanțe pedagogice 
care vor contribui la progresul elevului şi îi vor da un mare 
ajutor funcțional. 


3.6.1. Simţul alunecării (mişcării) şi aptitudinea de a 
învăța să schiezi 


Se recunoaşte un bun schior după cele ce urmează: 


= el poate conduce alunecarea şi înlănțuirea virajelor sale, 
deci, 


= el ştie să îşi dozeze eforturile şi să le armonizeze cu forțele 
exterioare care acţionează asupra schiurilor în momentul 
alunecării (de exemplu: rezistenţa zăpezii, starea terenului, 
etc.), în consecinţă, 

= el este capabil să îşi controleze viteza sa de alunecare 
adaptând-o în funcţie de circumstanţe (calitatea zăpezii, 
caracteristicile de teren, pârtie, condiţii atmosferice, etc.). 


Informații vizuale 
Informații asupra mediului înconjurător care se pot observa 


ă 


Exemple: 
Calitatea zăpezii (moale, powder, gheaţă etc.) 

“Caracteristici de teren (pârtie lină, abruptă, cu movile etc.) 
*-Demonstraţia profesorului 


d 


iuri şi pe zăpa 


Informații vestibulare 
Informații asupra echilibrului şi a poziţiei schiului (simţul echilibrului) 


Exemple: 
“Poziţie normală pe schiuri pe o pârtie bine amenajată 
“Poziţie “pe spate” pe schiuri în timpul alunecării pe zăpadă powder 


Informații kinestezice 
Informaţii asupra realizării “interne” a alunecării (simţul muscular) 


ii) pe sch 


Exemple: 
*Contracţia şi relaxarea diferitelor grupe musculare în timpul alunecării 
pe terenuri diferite 

*Contracţia şi relaxarea diferitelor grupe musculare necesare realizării 
unui anumit procedeu tehnic etc. 


ăr 


Informații acustice 
Informații care se pot auzi din mediu înconjurător (simţul auditiv) 


ării (alunec 


Exemple: 
Explicaţia şi corectarea verbală a profesorului 
«Zgomotul produs de schiuri în alunecare pe diferite tipuri de zăpadă etc. 


işc 


Informații tactile 
Informații asupra rezistenţei zăpezii, proprietăţilor clăparilor etc. (simţul 
presiunii) 


Simțul m 


Exemple: 
“Infigerea bastoanelor în zăpadă 
“Realizarea opririlor pe canturi etc. 

Se pot rezuma şi exprima aceste aptitudini cerute (conducere, 
dozare, controlul vitezei şi adaptarea la diferite condiţii) printr- 
un termen nou, folosit în literatura de specialitate din 
străinătate: simţul mişcării (alunecării), termen prin care se 
înţelege: simțul terenului, simţul zăpezii, simţul echilibrului şi 
simţul schiului. 


În simţul mişcării (alunecării) este vorba de impresiile 
senzoriale pe care elevul le exploatează (foloseşte) progresiv, 
mai conştient şi sigur într-un fel oarecare (ca să zicem aşa) ca 
punct de reper pentru a se orienta în timpul învățării mişcării. 


Pentru a mă face mai bine înţeles, am realizat o schemă care 
însumează toate impresiile senzoriale de care beneficiază un 
schior în timpul alunecării, informaţii care, spunem noi, sunt 
deosebit de importante pentru aprofundarea şi perfecționarea 
simțului mişcării (alunecării) pe schiuri şi pe zăpadă. 


De asemenea, printr-o formaţie polivalentă a simțului mişcării 
(alunecării) datorită sarcinilor cinetice şi circumstanțelor 
pedagogice atractive, se ameliorează astfel, în acelaşi timp 
„aptitudinea de învățare a elevului. Aceasta cuprinde 
numeroase aptitudini care uşurează învăţarea schiului. În plus, 
este foarte important să putem înregistra, diferenția şi ordona 
cât mai corect posibil toate percepțiile (impresiile senzoriale) 
primite în timpul alunecării pe schiuri. 


Utilizând toate aceste date, schema următoare doreşte să 
precizeze principiul: a învăța să schiezi. 


A învăţa schiind 


i A învăța observând 
(a executa şi compara) : 


A 


A învăţa vorbind 


A învăța reflectând şi INVAȚA (a imagina verbal derulările 


Imaginându-se SĂ mişcărilor, a le da o anumită 
SCHIEZI succesiune) 


A învăţa exprimând, simțind 


A învăţa ascultând 4 x 
) şi evaluând 

3.6.1.1 


Exemple pentru practică 


Următoarele exemple pentru practică prezintă principiul a 
învăţa sa schiezi din punctul de vedere al elevului: 


iezi 


ta să sch 


învă 


A 


schiind şi comparând într-o manieră conştientă: 

= compară ceea ce avea intenția să facă cu ce a realizat; 

= cauă să fixeze derularea mişcării, de exemplu repetând şi 
variind schimbarea presiunii asupra schiurilor modificând 
urma de alunecare; 

= compară informațiile corective ale profesorului cu ceea ce 
simte când execută mişcarea şi cu greşeala pe care o 
estimează ca principală şi pe care doreşte să o corecteze. 


observând într-o manieră conştientă: 


= încearcă observând atent să recunoască anumite 
caracteristici pentru a înțelege mai bine mişcarea. 


reflectând şi imaginându-şi: 

= îşi imaginează chiar înainte de a executa ceea ce vrea să 
înveţe; 

= îşi pune întrebări precise, de exemplu: unde şi în ce moment 
declanşează ocolirea?, când şi cu ce intensitate deplasează 
greutatea corpului pe (contra) schiului exterior?, care este 
presiunea genunchiului exterior înainte spre interior? 


vorbind: 
= descrie verbal derularea mişcării pe care trebuie să o înveţe; 
= însoţeşte mişcările exprimându-le verbal. 


ascultând într-un mod conştient: 

= încearcă să armonizeze pe de o parte informaţiile verbale 
ale profesorului (corectări) şi impresiile sale şi să-şi 
imagineze pe de altă parte ceea ce i se explică. 


experimentând, percepând şi evaluând. 

= încearcă prin exerciţii conştiente, să amelioreze condiţiile 
învăţării şi performanţei şi să repereze progresele; 

= descrie ceea ce a experimentat, gândit şi simţit în timpul 
mişcării; 

= repetă aceeaşi derulare a mişcării variind şi încercând să 
perceapă într-o manieră conştientă diferenţele. 

3.62. Înțelegerea mişcării şi reprezentarea cinetică 


Elevul schior va dori de asemenea să înţeleagă reprezentarea 
mentală a mişcării unei aptitudini tehnice. El vrea să sesizeze 
de o manieră mai conştientă relaţiile dintre aspectul extern 
(structura mişcării şi derularea sa spaţio-temporală) şi aspectul 
interior (conducerea senzorială a mişcării). Această înţelegere a 
mişcării permite elevului să se observe exact şi să-şi scoată în 
evidență greşelile. El este capabil să-şi dea indicaţii, deoarece 
acum el poate să-şi plaseze într-o relaţie mai strânsă 
informaţiile şi  corectările profesorului cu propriul său 
raţionament. Această cunoaştere aprofundată a mişcărilor 
favorizează în final independenţa schiorului. 


Observaţia atentă, reprezentarea mentală a derulării tehnice a 
mişcării şi experiența practică conştientă a execuţiei sale, 
însoțite de evaluarea şi de perfecţionare continuă sunt 
elementele care caracterizează învăţarea sistematică a elevului, 
şi cel care învață ajunge astfel să includă pe lângă 
caracteristicile şi accentele spaţio-temporale, pe cele relative la 
simțul muscular (kinestezic). 


Organizarea reprezentării mişcării este mai uşoară pentru 
elevii care pot să observe cu precizie şi care dispun de 
numeroase experienţe cinetice. 


Profesorul de schi trebuie să se asigure că reprezentarea 
mentală a mişcării de către elev este de asemenea corectă. In 
acest sens, profesorul îi va da ocazia elevului să descrie verbal 
sarcina cinetică primită şi să o demonstreze la oprire. 


Cu cât reprezentarea mişcării este mai clară şi cu cât 
experiențele cinetice realizate de elev sunt mai numeroase, cu 
atât va putea să elimine mai uşor dificultăţile în învăţare şi va 
fi capabil să înveţe să se mişte corect în funcţie de situaţie şi să- 
şi determine el însuşi propriul lui comportament pe schiuri. 

Capitolul 4. 
Particularitățile învățării schiului 


4.1. Particularitățile învăţării schiului la vârstele 
şcolare mijlocie şi mare 


4.1.1. Obiective operaționale 


= Influenţa practicării schiului asupra funcţiilor educaţiei 
fizice a elevilor de vârstă şcolară mijlocie şi mare. 


= Organizarea activităţii de predare a schiului. 
= Conţinutul activităţii de învăţare. 
= Principalele mijloace. 


= Indicaţii metodice. 


41.2. Factorii specifici 


Factorii specifici ai schiului care influențează funcţiile ed. fizice 
la această vârstă sunt: 


= efortul fizic specific, hipoxie; 

= factorii naturali de mediu şi climă; 

= materiale şi echipamente specifice; 

= mişcările specifice tehnicii schiului; 

= percepțiile spaţio-temporale specifice mediului; 


=" aspecte speciale de socializare cu implicaţii educative 
benefice; 

4.1.3. Materialele folosite 


Materialele folosite sunt corespunzătoare nivelului vârstei 
biologice a elevilor şi gradului de pregătire. Pentru categoria 
începătorilor se folosesc schiuri cu dimensiuni reduse, elastice, 
cu canturi metalice, legături fixe şi mecanisme de siguranţă. 
Pentru schiorii avansați se recomandă folosirea schiurilor 
corespunzătoare taliei, greutăţii corporale, nivelului de 
pregătire. În general sunt vârstele la care se recomandă 
menţinerea încă a schiurilor de dimensiuni reduse care permit 
abordarea mai largă şi mai facilă a problemelor de tehnică fără 
solicitarea deosebită a calităţilor motrice (cantare, manevrare în 
condiţii de viteză crescută). 


În cadrul lecţiilor de schi, elevii vor fi organizaţi pe subgrupe 
după nivelul de pregătire dobândit. Pentru schiorii avansați se 
vor stabili sarcini cu caracter individual. 


4.1.4. Sarcini specifice 


Pentru cei cu nivel mai scăzut de educare a calităţilor motrice 
de bază se recomandă calea indirectă în cadrul căreia va fi 
parcursă următoarea succesiune de procedee tehnice: 


= obişnuirea cu schiurile şi alunecarea; 

= mersul pe teren plat şi la urcarea pantei; 
= schimbările de direcție de pe loc; 

= coborârea directă; 

= coborârea oblică; 


= frânare în jumătate de plug şi ocolirea prin frânare în 
jumătate plug; 


= cristiania spre vale cu deschidere 


Pentru cei cu nivel ridicat de educare a calităţilor motrice de 
bază se recomandă calea directă în cadrul căreia va fi parcursă 
următoarea succesiune de procedee tehnice: 


= obişnuirea cu schiurile şi alunecarea; 


= mersul pe teren plat şi la urcarea pantei; 


70 


= schimbările de direcţie de pe loc; 

= coborârea directă; 

=" ocolire prin pivotare şi oprirea prin pivotare; 

= treceri peste schimbări de pantă prin adaptare; 
= treceri peste denivelări mici prin amortizare; 

= frânare prin derapaj; 

= cristiania spre vale prin rotație; 


Pentru un colectiv de elevi cuprins în una dintre aceste două 
grupe de vârstă, care are deja o practică mai îndelungată pe 
linia schiului, obiectivele de instruire vizează perfecţionarea 
tehnicii, însuşirea de noi procedee, educarea calităților motrice 
specifice schiului şi participarea la concursurile şcolare. La 
nivelul unui asemenea colectiv se va acţiona în sensul creşterii 
eficienței tehnicii. În acest sens se va urmări: 


= perfecţionarea poziţiei pe schiuri în vederea; 
=" obţinerea unei alunecări cât mai bune; 
=" obținerea independenţei de lucru la nivelul picioarelor; 


= însuşirea şi perfecționarea mai multor posibilități de 
declanşare a ocolirilor; 


= perfecţionarea cantării schiurilor prin poziţionarea corectă a 
corpului; 


= introducerea în instruire a elementelor caracteristice de 
concurs şi apropiate de concurs (pante, trasee); 


41.5. Mijloace de învățare 


Principalele mijloace de învăţare la această vârstă vor fi 
grupate pe baza funcţionalităţii lor. Acestea se raportează la 
obiectivele de ordin tehnic-fizic, pe care le urmărim în cadrul 
practicării schiului. În metodica învăţării vor fi urmărite 
următoarele aspecte: 


= educarea echilibrului şi a îndemânării - coordonării la 
mersul pe teren plat, la urcarea pantei şi la schimbarea 
direcției de pe loc; 

educarea supleţei, curajului, forţei, specifice coborârilor pe 
teren plat şi cu denivelări; 


educarea îndemânării, echilibrului, ritmului la schimbarea 
de direcţie prin pivotare; 


educarea îndemânării, echilibrului, ritmului la frânarea prin 
derapaj; 


educarea capacităţii de a presta un efort fizic specific, 
complex şi dinamic, de durată, în condiţii de echilibru, 
îndemânare, viteză şi forță, la legarea de procedee în 
parcurgerea traseelor aplicative; 


4.1.6. Indicații metodice 


Pentru realizarea sarcinilor trebuie să se ţină cont de: 

se lucrează la vârsta la care mişcările se învaţă conştient; 


tactul pedagogic trebuie să ocupe un loc important în 
evoluţia instructorului în faţa copiilor; 


individualizarea se aplică pe scară largă; 
perfecţionarea nu trebuie forţată; 


se folosesc multe jocuri, trasee, concursuri ce implică 
alunecarea; 


ar trebui să se accentueze aspecte care să stimuleze 
dragostea faţă de mişcare în aer liber (respectiv față de schi); 


{ oo 


42. Particularitățile învăţării schiului în 


activitatea de educație fizică a tinerilor şi 
adulților 


42.1. Obiective operaționale 


Obiectivele, formele de organizare, şi conţinutul activităţii 
de învăţare a schiului; 


Căi şi mijloace de învăţare a schiului cu caracter aplicativ şi 
recreativ; 


422. Factori specifici 


Factori socio-economici care contribuie la dorința tot mai 
crescută a tinerei generaţii şi a adulţilor, de a învăţa să practice 
schiul mai ales în timpul liber: 


creşterea nivelului de trai, a gradului de cultură al maselor 
şi accesul la informaţia cu caracter formativ în legătură cu 
beneficiile educaţiei fizice; 


dezvoltarea turismului în ţara noastră şi creşterea 
posibilităţilor de a petrece timpul liber în staţiunile de iarnă; 


evoluția echipamentelor şi formelor de practicare a schiului; 


popularizarea schiului sub toate formele de practicare prin 
mass-media; 


423. Forme de organizare 


Formele de organizare a activităţilor de învăţare şi practicare a 
schiului la acest nivel sunt determinate de: 


durata concediului de odihnă sau a vacanţelor — când durata 
de învăţare a schiului poate să fie de 6 - 12 zile; 


durata taberelor de pregătire sportivă a diferitelor grupuri 
sportive — când durata de învăţare poate fi un ciclu de 10-15 
lecţii; 

durata scurtă a sfârşiturilor de săptămână — când se poate 
învăţa în sesiuni scurte de 3 lecţii (sâmbăta şi duminica) sau 
2 lecţii (numai duminica) sau sub forma unor consultaţii de 
genul „individual service”; 


Luând în considerare factorii enumeraţi mai sus şi experienţa 
internaţională, propunem a se constitui grupe de cursanţi cu 
următoarele caracteristici: 


Grupe de tip „A” 


Scop - învăţarea tehnicii schiului, aplicaţii; 


Particularităţi - tineri şi adulți bine pregătiţi fizic, nu au mai 
schiat înainte; 


Perioada - concediu/ vacanţă - 6 - 12 zile de predare; 
Materiale - adaptate scopului şi particularităţilor de grup; 


Teren - accesibil începătorilor, dotat cu mijloace mecanice de 
urcare; 


Grupe de tip „B” 


Scop - petrecerea activă a concediului de odihnă; 


Particularităţi — tineri şi adulţi bine pregătiți fizic, au mai 
schiat înainte; 


Perioada — concediw/ vacanţă - 6 - 12 zile de predare; 
Materiale - adaptate scopului şi particularităţilor de grup; 


Teren - accesibil începătorilor, dotat cu mijloace mecanice de 
urcare; 


Grupe de tip „C” 

Scop — recreare, socializare, activitate în mediu natural în 
condiţii specifice de anotimp; 


Particularităţi — tineri şi adulţi cu nivel scăzut de pregătire 
fizică, nu au mai schiat înainte; 


Perioada — concediu/ vacanţă — 6-12 zile de predare; 
Materiale — adaptate scopului şi particularităţilor de grup; 


Teren — accesibil începătorilor, variat, propice plimbărilor şi 
excursiilor; 


Grupe de tip „D” 


Scop — recreare la sfârşit de săptămână, întărirea sănătăţii; 


Particularităţi — tineri şi adulţi slab pregătiţi fizic, nu au 
mai schiat înainte; 


Perioada — fiecare sfârşit de săptămână sau ocazional în 
lunile de iarnă; 


Materiale — adaptate scopului şi particularităţilor de grup; 


Teren — accesibil începătorilor, mijloacele mecanice de urcare 
nefiind obligatorii; 


Grupe de tip „E” 


Scop — recreare la sfârşit de săptămână, perfecţionarea 
deprinderilor concursuri cu caracter de masă; 


Particularităţi — tineri şi adulţi bine pregătiţi fizic, au mai 
schiat înainte; 


Perioada — fiecare sfârşit de săptămână sau ocazional în 
lunile de iarnă; 


Materiale — corespunzătoare; 


Teren — corespunzător perfecţionării; 


Grupe de tip „F” 


Scop — recreare la sfârşit de săptămână, menţinerea şi 
întărirea sănătăţii, creşterea potenţialului de lucru; 


Particularităţi — tineri şi adulţi cu nivel diferit de pregătire 
fizică şi nivel diferit de pregătire la schi; 


Perioada — sfârşit de săptămână, solicitare de consultaţii; 
Materiale — bune; 


Tren — accesibil diferitelor nivele de pregătire; 


42.4. Indicații metodice 


Indicaţii cu privire la orientarea conţinutului activităţii: 


acesta trebuie stabilit în funcție de condiţiile cursanților; 


să corespundă dorințelor cursanților; 

= să răspundă obligatoriu la două întrebări: „ce particularităţi 
are cursantul?”, „ce vrea cursantul?” 


De asemenea, în orientarea conţinutului activităţii un element 
foarte important îl constituie nivelul de pregătire fizică al 
cursantului, gradul de stăpânire a unor capacităţi motrice 
specifice: echilibrul, îndemânarea, mobilitatea articulară, viteză 
de reacţie şi de coordonare; 


4.3. Conţinutul activității specific celor şase 
grupe de cursanți 


Modele de programe de pregătire adaptate specificului grupelor 
menţionate anterior: 


Grupa de tip „A” 


= durata instruirii — 6 zile; 


=" obiectivul general — dobândirea capacităţii de a parcurge pe 
schiuri terenuri plate şi uşor denivelate; 


= obiectivul tehnic — oprirea prin pivotare şi ocolirea prin 
pivotare; 


= succesiunea procedeelor tehnice: 
1. mers pe teren plat; 
2. urcare de pante uşoare; 
3. întoarceri de pe loc; 
4. coborâre directă cu oprire în contrapantă; 
5. schimbarea direcţiei de alunecare prin pivotare; 
6. oprirea prin pivotare; 
7. aplicaţii, legare de procedee. 
Grupa de tip „A” 
= durata instruirii — 12 zile; 


=" obiectivul general — dobândirea capacității de a rezolva 
eficient în timpul alunecării a problemelor ce apar la nivelul 
contactului schi/zăpadă; 


76 


obiectivul tehnic — cristiania spre vale prin rotaţie; 


succesiunea procedeelor tehnice — în plus faţă de grupa 
anterioară: 


1. treceri peste denivelări de teren; 
coborârea oblică; 
derapajul lateral şi oblic; 


cristiania spre vale prin rotaţie; 


ȘI Ma Ge bo 


legare de procedee la trecerea printr-un sistem simplu de 
porți; 


6. aplicaţii, întreceri; 


Grupa de tip „B” 


durata instruirii — 6 zile; 


obiectivul general — dobândirea capacităţii de aplicare a 
tehnicii în condiţii variate de teren; 


obiectivul tehnic — perfecţionarea ocolirilor (şerpuirilor); 
succesiunea procedeelor tehnice: 

e acomodarea cu schiurile şi alunecarea; 

e repetarea procedeelor tehnice de bază prin schi liber; 
e  ocoliri accelerate sau pe teren dur; 

e  ocoliri printre fanioane; 


e concursuri, aplicaţii; 


Grupa de tip „B” 


durata instruirii - 12 zile; 


obiectivul general — dobândirea capacităţii de alunecare cu 
viteză pe teren cât mai variat; 


obiectivul tehnic — perfecţionare procedeelor cunoscute, 
însuşirea cristianiilor peste movilă şi cu contra derapaj; 


succesiunea procedeelor tehnice — în plus faţă de punctul 
anterior: 


e cristiania spre vale peste movilă; 
e cristiania cu contra derapaj; 


e concursuri, aplicaţii; 

Grupa de tip „C” 


durata instruirii — 6 zile; 


obiectivul general — dobândirea capacităţii de a se deplasa pe 
schiuri pe teren plat şi denivelat; 


obiectivul tehnic — ocolirea prin frânare în plug şi în 
jumătate de plug; 


succesiunea procedeelor tehnice: 

mers pe teren plat şi urcarea unor pante uşoare; 
coborâre directă şi frânare în plug; 

coborâre prin frânare în plug; 

coborâre oblică şi frânare în jumătate plug; 
ocolire prin frânare în jumătate de plug; 


aplicaţii în teren; 


Grupa de tip „C” 


durata instruirii - 12 zile; 


obiectivul general — dobândirea capacităţii de a se deplasa pe 
schiuri pe teren variat şi la viteze crescute; 


obiectivul tehnic — cristiania spre vale cu depărtare;; 


succesiunea procedeelor tehnice — în plus faţă de punctul 
anterior: 


e ghirlanda cu depărtare; 

e cristiania spre vale cu depărtarea schiului din deal; 
e cristiania spre vale cu depărtarea schiului din vale; 
e cristiania spre vale cu depărtare; 


e aplicaţii în teren; 


Grupa de tip „D”: 

durata instruirii — cicluri de 2-3 lecţii la sfârşit de 
săptămână (60-90 min.); 


obiectivul general — mişcare în aer liber, recreere; 
obiectivul tehnic — ocolirea prin frânare în plug; 


succesiunea procedeelor tehnice: 


ciclul 1: 
o mers pe schiuri; 


o coborâre directă cu oprire pe teren plat sau în 
contrapantă; 


ciclul 2: 


o coborâre directă cu oprire pe teren plat sau în 
contrapantă; 


o frânare în plug; 
ciclul 3: 
o frânare în plug; 
o ocolirea prin frânare în plug; 


o aplicaţii în teren; 


Grupa de tip „E” 


durata instruirii — cicluri de 2-3 lecţii la sfârşit de 
săptămână (60-90 min.); 


obiectivul general — antrenament, cursuri de masă; 
obiectivul tehnic — ocolirile spre vale; 

succesiunea procedeelor tehnice: 

e ciclul 1: acomodarea cu schiurile şi alunecarea; 
e ciclul 2: repetarea cristianiilor; 


e ciclul 3: învăţare, repetare slalom; 


Grupa de tip „F” 


durata instruirii — cicluri de 2-3 lecţii la sfârşit de 
săptămână, ocazional; 


obiectivul general — recreere prin schi; 


obiectivul tehnic — individualizat, poate fi minim mersul pe 
schiuri, maxim perfecţionarea procedeelor cele mai bine 
însuşite de cursant; 


conţinutul activităţii: este determinat de problema ridicată 
de cursantul ocazional, avându-se în vedere progresul prin 
structurile selectate; 


această formă de activitate se poate desfăşura sub mai multe 
forme: 

e fie cursantul este însoţit pe pantă în timpul a două trei 
coborâri,; 


e fie se instalează la baza pantei corectând fiecare execuţie 
la încheiere; 

e sau se alcătuieşte o grupă mică din mai mulţi cursanţi cu 
aceleaşi probleme şi îi corectează pe măsură ce aceştia 
execută diferite procedee tehnice; 


43.1. Indicații metodice 


în activitatea cu adulţii obiectivele de ordin tehnic trebuie să 
fie stimulatoare, accesibile, realiste; 


nu se urmăreşte perfecționarea analitică, lucrul pe teren 
variat corespunde dorințelor şi posibilităților adulţilor; 


nu se pune mare accent pe estetica execuțiilor, ci pe 
eficacitatea lor; 


tact pedagogic deosebit; 
prudenţă la amenajarea spaţiilor de lucru; 
accent pe jocuri şi concursuri; 


încurajarea fiecărui cursant şi nicidecum descurajarea lor 
indiferent dacă este sau nu progres în execuţie; 


44. Căi şi mijloace de învățare a schiului cu 


caracter aplicativ şi recreativ 


In abordarea practică a cestei idei trebuie avute în vedere 
următoarele: 

pentru această categorie de persoane trebuie avut în vedere 
că nu există o tehnică unică de a schia, ci mai multe 
posibilități de a schia bine şi chiar frumos; 


„formele vechi de mişcare”, trebuie folosite ca paşi succesivi 
de a evolua în învăţare; 


Astfel se desprind următoarele aspecte: 


calea indirectă de învăţare a tehnicii schiului se adresează 
persoanelor aparţinând grupelor „C,D,F”, cu nivel scăzut de 
pregătire fizică şi motrică; 


această cale cuprinde condiţii favorizante de însuşire a 
echilibrului; 


simplificarea momentelor de mare însemnătate în învăţare( 
schimbarea canturilor în cadrul ocolirilor etc.); 


perfecţionări aduse materialelor de lucru; 


calea directă de învăţare se adresează celor incluşi în 
grupele „ A,B,E,F”, cuprinzând: 


e folosirea elementelor de elan, balans, descărcarea 
greutății de pe un schi etc.; 


e poziții corecte, mişcări executate cu economie de efort; 


e punerea în practică a procedeelor în condiţii variate de 
teren; 


Se va pune accent pe metoda globală de lucru, nu se vor elabora 
exerciţii pentru studiul poziţiilor pe schiuri, ci exerciţii pentru 
dezvoltarea mişcărilor specifice pe schiuri. 


81 


82 


Capitolul 5. 
Schiul alpin competitional 


5.1. Origini ale schiului alpin competițional 


Se pare că oamenii au început să poarte schiuri în urmă cu 
aproximativ 5000 de ani. Se consideră c norvegienii au fost cei 
care le-au folosit pentru prima dată — ei foloseau schiurile ca 
metodă de vânătoare pe suprafeţele acoperite de zăpadă. Schiul 
alpini a evoluat din proba de schi fond. Prima competiţie de schi 
alpin, o variantă primitivă a acestuia de fapt, a avut loc în 1850 
în Oslo. 


Cursele moderne de schi alpin au fost create de englezul Arnold 
Lunn şi austriacul Hannes Schneider. Lunn, fiul unui agent 
londonez a petrecut mulţi ani călătorind prin Alpi având 
viziunea măreției acestui gen de competiţie. Lunn a organizat 
primul slalom în 1922 în Muerren, Elveţia şi împreună cu 
Schneider, peste 2 ani, a organizat prima competiţie de 
amploare care s-a concretizat, de fapt, în primul eveniment 
olimpic cu caracter alpin. Proba Arlberg-Kandahar, o probă 
combinată între slalom şi coborâre directă, care mai târziu a 
reprezentat începutul acesteia în programul olimpic. 


Primul Campionat Mondial de Coborâre şi Slalom s-a ţinut în 
anul 1931, iar în 1950 s-a adăugat şi probele feminine. În 1966 
Serge Lang împreună cu antrenorul francez de schi Honore 
Bonnet şi cu antrenorul american Bob Beattie au înființat Cupa 
Mondială FIS (Federaţia Internaţională de Schi). 


Prima competiţie de schi alpin a fost în sezonul 1966-1967, iar 
în 1936 intrat în programul Olimpic la jocurile de la Garmisch- 

Partenkirchen care au cuprins atât probe masculine cât şi probe 
feminine. 


52. Istoria evenimentelor olimpice 


Aşa cum am menţionat mai sus, debutul olimpic a avut loc în 
1936 cu probe combinate la masculine şi feminine cuprinzând 
două manşe: coborâre şi slalom. După amânarea următoarelor 
două ediții ale Jocurilor Olimpice din cauza războiului, schiul 
alpin a revenit la St. Moritz cu un program format din şase 
probe. Jocurile Olimpice de larnă de la Oslo din 1952 au 
reprezentat debutul pentru slalomul uriaş şi renunţarea la 
probele combinate care nu au mai revenit decât în 1988. 
Adăugarea probei de Super-G a reprezentat completarea 
programului de 10 probe existent şi astăzi. 


Ţările vestice de la poalele Alpilor au cel mai mare succes 
olimpic, Austria deţinând 77 de medalii dintre care 24 de aur, 
urmată de Elveţia şi Franța cu câte 47 şi respectiv 37 de 
medalii. 


53. Scurtă prezentare a probelor de schi 


53.1. Proba de coborâre 


Spre deosebire de alte discipline alpine, traseul de coborâre se 
stabileşte de un oficial FIS şi nu de reprezentanţii naţiunilor 
participante. În proba de coborâre porţile sunt marcate cu 
steaguri roşii şi indică schiorului unde trebuie să vireze (în alte 
discipline porţile fiind marcate alternativ cu roşu şi albastru). 
Nu există nici o regulă strictă asupra distanţei dintre porţile de 
la coborâre. Traseul trebuie să fie clar incluzând toate 
obstacolele iar reperele trebuie plasate astfel încât schiorul să 
poată aprecia diferenţa de nivel. Acest lucru este folositor, mai 
ales, atunci când un schior se află în aer şi îşi pregăteşte 

aterizarea. Pe marginea traseului se pot afla echipamente de 
protecţie (plase şi  baloturi) care previn accidentarea 
concurenţilor şi derapajul în pădure. 


Pentru siguranţă, există două manşe de antrenament înainte de 
ziua concursului. Deşi este recomandată parcurgerea celor două 
manşe de antrenament, pentru competitori este suficientă o 
singură parcurgere a traseului. În ziua concursului, sportivii 
pot inspecta pârtia de jos în sus. Proba de coborâre este singura 
disciplină cu manşe de coborâre. 


532. Proba de Super-G 


Traseul de Super-G se stabileşte cu o zi înainte de concurs şi 
trebuie să aibă minim 35 de schimbări de direcţie pentru proba 
masculină şi minim 30 pentru proba feminină. Porţile sunt 
fixate alternativ — roşu şi albastru (notă: porţile nu reprezintă 
neapărat schimbări de direcţie). 


Cel care stabileşte traseul încearcă să stabilească un parcurs 
corect dar în acelaşi timp poate favoriza sportivii din ţara 
proprie deoarece spre deosebire de proba de coborâre traseul 
olimpic al probei de Super-G (precum şi al celui de slalom uriaş) 
va fi stabilit de un reprezentat al ţărilor participante. 
Naţionalitatea celui care stabileşte traseul este determinată 
prin tragere la sorţi dintre ţările clasate pe primele 15 locuri 
conform listei de start a Cupei Mondiale Super-G. 


Spre deosebire de coborâre nu există manşe de antrenament ci 
doar inspecția din ziua competiţiei. Sportivii trebuie să 
memoreze parcursul rapid să aibă încredere în instincte pentru 
a găsi liniile cele mai rapide şi să-şi elaboreze mintal tehnicile 
adecvate pentru a evita erorile de traseu. 


533. Proba de slalom uriaş 
Cele două trasee de slalom uriaş vor fi stabilite de doi 
reprezentanți din două ţări diferite. Naţionalitatea este 


determinată prin tragere la sorţi iar numărul ţărilor care sunt 
reprezentate este stabilit pe baza ponderii pe care o au sportivii 

în primele 5 locuri mondiale conform listei de start a Cupei 
Mondiale. Dacă o ţară a fost desemnată pentru stabilirea 
traseului de slalom uriaş, aceasta va eliminată de pe lista celor 
care pot stabili traseul la proba de slalom şi slalom combinat. 


În slalomul uriaş numărul porţilor este determinat de diferenţa 
de nivel a traseului. Numărul porţilor nu este sinonim cu 
numărul virajelor, atât timp cât anumite porţi nu necesită o 
schimbare de direcţie. Dacă vremea permite, primul traseu 
poate fi stabilit cu o zi înainte de concurs. 


534. Proba de slalom 


Cele două trasee de slalom sunt stabilite de două persoane din 
două ţări diferite. Naţionalitățile persoanelor care stabilesc 
traseul sunt determinate prin tragere la sorţi în funcţie de lista 
de start a Cupei Mondiale. Cele două naţionalităţi alese vor fi 
eliminate din lista naționalităților ce pot alege traseul la slalom 
combinat. De asemenea, naționalitatea celor care stabilesc 
traseul la proba de slalom nu va fi aceeaşi cu cea a celor care au 
stabilit traseul la slalomul uriaş. 


Traseul de slalom pentru bărbaţi cuprinde între 55-75 de porți 
pe când cel al femeilor cuprinde între 45-65 de porţi marcate 
alternativ roşu şi albastru. Dacă vremea permite, primul traseu 
poate fi stabilit cu o zi înainte de concurs. 


53.5. Proba de combinată alpină 


Probele de combinată alpină au loc pe două trasee diferite: unul 
de coborâre şi unul de slalom. Traseul de coborâre combinată 
este stabilit de către directorul de concurs (oficial al FIS) şi nu 
de către reprezentații ţării participante. Cele două trasee sunt 
stabilite de reprezentanţii unor ţări diferite, iar naționalitatea 
lor este trasă la sorţi pe baza ultimului clasament al Cupei 
Mondiale. Naţiunile trase la sorți nu pot fi aceleaşi cu cele alese 
pentru probele de slalom. 


Amândouă traseele sunt stabilite pe rutele olimpice de coborâre 
directă dar au puncte diferite de plecare. Proba masculină de 

combinată alpină începe în punctul de plecare al probei 
feminine de coborâre, iar traseul probei feminine de combinată 
alpină are punct propriu de plecare situat mai jos de cel al 
bărbaţilor. Ambele trasee au puncte de convergenţă şi aceeaşi 
linie de finiş. Cursa de slalom din cadrul probei de combinată 
alpină este stabilită deasupra traseului de coborâre, cu punctul 
de plecare al probei feminine mai jos de cel al probei masculine. 


5.3.6. Probele alpine 


Competiţiile olimpice alpine sunt alcătuite din 10 probe: 5 
feminine şi 5 masculine. Regulile sunt aceleaşi atât pentru 
competiţiile feminine cât şi pentru cele masculin, dar traseele 
diferă. În toate cazurile, timpurile se măsoară în zecimi de 
secundă fiind permise egalitățile. 


Probele alpine sunt: 


Coborârea 


Este caracterizată prin cel mai lung 
traseu şi cea mai mare viteză din 
schiul alpin. Fiecare schior are 
dreptul la o singură încercare pe 
fiecare traseu învingătorul fiind cel ce 
obţine cel mai bun timp. 


Super-G 


Mai este denumit şi slalomul super 
uriaş, şi este o probă care îmbină 
viteza coborârii cu precizia virajelor 
specifică slalomului uriaş. Traseul 
este mai scurt decât cel al probei de 
coborâre dar mai lung decât cel al 
probei de slalom uriaş. Fiecare schior 
are dreptul la o singură coborâre iar 
învingătorul este cel care a realizat 
cel mai bun timp. 

Slalomul 


Această probă are cel mai scurt 
traseu şi cele mai rapide viraje. Ca şi 
în slalomul uriaş, fiecare schior 
realizează două manşe pe două trasee 
diferite dar pe aceeaşi pârtie. Ambele 
manşe au loc în aceeaşi zi. 
Învingătorul este cel care are cel mai 
scurt timp compus din cele două 
manşe. Sportivii nu le este permis să 
efectueze o manşa de antrenament pe 
pârtie decât în ziua concursului. 
Aceştia realizează inspecția traseului 
coborând uşor de-a lungul acestuia. 
Inspecţia pentru cea de-a doua manşă 
nu începe până când nu s-a terminat 
prima manşă. 


Slalomul uriaş 


Cunoscut şi ca GS (giant slalom). 
Este versiunea lărgită a slalomului cu 
viraje mai multe, mai largi şi mai 
fine. Fiecare schior are dreptul la 
două  manşe, pe fiecare pârtie. 
Ambele manşe au loc în aceeaşi zi, 
timpii se adună şi învingător este cel 
care are cel mai scurt timp. Sportivii 
nu le este permis să efectueze o 
manşa de antrenament pe pârtie 
decât în ziua concursului. Aceştia 
realizează inspecția traseului 
coborând uşor de-a lungul acestuia. 
Inspecţia pentru cea de-a doua manşă 
nu începe până când nu s-a terminat 
prima manşă. 


Combinata alpină 


Constă într-o manşă de coborâre şi 
una de slalom. Învingătorul este cel 
care realizează cel mai bun timp 
cumulat. Traseele pentru probele de 
combinată alpină sunt mai scurte 
decât versiunile regulamentare. În 
2002 s-a realizat pentru prima dată 
la o ediție a Jocurilor Olimpice de 
Iarnă parcurgerea într-o singură zi şi 
pe un singur traseu a întregii probe 
de combinată alpină. De asemenea, 
traseul de slalom combinat va fi 
situat mai jos de pârtia de combinată 
alpină. 


54. Echipament de schi alpin competițional 


54.1. Definiţii de bază 


Echipament de competiţie 


Termenul de „echipament de competiţie” cuprinde ansamblul 
tuturor elementelor ce constituie echipamentul sportivului pe 
parcursul unei competiţii incluzând îmbrăcămintea şi dotările 
cu funcţii tehnice. Totalitatea echipamentului de competiţie 
formează o unitate funcțională. Din acest motiv, acestea trebuie 
să respecte următoarele condiţii: 


a. principiile de securitate şi 


b. principiile egalităţii şanselor. 

Dotările de competiție 


Dotările de competiţie se referă la părţile de echipament care 
îndeplinesc funcţiile esenţiale cerute de competiţie şi care sunt 
separate de aceasta. 

Exemple: schi, legături, clăpari, bețe, îmbrăcăminte, căşti, 
ochelari. 


Echipament adiţional (accesorii) 


Echipamentul adiţional (accesoriile) sunt acele componente care 
au influență asupra tehnicii şi care se ataşează direct 
echipamentului cu scopul de a furniza viteză sportivului. 
Accesoriile nu determină performanţe deosebite la nivelul 
sportivilor. 


Exemplu: capace de plastic, greutăţii adiţionale, protectoare 
pentru spate. 


Echipamentul auxiliar 


Echipamentul auxiliar se referă la acele componente ale 
echipamentului de competiție care nu îndeplinesc o funcţie 
specială şi care nu constituie echipament adiţional. 


Exemplu: instrumentele de măsură. 


542. Echipamentul de competiții alpine 

Sunt valide numai măsurătorile efectuate de oficialii FIS 
echipați cu instrumente de măsură oficiale FIS. 

54.3. Schiurile pentru schiul alpin de performanță 
Coborârea, slalomul, slalomul uriaş şi super-G-ul sunt 


competiţii a căror performanţă se realizează prin utilizarea 
unor materiale speciale folosite în construcţia schiurilor. 

5.4.3.1 Caracteristici dimensionale 


Lungimea schiului 


Lungimea minimă a schiului se stabileşte în concordanță cu 
normele ISO şi includ toleranța de măsurare +1 cm. Aceasta se 
marchează pe schi. 


Proba Parametri 
Coborâre Femei WC/WSC/OWG 210 cm 
Femei COC/FIS (2004-2005) 210 cm / -5 cm 
Bărbaţi WC/WSC/OWG toleranță 
Bărbaţi COC/FIS (2004-2005) 215 cm 
215 cm 
Super-G Femei WC/WSC/OWG 200 cm 
Femei COC/FIS (2004-2005) 200 cm / -5 cm 
Bărbaţi WC/WSC/OWG toleranță 
Bărbaţi COC/FIS (2004-2005) 205 cm 
205 cm 
Slalom uriaş | Femei WC/WSC/OWG 180 cm 
Femei COC/FIS (2004-2005) 180 cm / -5 cm 
Femei MAS (valid şi pentru super-G) | toleranță 
Bărbaţi WC/WSC/OWG 180 cm / -5 cm 
Bărbaţi COC/FIS (2004-2005) torana 
Femei MAS (valid şi pentru super-G) Toen 
185 cm / -5 cm 
toleranță 
185 cm / -5 cm 
toleranță 
Slalom Femei (toate categoriile) 155 cm 
Bărbaţi (toate categoriile) 165 cm 
Copii I & II 130 cm 


5.4.3.2 Profilul schiului 


Dimensiunea minimă a suprafeței sub legături fără nici o 
toleranță trebuie să fie de 60 mm. 

5.4.3.3 Curbura schiului 


Curbura schiului trebuie să fie marcată pe schi. 


Proba Parametri 

Coborâre Femei şi bărbaţi WC/WSC/OWG Minim 45 m 
Femei şi bărbaţi COC/FIS/MAS Minim 40 m 
Femei şi bărbaţi COC/FIS/MAS (2004- Minim 45 m 
2005) 

Super-G Femei şi bărbaţi Minim 33 m 


Slalom uriaş | Femei şi bărbaţi 


Minim 21 m 


Juniori I 


Minim 17 m 


Juniori II 


Minim 14 m 


5.4.3.4 Înălțimea secțiunii 


Pentru înălțimea secțiunii nu există restricții. 


5.4.3.5 Gradul de arcuire 


Pentru gradul de arcuire nu există restricții. 


54.34  Conturul, lungimea şi înălțimea vârfului 


Proba Parametri 


Slalom şi slalom uriaş Înălţime minimă 50 mm 


Coborâre şi super-G Înălţime minimă 30 mm 


Conturul cozii 

Înălţimea maximă 10 mm. 

Suprafaţa schiului 

Pentru suprafaţa schiului nu există restricţii. 
Suprafaţa de contact 


Pentru suprafaţa de contact nu există restricții. 

Flexibilitate 
Nu există restricţii pentru rigiditate în toate gradele de flexie. 
Greutatea 


Nu există restricţii privind greutatea şi distribuţia greutăţii. 


5.4.3.7 Construcția schiului 


Tipul materialului 
Nu există restricţii privind structurile compozite. 


Componentele schiului 


Suprafaţa schiului: | fără limitări în relație cu materialul şi dimensiunile. 
Placa de torsiune: fără limitări în relaţie cu materialul şi dimensiunile. 
Marginile: fără limitări în relaţie cu materialul şi dimensiunile. 
Faţa superioară: fără limitări în relaţie cu materialul şi dimensiunile. 
Miezul: fără limitări în relaţie cu materialul şi dimensiunile. 
Durabilitate 


Trebuie îndeplinite normele ISO şi DIN în relaţie cu O-Norm 
4030 prind montarea legăturilor. 


5.4.3.8 Echipamentul adițional 


Nu se foloseşte nici un echipament adițional care: 


= folosesc surse energetice exterioare (încălzitoare, acumulatori 
chimici energetici, baterii, suporturi mecanice etc.) 


= să determine avantaje în raport cu adversari (modificări ale 
urmelor pe zăpadă) 


= creează dezavantaj adversarului. 

54.39 Legăturile de siguranță 


Legăturile de siguranță reprezintă dispozitivele ce limitează 
posibilităţile de accidentare. Acest lucru înseamnă că atunci 
când solicitările ce apar pe parcursul execuțiilor depăşesc 
limitele acceptabile acestea permit eliberarea piciorului 
împiedicând apariţia accidentelor specifice. 


Legăturile sunt esenţiale în schi deoarece realizează conexiunea 
între schi şi clăpar, şi astfel între schiuri şi corpul sportivului. 
Toate schimbările şi presiunile ce apar la nivelul clăparului 
sunt direcționate spre schiuri prin intermediul legăturilor. 
Legăturile moderne au şi un scop secundar, acela de a elibera 
clăparul atunci când tensiunile ivite sunt peste limitele stabilite 
prevenind apariţia accidentărilor. 


Legăturile clasice sunt alcătuite din două părți: partea din față 
a legăturii şi partea din spate legăturii. Partea din față a 
legăturii permite eliberarea laterală iar partea din spate 
permite eliberarea verticală. Există şi dispozitive care permit 
eliberarea pe verticală la nivelul părții din faţă aşa cum există 
şi dispozitive care permit eliberarea laterală la nivelul părţii 
din spate. Tensiunile care permit acest gen de eliberări pot fi 
stabilite dinainte. 


Anumite legături au posibilitatea de a fi reglate spre înainte 
sau spre înapoi permiţând astfel adaptarea poziţiei corpului 
spre schiuri, aceasta fiind necesar când se schiază în zăpadă 
mare sau pe suprafeţe netede. 


Legăturile de schi alpin prezintă particularitatea că pot elibera 
clăparul în acelaşi timp atât din faţă cât şi din spate. În acelaşi 
timp prezintă particularitatea că permit ridicarea călcâiului 
specifică probelor de fond. 


5.4.3.10 Parametri de declanşare ai legăturii 
Aşa cum am menționat, cele mai multe legături au parametrii 


ajustabili de declanşare (eliberare) iar aceştia sunt calculaţi în 
funcţie de următorii factori: 


= înălțime; 

= greutate; 
= lungimea şi tipul clăparului; 
= experiență motrică specifică. 


Legăturile folosesc scala internaţională DIN. Aceasta scală dă 
generalitate parametrilor ce caracterizează legăturile de schi. 


5.4.3.11 Plăcile antivibrație 


Pentru  schiorii avansați este importantă montarea 
dispozitivelor antivibraţie care ajută la controlul virajelor şi 
controlează viteza. Cele mai multe tipuri de legături folosesc 
dispozitive din cauciuc sau alte materiale care permit absorbţia 
vibraţiilor. 


Acest gen de dispozitive pot fi fixate în următoarele situaţii: 


pe lăţimea suprafeţei schiului — acestea nu pot depăşi 
lățimea schiului; 


pe lungimea suprafeţei schiului — în această situaţie se 
plasează între baza schiului şi vârful suprafeţei de 
contact egal distribuită sub talpa clăparului (lungimea 
maximă pentru bărbați/femei şi amatori fiind de 
55 mm iar pentru juniori I şi II de 50 mm). 


54.3.12 Frânele 


Aceste dispozitive au rolul de a opri sau a micşora viteza unui 
schi care s-a desprins din legături pe o suprafaţă accesibilă 
recuperării lui. 


Nu se permite absența acestor dispozitive în cadrul 
competiţiilor oficiale sau a  manşelor de antrenament. 
Fabricanţii sunt răspunzători de buna funcţionare a acestor 
dispozitive. 


Când schiurile scapă din legături este posibilă alunecarea lor în 
josul pârtiei cu viteză accelerată şi posibilitatea de a-i accidenta 
pe ceilalţi schiori. Acestea sunt nişte mânere care coboară în 
zăpadă şi încetinesc alunecare. 


95 


54.4. Încălțămintea specială pentru schi alpin 
(clăparii) 


Incălțămintea specială pentru schi alpin, cunoscută în 
terminologia schiului din ţara noastră sub denumirea de 
clăpari, nu mai este concepută pentru a merge. 


Clăparii au funcţie de ambreiaj între corpul schiorului şi 
schiuri. Clăparii trebuie să asigure transmiterea forțelor între 
corp şi schiuri cu cea mai mare precizie posibilă, şi să permită 
invers, transmiterea oricăror interacțiuni datorate alunecării pe 
zăpadă între schiuri şi gambă. Pe de altă parte, clăparii trebuie 
să ofere un confort optim pentru picioarele foarte sensibile. 


Fabricanţii de încălțăminte specială pentru schi alpin încearcă 
să creeze clăpari care să satisfacă următoarele cerinţe tehnice: 


Flexie limitată Poziție înapoi Stabilitate 


Stabilitate laterală 


progresivă 


limitată şi progresivă 


longitudinală 


Pentru flexia înainte 
în funcţie de 
articulaţia gleznei. 


Pentru stabilizarea 
corpului spre înapoi 
cu ajutorul unei tije 


Pentru transferul 
mişcărilor picioarelor 
şi gambelor în 


Pentru transferul 
mişcărilor de rotaţie. 


înalte. direcție laterală. 


5.4.4.1 Părțile componente ale unui clăpar 


Clăparii sunt încălțări robuste, concepute pentru special pentru 
acest sport oferind protecţie împotriva şocurilor şi denivelărilor 
prevenind astfel accidentările apărute datorită cauzelor 
externe. Clăparii fixează ferm piciorul dar permit în acelaşi 

timp mişcările specifice necesare executării corecte a tehnici, 
mai concret, mobilitate la nivelul gleznei, genunchiului dar şi 


ghidarea corectă mişcărilor schiului. 


Banda de prindere (power strap) 


Reglaj flexie verticală 
Ciorap interior 


Clapetă prindere 


OT ON i a A D aa 


Branțuri 


Reglaj flexie orizontală (flex adjustement) 


5.4.4.2 Grosimea tălpii pentru clăpari 


Reprezintă distanţa dintre talpa clăparului şi baza călcâiului, 
incluzând toate materialele cuprinse. 


Bărbaţi/Femei/Amatori 


Maxim 45 mm 


Juniori l/Juniori Il 


Maxim 45 mm 

545. Rondelele bețelor de schi 


Sunt articole sportive destinate să ajute schiorul la menţinerea 
echilibrului şi dacă este necesar să permită oprirea. Nu sunt 
permise rondele confecţionate din metal. 


546. Costumul de schi 


Echipamentele de schi nu trebuie să fie plastifiate sau tratate 
cu materiale chimice. Dispozitivele ataşate nu sunt permise. 
Echipamentul trebuie să fie poros atât pe dinăuntru cât şi prin 
exterior iar permeabilitate este stabilită după cum urmează: 
permeabilitatea trebuie să fie de 30 l/m?/s la o presiune a apei 
de 10 mm. Pentru slalom uriaş şi super-G umerii, genunchii şi 
tibiile costumului trebuie protejate special. La costumele de 
slalom trebuie protejaţi umerii, braţele şi picioarele. 


5.4.6.1  Căştile de schi 


Sunt permise numai căştile care 
protejează capul şi urechile. Federaţiile 
naționale sunt sfătuite să folosească 
acele căşti prezintă un minimum de 
securitate schiorului dar să fie certificate 
şi recunoscute de instituțiile de profil. Nu 
sunt permise căştile cu spoliere sau alte 
dispozitive care pot accidenta sportivul. 


54.62 Ochelarii de schi 


Ochelarii de schi sunt proiectaţi pentru a 
proteja ochii împotriva vremii 
nefavorabile şi a razelor solare având 
percepţia optică nemodificată. 

Rolul acestora este garantarea vizibilităţii optime în orice 
condiții atmosferice. Nu este permisă adaptarea aerodinamică a 
ochelarilor pentru performanţe mai bune. 


5.4.6.3  Mănuşile de schi 


Oferă protecţie împotriva vremii şi a 
factorilor externi. Readaptarea 
aerodinamică a  mănuşilor pentru 
performanțe mai bune nu este 
recomandată. Acestea nu trebuie să 
treacă de cot şi este permisă ataşarea 
dispozitivelor exterioare de protecție pe 
întreaga lungime a acestora. 


5.4.6.4 Scutłurile pentru spate 


Reprezintă un articol de echipament adițional cu rolul de a 
proteja spatele împotriva vremii şi a factorilor externi. 


Scuturile de protecţie trebuie adaptate la curbura anatomică a 
coloanei sportivului şi să se muleze pe corp. Aceasta trebuie să 
fie situată exact pe suprafaţa coloanei vertebrale dar nu mai sus 
de C7. Fixarea dispozitivului de protecţie se realizează printr-o 
centură abdominală. Grosimea centurii nu trebuie să 
depăşească la mijloc 45 mm. Proiectarea acestora în scopul 
îmbunătăţirii aerodinamicii este interzisă. Acest dispozitiv 
trebuie îmbrăcat doar pe sub costumul de competiţie. 


Schiul de fond 


Primele schiuri au apărut cu multe milenii în urmă, popoarele 
din zonele arctice folosindu-le ca mijloc de deplasare în lungile 
drumuri în căutarea hranei şi la vânătoare. Existau două forme, 
adaptate condiţiilor din zonele respective: unele pentru păşire, 
în formă de rachetă, cu ramă din lemn şi împletitură din fibre 
de piele, celelalte pentru alunecare. 


Primele dovezi privind existenţa schiurilor sunt desenele 
rupestre datând din epoca neolitică descoperite în peşterile din 

nordul Siberiei şi ţările scandinave, în timp ce exemplarele cele 
mai vechi, având o vechime de peste 5000 de ani, sunt păstrate 
în muzeul Fjiugarden din Suedia. 


Paternitatea curselor de mare fond aparţine lui Gustav Vasa, 
care avea să devină şi rege al Suediei, acesta parcurgând în 
iarna anului 1520 distanţa ce desparte localităţile Salem şi 
Mora (aproape 90 de kilometri) pentru a lua parte la lupta 
împotriva cotropitorilor danezi. În memoria sa se organizează 
anual, începând cu anul 1923, cea mai populară cursă de schi 
fond din lume — Vasa Lopet. Primul concurs s-a disputat însă în 
1767, la Christiania (Oslo de astăzi), iar primul club a apărut 
tot în Norvegia, la Trysil, în 1861. 


Schiul fond şi-a făcut apariţia pe plan internaţional la Jocurile 
Olimpice de larnă de la Chamonix (1924). Programul de 
concurs, rezervat în exclusivitate bărbaţilor, cuprindea doar 
două probe: 18 şi 50 de kilometri. Femeile au trebuit să aştepte 
până în anul 1952 pentru a-şi face simțită prezenţa într-o cursă 
de 10 kilometri la Jocurile Olimpice de Iarnă de la Oslo. 


Concursurile de schi fond se dispută pe un traseu care trebuie 
să cuprindă trei porțiuni egale de teren plat, urcuş şi coborâre. 
Pasul utilizat de toţi schiorii fondişti până în anul 1980 era cel 
de mers alternativ pe urme paralele. Finlandezul Pauli Siitonen 
a descoperit însă că prin împingerea laterală cu un schi, celălalt 
urmând linia dreaptă, se poate obţine o viteză sporită. Acest pas 
de semipatinaj, urmat de cel complet de patinaj, introdus doi 
ani mai târziu de americanul Bill Koch, au revoluţionat lumea 
acestui sport. După dispute aprinse la Mondialele din 1985 de 
la Seefeld, forul de specialitate a luat hotărârea de a admite 
folosirea ambelor stiluri într-o proporţie oarecum egală, 
stabilind clar probele în care pot să fie utilizate şi precizând că 
la ştafete doi componenți vor concura prin pas clasic, iar doi 
prin cel liber. 

55. Caracteristicile schiului fond 


Schiul fond, ca de altfel orice tip de schi, este o ramură sportivă 
care a cunoscut în ultimul deceniu o amploare nemaiîntâlnită. 
Condiţiile acestei ramuri sportive au rămas la fel de exigente, 
totuşi, „alergarea pe schiuri” a devenit un sport pentru toţi în 
adevăratul sens al cuvântului. Acest caracter de sport pentru 
toţi se reflectă în domeniul economic, al timpului liber, iar la 
nivelul echipei reprezentative a dobândit şi un caracter politic. 


Mişcarea de educaţie fizică şi sport la nivel de masă şi de 
performanţă, practicarea acestei ramuri sportive cu scop de 
recreare de către indivizi neorganizați, secţiile de schi — toate 
acestea se află în afara cadrului pe care îl numim lotul 
reprezentativ, dar prin legăturile lor logice şi faptice, ele 
formează baza lui indispensabilă. A recunoaşte acest fapt şi a-l 
trata în mod potrivit, este o necesitate care subordonează în 
mod logic dezvoltarea pe mai departe a performanţei la această 
ramură sportivă. 


Probele competiţionale din cadrul schiului fond aparțin de 
performanţele sportive de rezistenţă. În ultimul timp însă 
creşte tendinţa de a separa rezistenţa de forță - îndeosebi la 
membrele superioare - de restul elementelor componente. 


Urmărirea indicilor  antropometrici (înălțimea corpului, 
greutatea, lungimea membrelor inferioare) deocamdată nu a 
demonstrat dependența dintre nivelul lor şi performanța 
specifică. După estimările lui Ulbrichova (1976) înălţimea 
corpului optimă a schiorilor fondişti ar fi 173 centimetri. Din 
acest punct de vedere, ținând seama de normele de creştere 
stabilite, selecția trebuie să se oprească la vârsta de 9,5 ani la 
înălțimea de 129-130 centimetri, la vârsta de 10,5 ani la 134- 
135 centimetri, iar la vârsta de 11,5 ani la 139-140 centimetri. 
La normele date trebuie să se ia în considerație calitățile 
genetice generate de înălțimea părinților. 


Dintre calitățile psihice este tipic aportul volitiv de lungă 
durată orientat spre învingerea oboselii şi spre reglementarea 
activității motrice mai lungi (Choutka, 1976). 

Totuşi, rezistența de lungă durată are un rol hotărâtor asupra 
randamentului specific (dependenţa capacităţii aerobe maxime 
a demonstrat-o Ramanskaia şi colectivul ei încă din 1968), în 
cazul parcursurilor mai scurte se ajunge tocmai la o activizare 
accentuată a procesului anaerob. Cauza acesteia poate fi de 
exemplu urcarea, finish-ul, startul în ştafete, etc. Această 
realitate arată exigenţa crescândă a traseelor de fond, ceea ce se 
manifestă şi prin creşterea cerinţelor faţă de rezistenţa 
anaerobă. 


Choutka stabileşte în anul 1976, 5 influenţe principale care 
contribuie la randamentele specifice în schiul fond: 


= nivelul rezistenței specifice la mişcarea ciclică = 55%; 


= forţa dinamică a extensorului piciorului în cazul execuțiilor 
repetate, viteza de împingere a membrelor inferioare = 21%; 


= factorul de vârstă = 10%; 
= forţa dinamică a brațelor = 6%; 
= mobilitatea dinamică a articulației coxofemurale = 3%. 


În total aceşti factori pot fi explicaţi prin oscilaţia 
randamentului în ansamblu de 95%. 


5.6. Pârtia de schi fond 


Pârtia de schi fond trebuie trasată în aşa fel încât să reprezinte 
pentru schior un veritabil test al aptitudinilor sale fizice, tactice 
şi tehnice. 


Terenurile plate, urcuşurile şi pantele de coborâre trebuie să se 
succeadă în aşa fel încât să se evite monotonia. 

In principiu, pârtiile vor trebui să cuprindă o treime teren plat, 
o treime urcuş şi o treime teren în pantă. 

Organizatorii au datoria să vegheze ca traseele să fie degajate şi 


dacă este posibil să construiască un traseu separat pentru 
public. 

56.1. Lungimea pârtiilor de schi fond 


Lungimea pârtiilor de schi fond diferă pentru fiecare categorie 
de concurenţi, astfel: 


1. Juniori 


10 km (clasic); 

30 km (liber); 

ştafeta 4 x 10 km (2 concurenţi — tehnică clasică + 2 
concurenţi — tehnică liberă). 


2. Junioare 


5 km (clasic); 

15 km (iber); 

ştafeta 4x5 km (2 concurente — tehnică clasică + 2 
concurente — tehnică liberă). 


3. Bărbaţi 


10 km (clasic); 

15 km (iber); 

30 km (clasic); 

50 km (liber); 

ştafeta 4 x 10 km (2 concurenţi — tehnică clasică + 2 
concurenţi — tehnică liberă). 


4. Femei 


5 km (clasic); 

10 km (liber); 

15 km (clasic); 

30 km (liber); 

ştafeta 4 x 5 km (2 concurente — tehnică clasică + 2 
concurente — tehnică liberă). 


Începând de la Campionatele Mondiale din anul 1991 se 
desemnează câte un câştigător pentru fiecare probă în parte. 


La Jocurile Olimpice din anul 1992 (J.O. Albertville), la probele 
de seniori şi senioare, rezultatele la probele 5 km clasic şi 10 km 
liber — pentru femei, respectiv 10 km clasic şi 15 km liber — 
pentru bărbaţi, s-au combinat în câte două zile, astfel: 


= pentru proba din prima zi (proba clasică) startul s-a dat în 
ordinea tragerii la sorți la intervale de 1 minut, iar în caz de 
zăpadă nouă, numai la intervale de 30 de secunde; 


= pentru proba din a doua zi (proba liberă) startul s-a dat în 
ordinea clasamentului din prima zi la proba clasică, la 
intervale de timp stabilite în clasament în prima zi. 

Medaliile au fost decernate pentru proba clasică din prima zi şi 
pentru combinata încheiată a doua zi. 


Spre deosebire de anul 1992, în prezent Comitetul Internaţional 
Olimpic a stabilit pentru competiţiile oficiale de schi fond (cross- 
country) patru discipline: 


1. Proba clasică; 


Sprint (a debutat la J.O. de la Salt Lake City); 


2 
3. Combinata; 
4 


Ştafetă 

Proba clasică 


Proba clasică se desfăşoară pe pârtii de 
diferite lungimi, astfel: 10, 15, 30 sau 50 km. 


Tehnica care o pot utiliza schiori este tehnica 
clasică sau tehnica liberă. 


Sprint 
Proba de sprint se desfăşoară pe o pârtie cu 


lungimea de 1,5 km, atât pentru femei cât şi 
pentru bărbați; 


Această probă este de fapt o cursă care se 
desfăşoară în serii eliminatorii (sistem knock- 
out); După fiecare serie de calificări, cei mai 
rapizi 16 schiori se grupează în grupe de câte 
4 şi îşi dispută sferturile de finală, apoi 
semifinala şi, în sfârşit, finala. 


Combinata 


Această probă este caracterizată de faptul că 
schiorii participă în aceeaşi zi la două probe: 
una pe o pârtie în care nu au voie să utilizeze 
decât tehnica clasică şi una pe o pârtie în care 
utilizează numai tehnica liberă. 


Startul în cea de a doua probă se face în 
ordinea clasamentului din prima probă. 
Câştigător este desemnat schiorul care 
termină primul cea de a doua cursă (stil 
liber). 


Ştafeta 
Va Această probă este caracterizată de faptul că 
po 


DNS fiecare echipă participantă este constituită 
— 4 din câte 4 schiori. 

„ Primii doi schiori din echipă sunt obligați să 

A utilizeze tehnica clasică, următorii doi — 


2 tehnica liberă. Startul este identic pentru toţi 
cei patru. 


Proba de ştafetă se desfăşoară pe o pârtie cu lungimi diferite, 
astfel: 
= pentru femei: 4 x 5 km; 


= pentru bărbați: 4 x 10 km. 


562. Diferența de altitudine (de nivel) al unei pârtii 
de schi fond 


Între punctul cel mai de jos şi punctul cel mai înalt, diferența de 
nivel nu trebui să depăşească: 

= Ja probele de 5 km — 100 m; 

= la probele de 10 km — 150 m; 

= la probele de 15 km şi mai mult — 200 m. 


5.6.3. Urcuşul maxim al unei pârtii de schi fond 
Urcuşul neîntrerupt pe o lungime de cel puţin 200 de metri nu 
trebuie să depăşească: 

= laprobelede5km-50m; 

= Ja probele de 10 km — 80 m; 

= la probele de 15 km şi mai mult — 100 m. 

56.4. Suma urcuşurilor unei pârtii de schi fond 


Suma totală a urcuşurilor trebuie să se situeze în următoarele 
limite: 


5.7 


la probele de 5 km = 150 — 225 m; 

la probele de 10 km = 250 — 450 m; 
la probele de 15 km = 400 — 600 m; 
la probele de 30 km = 800 — 1200 m; 
la probele de 50 km = 1400 — 1800 m. 


. Echipamentul sportivilor 


Echipamentul omologat de Federaţia Internaţională de Schi, 
cuprinde: 

combinezon mulat; 


bete de schi (mai lungi decât la probele alpine); 


a 


schiuri cu o lungime de 190-230 cm pentru stilul clasic şi 
1'75-200 cm pentru stilul liber. Schiurile sunt mai înguste 
decât cele de la probele alpine; 


încălțăminte de tip gheată, pentru a asigura 
rezistenţa gleznei la împingerile laterale. 


58. Tehnica schiului de fond 


După cum reiese din rândurile anterioare, tehnica schiului de 
fond este împărțită în două mari categorii: 


= tehnica clasica; 


= tehnica liberă. 


58.1. Tehnica clasică 


Tehnica clasică este caracterizată de faptul că alunecarea se 
face pe urmele lăsate în zăpadă, schiurile fiind mereu 
menținute paralele (1). La urcare nu este permisă folosirea 
pasului de patinaj, schiurile fiind puse unul după altul în aşa fel 
încât să creeze ceea ce se numeşte în limbaj popular „urma de 
tractor” (2). 


582. Tehnica liberă 


Tehnica liberă este caracterizată de faptul că marea majoritate 
a sportivilor optează pentru „pasul de patinaj”, care presupune 
împingerea laterală a schiului, simulând o mişcare tipică 
alunecării pe gheaţă (1). 

l. 


La urcări cel mai des folosită este aceeaşi 
tehnică a patinajului (2), dar sunt 
sportivi care utilizează „semipatinajul”. 


Schimbările revoluționare produse în 
tehnica alergării pe schiuri, desemnate 
ca, patinaj" nu sunt deocamdată 
terminate. Analiza cinematică şi 
dinamometrică, care se desfăşoară 
actualmente, va da răspuns la întrebările 
legate de tehnica şi metodica acestui 
procedeu. 


Drept informație fundamentală ne stă la dispoziție materialul 
elaborat de un colectiv din Olomouc la Campionatul Mondial de 
la Seefeld. In urma cercetărilor efectuate, lucrătorii acestui 
laborator de cercetări au elaborat şi conturat structura de timp 
a semipatinajului: 


1. începerea împingerii cu băţul de schi; 
2. începerea patinajului; 

3. terminarea împingerii cu bățul; 

4. terminarea pasului de patina). 


Evoluţia mişcării 1-4 este considerată ca fază de sprijin de 
contact, în care se produce accelerarea mişcării. O vom numi, 
„faza de accelerare". Celelalte faze ale unui ciclu, când se ajunge 
la transpunerea băţului şi a schiului patinator într-o nouă 
situaţie de pornire, le vom numi cu termenul „faza de frânare”. 


Pentru o mai bună înţelegere a celor afirmate vom prezenta în 
tabelul următor — structura temporală a fazelor de accelerare şi 
de frânare la semipatinaj: 

-aAa 


Membrele inferioare Începutul patinajului Sfârşitul patinajului 
Faza (%) Accelerare — 47% Frânare — 53% 


Datele indicate au fost dobândite ca o medie orară la analiza 
fazelor de contact ale membrelor superioare şi inferioare ale 


unui număr de 5 concurenţi: Kirvesniemi, Aunli, Becvar, 
Mikkelsplass, Benc. 


La fiecare variantă de mers pe schiuri, repetarea aceloraşi 
mişcări formează un ciclu. După executarea ciclului obişnuit de 
mişcări, schiorul se găseşte din nou în poziția din care l-a 
început. Se recomandă ca începutul ciclului să fie socotit la 
terminarea alunecării pe schiuri, după cea mai puternică 
împingere pe zăpadă. 


În tehnica clasică a schiului fond deosebim trei grupe de mers 
pe schiuri: 

1. alternativ; 

2. simultan; 

3. combinat. 


Datorită timpului scurt alocat acestei discipline vom prezenta 
doar tehnica clasică a mersului alternativ. 


58.3. Mersul alternativ 


Se caracterizează prin faptul că schiorul împinge alternativ, 
când cu un băț, când cu celălalt. La baza acestui mers stă pasul 
întins, alunecat, pe schiuri. După numărul de paşi alunecaţi 
într-un ciclu, mersul alternativ este de două feluri: 

1. în doi timpi (normal); 

2. în patru timpi (buiestru). 

5.8.3.1 Mersul alternativ normal 


Ciclul de mişcări al acestei tehnici constă în doi paşi alunecaţi şi 
o împingere cu bățul la fiecare pas. 


De exemplu: după împingerea cu piciorul drept şi mâna stângă, 
schiorul alunecă numai pe schiul stâng. În timpul acesta, 
piciorul drept şi brațul stâng, după împingere, se duc liber 
înapoi-în sus, iar mâna dreaptă continuă să ducă băţul înainte- 
în sus. 


Continuând să alunece pe schiul stâng, schiorul aşează băţul 
drept pe zăpadă; braţul stâng şi piciorul drept, rămase în urmă, 
fac deplasarea înainte; în acest moment schiorul începe să 
împingă cu băţul drept. 


Când picioarele ajung la aceeaşi înălţime, schiul stâng se 
opreşte pe toată talpa, în timp ce întregul corp al schiorului 
continuă să se deplaseze înainte. Din momentul opririi schiului 
stâng, piciorul stâng începe împingerea cu schiul respectiv. 

În acest timp, piciorul drept şi mâna stângă cu băţul continuă 
fără întrerupere mişcarea înainte. După aceea, când piciorul 
drept ajunge la o distanță de 11/2-2 lungimi de talpă înaintea 
piciorului stâng, greutatea corpului trece pe acesta. 


Împingerea cu piciorul stâng se termină când schiorul a şi 
început să alunece pe schiul drept, complet încărcat. 
Împingerea cu braţul se termină puţin mai înainte decât 
împingerea cu piciorul. 


Apoi, schiorul alunecă, în virtutea inerției, numai pe schiul 
drept; braţul şi piciorul care îşi termină împingerea, se duc 
înainte, schiul drept se opreşte, iar schiorul face o împingere cu 
piciorul drept şi brațul stâng şi începe să alunece numai pe 
schiul stâng. 


Ciclul de mişcări, care constă din doi paşi alunecaţi se sfârşeşte 
şi reîncepe în aceeaşi ordine. 


La acest mers ordinea efectuării mişcărilor braţelor şi 
picioarelor seamănă cu ordinea în care se efectuează mişcările 
braţelor şi ale picioarelor la mersul şi alergarea fără schiuri: 
odată cu efectuarea pasului cu piciorul stâng - se duce înainte 

braţul drept; odată cu efectuarea pasului cu piciorul drept - se 
duce înainte braţul stâng. 


Deoarece pasul alunecat se găseşte aproape la baza tuturor 
tehnicilor de mers pe schiuri, vom analiza mai amănunţit toate 
particularităţile lui. 


Pasul alunecat depinde în primul rând de o împingere corectă şi 
puternică. Pentru pregătirea împingerii cu piciorul sunt trei 
elemente importante: 


1. oprirea schiului; 
2. pendularea piciorului de împingere; 
3. fandarea pe piciorul de împingere. 


Oprirea schiului este necesară pentru împingerea lui pe 
zăpadă. Schiul se opreşte printr-o mişcare activă a piciorului pe 
care alunecă schiorul. Aceasta se produce în timp ce piciorul 
celălalt trece printr-o mişcare rapidă pe lângă el, înainte, 
atingând zăpada cu schiul. Pentru a efectua mai repede pasul 
următor, după împingere schiorul trebuie să ducă mai întâi 
piciorul neîncărcat înainte, fără să mai aştepte oprirea; atunci 
se va opri mai devreme şi schiul celălalt pe care alunecă 
schiorul. 


Pendularea este o deplasare înainte a corpului schiorului, 
deasupra suprafeţei de sprijin. La începutul alunecării pe un 
schi, corpul, în mişcarea sa, rămâne în urma piciorului de 
sprijin; apoi, ca urmare a frecării schiului de zăpadă, corpul 
ajunge piciorul de sprijin, iar în timpul împingerii efectuate cu 
acest picior, se deplasează înainte faţă de locul de împingere. 
Pendularea începe în momentul când schiul de sub schior se 
opreşte şi încetează atunci când tocul ghetei piciorului de 
împingere începe să se ridice de pe schi. 


Pendularea pe piciorul drept, de exemplu, este ajutată de: 


1. împingerea precedentă a piciorului stâng, terminată prin 
mişcarea labei piciorului; 


2. ducerea piciorului stâng prin balans înainte, şi 


împingerea cu braţul drept. 

Pendularea este îngreuiată, dacă: 
1. talpa piciorului drept alunecă înainte; 
2. deplasarea înainte a piciorului stâng se face cu întârziere, şi 


3. împingerile efectuate cu piciorul stâng şi cu băţul drept sunt 
slabe. 


Fandarea se face pe piciorul cu care schiorul se pregăteşte să 
facă împingerea. Începând din prima jumătate a împingerii, 
coapsa piciorului de împingere se întinde (se deplasează înapoi) 
în articulaţia coxo-femurală; în acelaşi timp îndoirea din 
articulaţia genunchiului şi articulaţia gleznei se măreşte. 
Schiorul pare că fandează piciorul de împingere. In acest timp, 
pentru deplasarea înainte, se foloseşte forţa de greutate a 
schiorului şi se întind muşchii coapsei şi ai gambei; prin 
aceasta, muşchii se contractă mai puternic şi avântul în timpul 
împingerii sporeşte. 


Împingerea cu piciorul reuşeşte dacă schiorul are o poziţie 
destul de joasă, care depinde de îndoirea piciorului de sprijin şi 
de aplecarea trunchiului înainte. La o poziţie destul de joasă, 
unghiul de împingere este mai mic, prin urmare şi forța de 
împingere este îndreptată mai mult înainte decât în sus. In 
afară de aceasta, în cazul de mai sus, fandarea este mai adâncă, 
ceea ce permite o folosire mai bună a celor mai puternici muşchi 
ai piciorului care îl întind din articulația genunchiului şi din 
articulaţia gleznei. La o poziție joasă, lungimea pasului 
alunecat este mai mare decât la o poziţie înaltă şi anume: 


= piciorul poate fi dus înainte mai mult; 
= forța de împingere este mai mare; 


= împingerea este îndreptată mai mult înainte, prin urmare şi 
alunecarea va fi mai mare. 


Pentru obţinerea unei poziţii destul de joase trebuie ca 
înclinația coapsei să fie sub un unghi de 400-500, faţă de 
orizontală. De asemeni, se va avea în vedere că la o poziţie prea 
joasă, muşchii coapsei obosesc repede; acest lucru se răsfrânge 
asupra forței de împingere şi obligă pe schior să treacă la 
poziţia înaltă, care este mai puţin favorabilă. 

Împingerea cu piciorul începe lin şi durează 0,1-0,2 secunde. În 
mişcare se includ pe rând articulaţia coxo-femurală, cea a 
genunchiului şi a gleznei. La începutul împingerii toată talpa 
stă pe schiu, iar gamba se apleacă înainte în urma corpului, 
care se deplasează în faţă. Apoi, tocul ghetei se ridică de pe 
schiu şi se măreşte fandarea din articulaţia genunchiului şi a 
gleznei. În partea finală a împingerii, piciorul se întinde printr- 
o mişcare puternică în toate articulațiile. 


După împingere, deplasarea piciorului cu schiul, se face astfel: 


1. mai întâi înapoi-în sus, ridicându-se coada schiului de pe 
zăpadă, apoi 


înainte-în jos, până ce schiul atinge zăpada, şi în sfârşit 


3. înainte, atingând cu schiul zăpada până ce greutatea 
corpului trece pe el. 


Coborârea piciorului cu schiul pe zăpadă, se produce sub 
acţiunea forţei de greutate a piciorului şi prin contractarea 
elastică a muşchilor întinşi în timpul ducerii piciorului înapoi-în 
sus. 


După coborârea schiului pe zăpadă, continuarea deplasării 
piciorului înainte se face printr-o mişcare de balans continuă şi 
accelerată. Această ducere a piciorului înainte, prin balans 
contribuie la ducerea înapoi (în raport cu corpul) a celuilalt 
picior — pe care alunecă schiorul — şi la oprirea celuilalt schiu. 


Înainte de terminarea ducerii piciorului înainte, muşchii 
frânează energic această mişcare. Dacă schiorul ar întinde 
puternic piciorul în timpul ducerii lui înainte şi l-ar opri brusc, 
atunci s-ar imprima întregului corp o împingere îndreptată 
dinainte-înapoi. În cazul acesta, va apare efectul forţei de 
reacţie a balansului. 


Apariţia forței de balans coincide, în timp, cu împingerea 
efectuată de celălalt picior. Forţa de împingere cu un picior şi 
forța de balans cu celălalt picior acţionează împreună asupra 
corpului schiorului, acţiunea lor se cuplează. 


La schiorii cu experienţă, frânarea piciorului de balans se 
produce cu 0,01-0,03 secunde înainte ca greutatea corpului să 
fie trecută pe el. In acest moment se dezvoltă maximum de forţă 

a balansului şi a împingerii. Trecerea greutăţii corpului pe 
piciorul deplasat înainte, se face cam la mijlocul împingerii 
efectuată cu celălalt. Trecerea greutăţii pe piciorul deplasat 
înainte se produce în răstimpul de 0,01-0,02 secunde. 


Pentru a mări eficacitatea împingerii cu piciorul, schiorul 
trebuie să țină seama de următoarele reguli: 


a. să păstreze în timpul împingerii o poziţie suficient de joasă; 


b. să ducă celălalt picior înainte, în mod energic, printr-o 
mişcare de balans; 


c. să treacă cu întârziere greutatea pe el; 
d. să fandeze, la începutul împingerii pe piciorul de împingere; 


e. să termine împingerea printr-o mişcare puternică a labei 
piciorului; 


f. să ajute pendularea corpului printr-o puternică împingere cu 
băţul. 


După împingerea cu piciorul, urmează alunecarea pe un schiu. 
La începutul alunecării, atunci când viteza este maximă, 
schiorii cei mai buni trec, aproape fără să observe, într-o poziție 
mai joasă. In acest timp frecarea schiurilor de zăpadă se 
micşorează. Spre sfârşitul alunecării, atunci când viteza scade 
simţitor, schiorii întind puţin piciorul de sprijin şi poziţia devine 
mai înaltă. Această mişcare înlesneşte ducerea înainte a 
piciorului de balans şi - ceea ce este mai important - reduce 
efortul la care sunt supuşi muşchii piciorului de sprijin. În 
timpul alunecării, genunchiul piciorului de sprijin se găseşte 
deasupra mijlocului labei piciorului şi chiar deasupra vârfului 
ghetei (această poziţie uşurează pendularea). 


Împingerea cu brațele, cu ajutorul beţelor, are o mare 
importanţă în mersul alternativ normal. Impingerea cu braţul 
începe lin, imediat ce băţul coboară cu vârful pe zăpadă. Beţele 
se înfig în zăpadă la lăţimea umerilor, perpendicular sau puţin 
înclinate înainte. 


La începutul împingerii, presiunea exercitată asupra băţului 
ajută puţin la deplasarea piciorului înainte. După aceea, băţul 
este înclinat mai mult şi schiorul măreşte presiunea asupra lui. 
Puțin timp înainte de terminarea împingerii, nu se mai face 

înclinarea bățului înainte; atunci începe de obicei întinderea 
puternică a brațului, din articulaţia cotului. Impingerea se 
continuă până la întinderea completă a braţului. In acest 
moment braţul formează, împreună cu băţul, o linie dreaptă. 


Spre sfârşitul împingerii al 3-lea, al 4-lea şi al 5-lea deget se 
întind, iar băţul pare că alunecă de sub ele. Schiorul se sprijină 
pe băț, folosind cureaua ce se găseşte la capătul de sus al 
băţului. 


Pentru a folosi mai bine forţa de împingere cu braţul, se 
recomandă ca schiorul să ducă mâna destul de jos în timpul 
împingerii cu băţul. 


După împingerea cu băţul, braţul se duce odată cu el, în 
virtutea inerţiei, liber-înapoi, iar după aceea, tot atât de liber, 
fără încordarea inutilă a muşchilor, se duce înainte-în sus. În 
timpul ducerii înainte, braţul se îndoaie puţin din articulaţia 
cotului, iar mâna, care ţine bățul strâns între rădăcina 
degetelor 1 şi 2, atârnă liber. 


Împingerea cu băţul începe puţin mai înainte decât împingerea 
cu piciorul şi contribuie la alunecarea pe schiul opus. La o 
alunecare optimă, împingerea cu băţul se termină înainte decât 
împingerea cu piciorul opus. 


Mişcările trunchiului ajută mişcările picioarelor şi cele ale 
braţelor, contribuind la menţinerea echilibrului. Trunchiul se 
înclină şi se răsuceşte puţin spre piciorul care a fost deplasat 
înainte şi spre braţul care execută împingerea. Această mişcare 
ajută la ducerea înainte, în acelaşi timp, a celuilalt braţ şi băț. 


Centura scapulară şi bazinul se răsucesc, în acest timp, unul 
înspre celălalt, ceea ce contribuie la ducerea puternică a 
piciorului înainte — prin balans — şi la mişcarea mai energică a 
braţelor. Înclinările uşoare, laterale, ale trunchiului spre 
piciorul de sprijin, permit menţinerea echilibrului în timpul 
alunecării pe acel picior. Pentru a imprima trunchiului o corectă 
aplecare înainte, schiorul trebuie să privească, în timpul 
mersului, la 10-15 metri înaintea sa. 

Partea a ll-a. 
Bazele metodice 

Capitolul 6. 
Primele acțiuni ale unui viitor 
schior. Acomodarea cu 
echipamentul de schi 


6.1. Echipamentul sportiv strict necesar în 
procesul de învățare a schiului alpin 


Echipamentul sportiv pe care fiecare cursant trebuie să-l aibă 
asigurat pe parcursul desfăşurării procesului de predare- 
învăţare a tehnicii schiului alpin este împărțit în două mari 
categorii: 


1. Echipamentul sportiv de pârtie; 


2. Echipamentul sportiv de timp liber. 


6.1.1. Echipamentul sportiv specific de pârtie 


Echipamentul sportiv de pârtie trebuie să conţină următoarele: 


1. Căciulă. Pentru a nu vă expune capul şi urechile 
temperaturilor scăzute este indicat să le protejaţi cu o 
căciulă, dacă aveţi posibilitatea — o căciulă specială de schi ; 

2. Ochelari — pentru a vă proteja ochii de razele solare în special 
de albedoul zăpezii. Indicaţi ar fi ochelarii speciali de schi, dar 
se pot folosi orice ochelari de soare cu condiția ca aceştia să fie 
fabricaţi din materiale incasabile (plastic) pentru a prevenii 
eventualele accidente cauzate de spargerea sticlei ochelarilor ; 


119 


© 3. Jachetă de schi. Dacă nu aveți 
posibilități materiale pentru 
achiziționarea unui costum sau a 


materiale care mențin temperatura 
corpului, permit acestuia să respire 
şi sunt impermeabile; 
©) 4. Mănuşi de schi. Nu se vor folosi 
niciodată mănuşi cu un singur deget 
ji deoarece acestea împiedică prinderea 
corectă a mânerului beţelor de schi ; 


- 3) unei jachete speciale de schi vă 
matii recomandăm să utilizaţi o jachetă 
(6) @ sau un hanorac fabricate din 


Bețe de schi. Lungimea acestora nu va depăşi nivelul 
cotului flexat şi beţele trebui să fie dotate cu rondele — 
pentru a ne se afunda în zăpadă. Recomandăm pentru adulţi 
folosirea bețelor cu lungime de 1,25 m. 


Schiuri. Pentru începători recomandăm schiuri cu o lungime 
care să nu depăşească înălțimea schiorului ; 


Legături de schi. Alegerea acestora se va face în funcţie de 
greutatea schiorului şi de nivelul lui de pregătire (schior 
începător, de nivel mediu, avansat) ; 


Clăpari (încălțăminte specială pentru schi). Proba acestora 
se va face cu o singură şosetă. Recomandăm folosirea unor clăpari 
care să aibă carâmbul cât mai înalt şi posibilități multiple de 
reglaj. 


Având în vedere condițiile de mediu în care se desfăşoară acest 
sport (temperatură scăzută) este necesar să asigurăm corpului o 
temperatură optimă pentru a ne putea desfăşura în condiţii 
bune activităţile sportive. Astfel, indicăm ca fiecare schior să 
folosească, pe sub echipamentul descris în rândurile anterioare: 

1. Tricou din bumbac sau lână; 
2. Indispensabili din bumbac sau lână; 


3. Şosete din bumbac sau lână (nu se vor folosi şosete noi 
datorită faptului că pot produce leziuni ale piciorului în 
contact cu clăparii). 


6.12. Echipamentul sportiv de timp liber 


Pentru activităţile conexe ale acestei discipline, activităţi care 
se desfăşoară în aer liber, recomandăm cursanților, pe lângă 
echipamentul sportiv de pârtie, următorul echipament sportiv: 


I. 
2. 
3. 


Trening; 
Hanorac; 


Incălţăminte de iarnă (bocanci, ski-boots, etc.) 


62. Reguli de conduită ale schiorului pe o 


păârtie de schi 


Înainte de a merge pe o pârtie de schi, fiecare dintre noi trebuie 
să fie informat şi să cunoască regulile de conduită ale unui 
schior pe o pârtie de schi. Aceste reguli promulgate de Federația 
Internaţională de Schi (F.I.S.) sunt următoarele: 


1. 


Respect al altuia. Pe o pârtie de schi, orice schior trebuie 
să se comporte în aşa fel încât să nu pună în pericol pe alt 
schior sau să-i aducă un prejudiciu; 


. Stăpânirea vitezei şi a comportamentului. Orice schior 


trebuie să-şi adapteze viteza şi comportamentul la 
capacitățile sale personale precum şi condițiilor atmosferice 
şi ale terenului; 


Stăpânirea direcţiei de alunecare. Schiorul din deal, a 
cărui poziţie dominantă permite alegerea unei traiectorii, 
trebuie să prevadă o direcţie de alunecare care asigură 
siguranţa schiorului din vale; 


Deplasarea schiorului — se poate efectua spre deal sau 
spre vale, prin dreapta sau prin stânga, dar întotdeauna de 
manieră destul de largă pentru a preveni evoluţiile schiorilor 
depăşiţi; 

Obligația schiorului care traversează o pârtie. Orice 
schior care traversează o pârtie sau un teren de exersare trebuie 


12] 


10. 


6.3 


Deplasarea schiorului la/de la 
pârtie (Manuel Jeunesse+Sport, 
EFSM, 1991) 

să se oprească, să se asigure în principal din deal şi apoi din vale 
şi apoi să traverseze pârtia; 


Staţionarea pe pârtie. Orice schior trebuie să evite să 
staţioneze pe o pârtie de schi, mai ales în trecerile strânse 
sau fără vizibilitate. În caz de cădere schiorul trebuie să 
degajeze pârtia cât mai repede posibil; 


Urcarea sau coborârea pe picioare. Schiorul care urcă 
sau coboară pe picioare o pârtie de schi nu poate utiliza 
decât marginea pârtiei, îndepărtându-se de aceasta în caz de 
proastă vizibilitate; 


Respectul semnalizărilor. Orice schior trebuie să respecte 
semnalizările existente pe o pârtie de schi; 


În caz de accident. În caz de accident orice schior trebuie 
să acorde primul ajutor, în caz în care nu este pregătit 
pentru aceasta va lua legătura cât mai rapid cu 
Salvamontul, fără a interveni asupra accidentatului; 


Identificare. Orice persoană martor sau parte responsabilă 
sau nu a unui accident trebuie să-şi decline identitatea. 


. Deplasarea schiorului la/de la pârtie 


Deplasarea schiorului la/de la 
pârtie se face după cum se 
vede în imaginea alăturată: 


1. Schiurile se sprijină pe 
umăr, obligatoriu cu 
vârfurile spre înainte; 


2. Beţele de schi, ţinute în 
mâna liberă, ajută la 
păstrarea echilibrului în 
deplasare pe clăpari. 


6.4. Ridicări din cădere 


Având în vedere obligația respectării regulii de conduită ale 
schiorului pe o pârtie de schi nr. 6, promulgată de Federaţia 
Internaţională de Schi (F.I.S.) privind staționarea pe o pârtie 
considerăm necesar a se învăţa câteva procedee de ridicare în 
caz de cădere pentru ca schiorul să degajeze pârtia cât mai 
repede posibil. 


Vom prezenta în imaginile următoare trei din principalele 
procedee de ridicare ale unui schior căzut pe pârtie: 


1. Ridicare cu ajutorul ambelor bețe ţinute de mâner; 


2. Ridicare cu ajutorul beţelor ţinute de mâner şi de partea 
lor inferioară; 


3. Ridicare cu ajutorul unui alt schior. 


1. Ridicare cu ajutorul ambelor bețe ţinute de mâner. 
Indiferent de locul de cădere (pe pârtie — teren înclinat, sau 
pe tren plat), schiorul va executa o flexie a picioarelor 
aşezând schiurile pe muchiile (canturile) din deal şi va 
sprijinii beţele de schi în zăpadă, ţinute fiecare într-o mână, 
după cum se poate vedea în figura de mai jos. Sprijinindu-se 
pe muchiile din deal ale schiurilor şi pe bețele de schi, 
schiorul execută o extensie cu ridicare pe beţele de schi. 


Ridicare cu ajutorul bețelor ținute de mâner 
(Manuel Jeunesse+Sport, EFSM, 1991) 


2. Ridicare cu ajutorul bețelor ţinute de mâner şi de 
partea lor inferioară. Acest procedeu de ridicare este 
identic cu ridicarea cu ajutorul beţelor ţinute în fiecare 
mână, diferenţa constând în faptul că schiorul se va sprijinii 

pe ambele bețe de schi după cum se poate observa în figura 
de mai jos. 


Ridicare cu ajutorul bețelor ținute de mâner şi de partea lor inferioară 
(Manuel Jeunesse+Sport, EFSM, 1991) 


3. Ridicare cu ajutorul unui 
alt schior. Procedeul se 
execută la fel ca în figura 
alăturată. Schiorul care ajută 
la ridicarea schiorului căzut 
trebuie să blocheze cu schiul 


Ridicare cu ajutorul său o eventuală alunecare a 
unui alt schior schiurilor celui căzut. 
(„Manuel Jeunesse+Sport, 
EFSM, 1991) 


6.5. Pregătirea organismului pentru efortul 
specific unei lecții de schi. Acomodarea 
cu echipamentul de schi 


Echipamentul şi mai ales materialele sportive de schi (schiuri, 
clăpari, bețe) constituie pentru schiorii începători accesorii 
neobişnuite care stânjenesc mişcările naturale deprinse pe 
parcursul evoluţiei fiecărui viitor schior. De aceea este necesar 
ca în procesul de învăţare al tehnicii schiului să se acorde o 
importanţă deosebită acomodării cu echipamentul de schi. 


Pe lângă exerciţiile de pregătire a organismului pentru efort 
care se utilizează frecvent recomandăm utilizarea în cadrul 
lecţiilor de schi a unor exerciţii specifice acestui sport. Având în 

vedere faptul că prezentul Îndrumar de lucrări practice se 
adresează viitorilor specialişti, nu considerăm necesar să 
explicăm aceste exerciţii considerând că imaginile prezentate 
sunt destul de sugestive. 


Exerciţii pentru pregătirea organismului pentru efortul specific lecției de 
schi (Manuel Jeunesse+Sport, EFSM, 1991) 


Datorită faptului că principalul obiectiv al primei lecţii de schi 
este obişnuirea schiorului cu echipamentul de schi, adică cu 
greutatea şi rigiditatea clăparilor şi lungimea, rigiditatea şi 
greutatea schiurilor, considerăm că este benefic pentru noi 
cumularea acestor două obiective principale ale lecţiei: pregătirea 
organismului pentru efort şi acomodarea cu echipamentul de schi. 


65.1. Exerciţii pentru acomodarea cu clăparii 


Pentru acomodarea cu greutatea şi rigiditatea clăparilor 
recomandăm următoarele exerciții. 

6.5.1. Cu clăparii deschişi 


Exerciţii: Dozare: 
= Mers normal, pe teren plat = Minim 100 metri, cu întoarceri şi 
= Urcare în pantă pe vârfurile schimbări de direcție; 
clăparilor = Minim 3x20 metri; 
= Coborârea pantei pe călcâie = Minim 3 x 20 metri; 
=  Sărituri de pe loc = Minim 8 x 20 sărituri; 
Jocuri: 


= joc „de-a prinselea”; 
= jocuri de „fotbal”, „handbal”, „rugby” - cu „minge” din mănuşile de schi; 


= exerciţii sub formă de întrecere: ştafete. 


6.5.1.2 Cu clăparii închişi 


Se vor executa aceleaşi exerciţii ca în secțiunea 5.5.1.1. Se 
urmăreşte ca printr-un număr corespunzător de repetări aceste 
mişcări simple să se execute relaxat şi într-un ritm vioi. 


6.5.2. Exerciţii pentru acomodarea cu schiurile 


După prinderea schiurilor, pentru acomodarea cu lungimea, 
rigiditatea şi greutatea acestora recomandăm următoarele 
exerciții. 


65.2.  Întoarceri de pe loc 


Principalele procedee tehnice de întoarcere de pe loc sunt: 
= Întoarcere de pe loc prin paşi adăugaţi; 

= Întoarcere de pe loc prin săritură; 

= Întoarcere de pe loc „vârf peste vârf”. 

= Întoarcere de pe loc „coadă peste coadă”; 


= Intoarcere în evantai; 

Vom descrie în continuare doar trei din aceste procedee tehnice 
considerând că întoarcerea de pe loc „vârf peste vârf şi 


>) 


întoarcerea de pe loc „coadă peste coadă” nu necesită o descrie 
amănunţită, denumirea acestora indicând execuţia tehnică. 


1. 


Întoarcere de pe loc prin paşi adăugaţi 


Acest procedeu tehnic de întoarcere se utilizează numai pe 
teren plat sau pe o pantă cu înclinaţie mică. Se execută ca în 
imaginea alăturată, prin ridicarea alternativă a schiurilor de 
pe zăpadă şi deplasarea lor la dreapta sau la stânga, în 
funcţie de direcţia de întoarcere dorită, beţele de schi 
asigurând un echilibru stabil. 


Întoarcere de pe loc prin paşi adăugați 


Intoarcere de pe loc prin săritură 


Procedeul tehnic se execută printr-o mişcare de flexie 
(ghemuire) a picioarelor urmată de extensia (întinderea) 
bruscă a acestora, în aşa fel încât schiurile să se desprindă 
de pe zăpadă. În momentul desprinderii de pe zăpadă, 
schiurile sunt antrenate într-o rotaţie imprimată de bust şi 
şolduri. 


Intoarcere de pe loc în evantai 


Acest procedeu tehnic se execută din poziţia stând cu 
genunchii uşor flexați, greutatea corpului repartizată pe 
unul din schiuri. Băţul din partea schiului de sprijin se 
înfige lateral-înainte, iar celălalt lateral-înapoi. Schiul 
eliberat de greutate se ridică cu vârful în sus, se aşează pe 
coadă în poziţie verticală iar apoi execută o mişcare sub 
formă de evantai până când ajunge cu vârful în dreptul cozii 

schiului de sprijin. Greutatea corpului se transferă pe acest 
schi, celălalt alăturându-i-se prin întoarcere. 


Întoarcere de pe loc în evantai 
(Manuel Jeunesse+Sport, EFSM, 1991) 


Fiind cel mai greu procedeu tehnic de întoarcere nu este 
recomandat a fi utilizat decât după o bună însuşire a tehnicii 
schiului alpin. 


Se urmăreşte ca printr-un număr corespunzător de repetări 
aceste mişcări simple să se execute relaxat până la însuşirea 
corectă a mecanismului tehnic. 


6.5.2.2  Urcări 


Principalele procedee tehnice de urcare pe pantă sunt: 
= Urcarea în trepte; 

= Urcarea oblică pe linia pantei; 

= Urcarea prin pas bătut; 


= Urcarea în jumătate de foarfece”. 


= Urcarea “în foarfece”. 


Plecând de la principalul obiectiv al primei lecţii de schi - 
obişnuirea schiorului cu echipamentul de schi — trebuie să 
menţionăm faptul că pe lângă acest obiectiv, procedeele de 
urcare pot fi folosite drept mijloace pentru pregătirea 
organismului pentru efort şi în acelaşi timp se pot adapta, în 
cadrul lecţiei de schi, sarcinilor de amenajare a terenului unde 
se va desfăşura lecţia. 

1. Urcarea în trepte (prin paşi adăugați) 


Acest procedeu tehnic de urcare a unei pante este cel mai 
simplu din procedeele de urcare şi se execută ca în imaginea 
alăturată, prin ridicarea - aşezarea alternativă a schiurilor 
de pe zăpadă, schiurile fiind aşezate perpendicular pe linia 
pantei şi aşezate pe canturile din deal. 


Urcarea în trepte (prin paşi adăugați) 
(Manuel Jeunesse+Sport, EFSM, 1991) 
2. Urcarea oblică pe linia pantei 
Se execută identic cu urcarea în trepte diferența constând în 
faptul că urcarea este oblică pe linia pantei. 
3. Urcarea prin pas bătut 


Procedeul tehnic se poate folosi numai pe pante cu înclinaţie 
mică. 


Urcarea prin pas bătut 
(Manuel Jeunesse+Sport, EFSM, 1991) 

Este asemănător ca execuţie tehnică cu mersul pe schiuri. Se 
efectuează cu corpul uşor avântat, schiul bătând zăpada şi 
cu ajutorul beţelor care se înfig la nivelul legăturilor de pe 
schiuri sau înapoia lor (în funcţie de înclinația pantei) 
pentru a opri alunecarea înapoi. 


Urcarea „în foarfece” 


Schiorul deplasează alternativ schiurile, cu vârfurile 
schiurilor orientate spre exterior, greutatea repartizată pe 
canturile interioare ale schiului, astfel încât la fiecare pas 
coada schiului cu care s-a păşit să fie situată aproximativ la 
nivelul clăparului celuilalt picior. 

Urcarea „în foarfece” 
(Manuel Jeunesse+Sport, EFSM, 1991) 


Urcarea “în jumătate de foarfece” 


Se execută după acelaşi mecanism tehnic ca şi urcarea în 
foarfece, cu deosebirea că numai un schi are vârful orientat 
spre exterior, celălalt schi fiind aşezat pe toată talpa şi 
orientat perpendicular pe linia pantei. 


6.6. Recomandări 


După învăţarea acestor procedee tehnice de bază ale schiului 
alpin, recomandăm consolidarea acestora, în cadrul timpului 
alocat în lecţie pentru pregătirea organismului pentru efort şi 
amenajarea terenului de lucru. In acest sens, şcoala franceză de 
schi recomandă crearea şi utilizarea unor trasee pe care le 
numesc „trasee şcoală”. 


Pentru o mai bună imagine a acestei afirmaţii, vom exemplifica 
în imaginea următoare un astfel de traseu: 


(AS ~ 
S SER + D ! X, ] 


Coborăre usoara Schimbare de directie 
prin pasi adaugati 


Urcare in trepte 


Deplasare în mers 
cu impingere simultana 


pt 


Urcare in foarfece 


Model pentru un traseu şcoală 

Capitolul 7. 
Alunecarea pe schiuri. Primele 
coborâri ale unui viitor schior 


Primele coborâri pe schiuri se realizează pe parcursul 
procesului de învăţare şi perfecționare a tehnicii schiului, până 
la dobândirea „simțului schiului, a zăpezii şi alunecării pe 
schiuri”. 


In tehnica schiului alpin coborârile constituie elementul de bază 
din care se execută de la cele mai simple până la cele mai 
complexe procedee tehnice. 


Coborârile pe schiuri creează dificultăţi tuturor categoriilor de 
schiori (începători sau avansați), dificultăţi create de terenul 
variat al pârtiilor, de viteza relativ mare de alunecare pe schiuri 
precum şi de necesitatea menţinerii echilibrului în alunecare. 


7.1. Coborăârile directe fără frânare 


Coborârea directă fără frânare pe schiuri, se obţine atunci 
când direcţia de înaintare în alunecare se confundă cu axa 
longitudinală a schiurilor menținute paralel. 


Coborârea directă se poate face : 
= pe linia pantei 


= mai mult sau mai puţin oblic în raport cu linia pantei. 

7.1.1. Coborârea directă pe linia pantei 


7.1.1.1 Mecanismul tehnic 


= Schiurile sunt depărtate cu 20-30 de cm şi menținute pe 


toată talpa. 


= Greutatea egal repartizată pe ambele schiuri şi pe toată 
suprafața lor de contact cu zăpada. 


Coborârea directă pe linia pantei 
(după: „Manuel Jeunesse+Sport, 
EFSM, 1991) 


Articulațiile gleznelor, 
genunchilor şi  şoldurilor 
sunt uşor flexate. 


Bustul foarte puţin înclinat 
spre înainte. 


Braţțele uşor depărtate 
lateral şi spre înainte, 
coatele flexate iar pumnii 
țin bețele orientate oblic 
spre înapoi. 


= Privirea îndreptată la 20-30 m înainte. 


Pentru coborârea directă recomandăm o poziţie cât mai 


naturală, suplă şi echilibrată. 


7.1.1.2 Greşeli frecvente 


=" Schiurile prea apropiate sau prea depărtate, cu greutatea 
corpului repartizată inegal, schiurile înclinate pe canturi; 


= Poziţia rigidă a corpului, cu picioarele ţepene, întinse sau 


prea depărtate; 


= Picioarele arcuite sau cu genunchii în „X”; 


= Trunchiul prea flexat, în special, în articulaţia şoldurilor, 


bazinul retras; 


= Poziția pe spate a corpului; 

Braţele ţinute rigid, prea întinse sau cu coatele prea scoase 
în lateral, trase înapoi, foarte apropiate de corp; 


Privirea îndreptată prea aproape de vârfurile schiurilor. 


7.1.1.3 Indicații metodice 


Deoarece schiorii începători se confruntă în coborârea directă cu 
instabilitatea echilibrului lateral, recomandăm: 


Distanţa dintre schiuri să fie la început ceva mai mare, 
pentru a asigura o suprafață de sprijin mai mare, pe măsura 
creşterii siguranţei în coborâre această distanţă dintre 
schiuri micşorându-se. 


Primele coborâri se vor face pe o pantă uşor înclinată şi 
terminată cu tren plat. 


Se coboară panta fără a modifica poziţia de coborâre directă, 
până ce crisparea de la început dispare. 


Se va căuta să se simtă schiurile menținute pe toată talpa. 


Pe măsură ce procedeul tehnic se însuşeşte, pantele de lucru 
vor fi schimbate, alegându-se terenuri mai înclinate, cu 
denivelări şi zăpadă variată. 


7.1.1.4 Exerciţii 


Pentru a obţine siguranţa şi relaxarea musculară în timpul 
coborârilor recomandăm câteva exerciții simple executate din 
alunecare: 


1. Întoarcerea capului spre dreapta şi spre stânga; 


2. Ghemuiri şi ridicări  înlănțuite 


(balansul vertical - la început mai rar 
apoi mai des şi cu amplitudine mai 
mare); 

3. Deplasarea braţelor orientate oblic 
spre înainte; 


4. Sprijin alternativ de pe un picior pe 
celălalt; 


5. Ridicarea alternativă a unui schi de 
pe zăpadă; 


6. Trecerea greutăţii mai mult spre 
vârfurile schiurilor prin flexia 
gleznelor, apoi spre cozi; 


7. Culegerea unor obiecte (rămurele de 
brad, mănuşi, ochelari, etc.) aşezate 
de o parte şi de alta a traseului de 
coborâre (la început obiectele vor fi 
aşezate la distanţe mai mari unul 
faţă de altul apoi distanţa între 
obiecte se va micşora). 


Pe măsură ce siguranţa coborârii s-a mărit, se execută: 


8. Ghemuiri urmate de ridicări 
energice, fără ca genunchii să fie 
complet întinşi, desprinzând 
schiurile de zăpadă; 


9. Pe zăpadă bătută, tare (gheaţă), schiurile vor fi mai 
depărtate şi uşor înclinate pe canturile interne, pentru a 
păstra mai bine direcția de alunecare; 


10. Se măreşte progresiv viteza de alunecare trecând pe o pantă 
înclinată. 

Pentru a îmbunătăţi echilibrul 
antero-posterior se va alege un 
teren cu schimbări de înclinaţie, pe 
care se vor executa toate exercițiile 
prezentate până acum. 


La trecerea de la o pantă mai puţin 
înclinată la una mai înclinată, se 
execută o uşoară avântare printr-o flexie 
mai accentuată din articulația gleznelor. 


La trecerea de la o pantă mai 
înclinată la alta mai puţin înclinată 
schiorul trebuie să adopte o poziţie 
uşor pe spate. 


In ambele cazuri adaptarea poziţiei corpului la înclinarea 
pantei trebuie să asigure permanent poziția perpendiculară pe 
pantă. 


La trecerea de pe o porţiune de pantă cu zăpadă bătătorită la 
alta cu zăpada mai mare se va lua o poziție uşor pe spate şi se 
va duce un schi înainte, pentru a evita proiectarea corpului în 
faţă, ca urmare a creşterii frânării. 

Trecând de la o porţiune de pantă cu zăpadă mare la o alta cu 
zăpadă bătătorită sau gheaţă, se va adopta o poziţie uşor 
avântată, pentru a evita căderea pe spate, ca urmare a creşterii 
bruşte a vitezei. 

7.1.2. Coborârea oblică pe linia pantei 


7.1.2.1 Mecanismul tehnic 


=" Schiurile vor fi paralele şi apropiate iar schiul din deal va fi 
ceva mai înainte (cca.10 cm); 


= Schiurile vor fi mai înclinate pe canturile din deal prin 
orientarea genunchilor spre deal, pentru a menţine direcţia 
de înaintare; 


= Greutatea corpului repartizată mai mult pe schiul din vale; 


Coborârea oblică pe linia pantei (Manuel Jeunesse+Sport, EFSM, 1991) 


= Articulațiile gleznelor, genunchilor şi şoldurilor flexate; 


= Bustul uşor răsucit spre vale, înclinat spre înainte, cu 
umărul din vale mai coborât decât cel din deal; 


= Genunchii şi bazinul orientaţi spre deal; 


= Braţele uşor depărtate lateral şi spre înainte, ţinând beţele 
orientate oblic spre înapoi; 


= Privirea la 20-30 de metri înainte spre direcţia de deplasare; 
= Întregul corp adoptă o atitudine arcuită. 


N 


12.2 Greşeli frecvente 


=  Schiurile aşezate pe toată talpa sau cantate asimetric; 
= Piciorul din vale întins; 
= Picioarele arcuite sau în „X; 


"= Schiurile neparalele, cu greutatea corpului repartizată mai 
mult pe schiul din deal; 

= chiul din deal înapoia celui din vale; 
= Umărul din deal rămas înapoi în raport cu cel din vale; 


= Greutatea corpului repartizată pe vârfurile sau cozile 
schiurilor; 


= Poziţia rigidă a corpului, cu braţele orientate înapoi sau spre 
înainte. 


Principalele greşeli care trebuie corectate sau evitate sunt: 
rămânerea în urmă a schiului, şoldului, umărului sau braţului 
din deal cât şi încărcarea, uneori exagerată a schiului din deal. 


7.1.2.3 Indicații metodice 


Deoarece schiorii începători se confruntă în coborârea oblică cu 
menţinerea atitudinii arcuite a întregului corp, recomandăm: 


= Acordarea unei atenţii sporite însuşirii poziției corecte de 
coborâre oblică; 


= Utilizarea în procesul de învăţare a unor exerciţii care să-l 
deprindă pe schiorul începător cu repartizarea corectă a 
greutăţii corpului pe schiuri şi cu menţinerea schiurilor pe 
muchiile din deal; 


7.1.2.4 Exerciţii 


Pentru a obține siguranța în alunecare coroborată cu atitudinea 
arcuită a corpului în timpul coborârilor oblice, recomandăm 
câteva exerciții simple executate din alunecare: 


1. Coborâre oblică cu ridicarea cozii schiului din deal de pe 
zăpadă; 

2. Coborâre oblică cu ridicarea completă a schiului din deal de 
pe zăpadă; 

3. Coborâre oblică cu răsucirea trunchiului spre vale şi 
atingerea clăparului din vale cu mâna din deal; 


Coborâre oblică cu ridicări şi ghemuiri înlănţuite; 
5. Coborâre oblică cu beţele ţinute sub axilă; 
6. Coborâre oblică cu beţele ţinute la spate, prinse sub coate; 

7. Coborâre oblică cu schimbarea direcției spre deal prin paşi 
succesivi. 


7.1.3. Trecerea peste movile prin amortizare 


Amortizarea şocurilor produse de ondulațiile terenului, prin 
flexia frânată a picioarelor (flexie de cedare) reprezintă unul din 
mijloacele tehnice cele mai caracteristice schiului. 


La început trecerea peste movilă provoacă de obicei tema de 
căzături şi ca urmare, o mare concentrare nervoasă. Ea poate fi 
combătută, folosind un teren foarte puţin înclinat, amenajat cu 
mici movile (40-60 cm) distanţate la 8-10 m între ele. Viteza 
mică, va permite evitarea rămânerii pe spate şi creşterea 
încrederii în posibilitățile proprii iar ca urmare deconectarea 
nervoasă. 


Pentru a îmbunătăţi supleţea şi a 
obține capacitatea de amortizare a 
şocurilor la trecerea peste o movilă 
sau o succesiune de movile mici, se 
va alege un teren cu mici ondulaţii. Teren cu mici ondulații 


Din poziţia de coborâre, urcând panta ascendentă a movilei, se 
va amortiza supra presiunea ce se produce în acest moment, 
executând flexia frânată a picioarelor, localizată în principal la 
articulaţia genunchilor. Pe vârful movilei flexia va fi maximă. 
Intrând pe pantă descendentă, se vor extinde picioarele, 
relaxându-le pentru a păstra controlul permanent cu zăpada. 


Trecerea peste movile prin amortizare 
(Manuel Jeunesse+Sport, EFSM, 1991) 

7.1.3.1 Mecanismul tehnic 


Mecanismul tehnic al trecerii unei succesiuni de movile prin 
amortizare este asemănător sistemului de amortizare de la 
roțile unei maşini. În cazul nostru picioarele au rolul de 
amortizoarelor, cedând la presiunea provocată de urcare pe 
panta ascendentă a movilei şi întinzându-se pentru a păstra 
contactul cu zăpada, după ce am trecut de vârful movilei. 


= Bustul păstrează poziţia obişnuită de coborâre. Dacă 
amortizarea este corectă, centrul de greutate al corpului 
descrie o traiectorie aproape dreaptă, paralelă cu panta. 


= Perfecţionând mişcarea, se va ajunge la retragerea 
preventivă a picioarelor sub corp, escamotare şi extensia lor 
rapidă pe panta descendentă a movilei. Deasupra movilei 
bustul va fi uşor înclinat înainte şi brațele depărtate lateral. 
Se va evita şi în acest caz extensia completă a genunchilor. 


7.1.3.2 Greşeli frecvente 


In trecerea peste movile şi denivelări ale terenului: 
= Rămânerea pe spate. 
= Extensia completă a corpului şi mai ales a genunchilor. 


= Flexia exagerată a bustului pe bazin, care blochează 
supleţea picioarelor. 


7.1.3.3 Indicații metodice 


Deoarece schiorii începători se confruntă în trecerea peste 
movile cu menţinerea echilibrului pe schiuri, recomandăm: 


= Insuşirea poziţiilor corecte de coborâre şi apoi învățarea 
mecanismului tehnic de trecere peste movile (peste 
denivelări); 


= Utilizarea în procesul de învăţare a unor exerciţii executate 
inițial la viteze de deplasare mici, apoi la viteze din ce în ce 
mai mari; 

Fal 


Trecerea peste o movilă izolată cu marcarea locului de 
executare al fiecărei mişcări din cadrul balansului vertical 
de amortizare; 


Parcurgerea unui traseu cu mici ondulații; 
Parcurgerea unei succesiuni de movile; 


Trecerea de pe o pârtie amenajată pe o pârtie cu zăpadă mare. 


.3.4 Exerciţii 


Pentru a obține siguranța echilibrului în alunecare în timpul 
trecerii peste movile, recomandăm câteva exerciții simple 
executate din alunecare: 


1. 


Coborâri cu schimbarea ritmică a poziției corpului, pe o 
pantă uşor înclinată; 


Coborâre peste movile cu sprijin simultan pe bețe, cu şi fără 
desprinderea de pe zăpadă a schiurilor; 


Treceri repetate, la viteze diferite peste movile (denivelări de 
teren). 

Capitolul 8. 
Schimbări de direcție 


8.1. Schimbări de direcție în coborâre fără 
frânare 


În coborârea pe schiuri se pot face mişcări simple pentru 
schimbarea direcției iniţiale, prin deplasarea în unghi a 
schiurilor şi trecerea greutăţii de pe un picior pe altul 
executând: 


= paşi succesivi spre deal. 


= paşi succesivi spre vale. 


8.1.1. Schimbarea de direcție 
prin paşi succesivi spre deal 


Schimbarea de direcţie prin paşi succesivi spre deal se execută 
pornind din coborâre directă sau din coborâre oblică 


8.1.1.1 Mecanismul tehnic 


= sẹ trece greutatea corpului pe schiul din vale; 


= se ridică schiul descărcat şi se orientează spre deal în 
direcția dorită; 


= printr-o flexie-extensie a piciorului din vale, se proiectează 
întregul corp spre axa schiului din deal, pe care l-am repus 

pe zăpadă, se ridică apoi rapid schiul din vale şi se aduce 
paralel cu celălalt. 


Schimbare de direcție prin paşi succesivi spre deal 
(Manuel Jeunesse+Sport, EFSM, 1991) 


Repetând de mai multe ori aceeaşi mişcare se obţine direcția 
dorită. 


812. Schimbarea de direcție 
prin paşi succesivi spre vale 


Schimbarea de direcţie prin paşi succesivi spre vale se execută 
numai din coborâre oblică. 


8.1.2.1 Mecanismul tehnic 
Mecanismul tehnic este asemănător cu cel al schimbării de 
direcție prin paşi succesivi spre deal, respectiv: 


= Greutatea corpului este pe schiul din deal, datorită poziţiei 
de coborâre oblică; 


= Se ridică schiul din vale şi se orientează în direcţia dorită; 


= Printr-o flexie-extensie a piciorului din deal se proiectează 
întregul corp spre axa schiului din vale, pe care l-am repus 


144 


pe zăpadă, trecerea greutăţii corpului fiind însoţită de o 
poziţie avântată a trunchiului; 


= se ridică schiul din deal şi se aduce paralel cu celălalt. 


Repetând de mai multe ori această mişcare, se ajunge pe linia 
pantei şi apoi se completează schimbarea de direcţie folosind 
paşii succesivi spre deal. 


8.1.3. Greşeli frecvente 


= Insuficienta flexie pe piciorul de sprijin. 


= Trecerea greutăţii corpului pe schiul orientat spre o nouă 
direcție nu se face energic, hotărât. 


= Avântarea se face numai din bust fără să fie împins spre 
noua direcţie şi şoldul respectiv. 


8.1.4. Indicații metodice 
Deoarece schiorii începători se confruntă încă cu menţinerea 
echilibrului pe schiuri, recomandăm: 


= Primele execuţii ale acestor procedee se vor face cu o 
deplasare redusă a schiului descărcat spre o nouă direcţie; 


= Învăţarea procedeelor se va face la încheierea unei coborâri 
directe, pe tren plat, aproape de oprirea alunecării. 

Capitolul 9. 
Accelerări, derapaje şi opriri 


9.1. Mişcări de accelerare în coborâre 


Accelerarea în coborâre se poate face prin paşi de patinaj, care 
reprezintă o succesiune de paşi alunecați executaţi de o parte şi 
de alta a liniei pantei. 


9.1.1. Mecanismul tehnic 


= Se ridică un schi, cu vârful divergent; 

= Seia sprijin pe cantul intern al schiului de sprijin; 

= Se execută o flexie — extensie pe piciorul de sprijin proiectându-se 
corpul spre axa schiului descărcat; 

= Se pune acest schi aproape pe lat pe zăpadă trecându-se 
rapid şi suplu întreaga greutate pe el; 

= În acelaşi timp, se ridică rapid schiul care a servit de sprijin 
pentru împingere. 

Se reîncep alternativ aceste mişcări de o parte şi de alta, într-un 

ritm proporţional cu viteza de alunecare. 


91.2. Greşeli frecvente 
= Poziția rigidă, flexie insuficientă din articulațiile 
genunchiului şi gleznei, înainte de împingere; 


= Cantare insuficientă pe schiul de sprijin; 
= Transferul insuficient sau lent al greutății de pe un schi pe celălalt; 

= Impingerea de pe schiul de sprijin în sus, în loc să se facă 
înainte, cu avântare. 


92. Oprirea prin pivotare 


Oprirea prin pivotare permite, într-o coborâre directă oprirea 
rapidă cu schiurile paralele, punându-le simultan transversal 
pe linia pantei. 


92.1. Mecanismul tehnic 

Din coborâre directă pe linia pantei, sau oblic, se execută 

simultan şi dinamic: 

= ghemuire rapidă; 

= pivotarea picioarelor până ce schiurile ajung aproape 
perpendicular pe linia pantei; 

= conducerea schiurilor, mai mult sau mai puţin derapat 
lateral sau rotunjit; 


=  arcuirea compensatorie, mai mult sau mai puţin pronunţată în 
funcţie de necesitatea frânării şi de echilibrare; 

= în timpul mişcării, bustul, braţele şi bazinul rămân uşor 
orientate spre direcția inițială. 


Oprirea prin pivotare (Manuel Jeunesse+Sport, EFSM, 1991) 

Se poate înlocui ghemuirea printr-o flexie-extensie-flexie şi 
înfigere a băţului în zăpadă. În acest caz mişcarea este pornită 
printr-o uşoară rotaţie a întregului corp şi completată prin 
pivotare. 


93. Derapajul frânat 


Se poate executa în două moduri: 
= declanşat prin extensie-flexie 


= declanşat prin flexie. 
93.1. Derapajul frânat declanşat prin extensie-flexie 


9.3.1.1 Mecanismul tehnic 


= Din poziţie de coborâre oblică, ceva mai joasă şi cu greutatea 
repartizată mai mult spre cozile schiurilor, se execută o 
extensie a genunchilor împingând cozile schiurilor spre vale, 
învingând rezistenţa laterală a zăpezii; 


= Mişcarea de extensie poate fi însoţită de pivotarea 
genunchilor; 


= Se revine imediat la poziţia inițială, prin flexia genunchilor. 
Continuarea  pivotării în timpul flexiei şi înclinarea 
schiurilor pe muchii, accentuează frânarea; 


= Bustul rămâne orientat uşor spre vale iar trunchiul se 
arcuieşte la nivelul şoldurilor; 


= Sprijinul pe băţul din vale ajută echilibrarea. 

932. Derapajul frânat declanşat prin flexie 


9.3.2.1 Mecanismul tehnic 


= Din coborâre oblică cu greutatea ceva mai mult spre cozile 
schiurilor se execută o flexie rapidă, care poate fi însoțită de 
o pivotare a genunchilor; 


=" Suprapresiunea care apare în a doua parte a ghemuirii 
permite învingerea rezistenței laterale a zăpezii şi 
declanşarea derapajului; 


= Continuarea mişcării se aseamănă cu cea descrisă în cazul 
derapajului frânat declangat prin extensie- flexie. 


94. Contraderapajul 


Contraderapajul este un derapaj pregătitor declanşării unei 
ocoliri spre vale. 


El prezintă multiple avantaje: 


= permite, mai ales pe pantele înclinate, controlul vitezei 
înaintea declanşării ocolirii spre vale; 


= constituie un elan pregătitor pentru declanşarea unei ocoliri 
spre vale; 


= creează un sprijin solid pe canturi favorabil declanşării 
ocolirii. 

Pregătind lansarea într-o ocolire spre vale, contraderapajul 

trebuie executat cu greutatea egal repartizată pe ambele schiuri 

şi printr-o punere netă a schiurilor pe canturi. Supleţea 

contraderapajului nu se va face izolat ci înlănțuindu-l cu o 

ocolire spre vale. 


Inlănţuirea unor cristianii cu contraderapaj, fără intercalarea 
coborârii oblice creează un ritm bun de execuţie favorabil 
accelerării învățării. 

Capitolul 10. 
Ocolirile 


10.1.Elementele care stau la baza ocolirilor 


Coborârea unei pante înlănţuind ocoliri cu schiurile paralele 
reprezintă obiectivul tuturor schiorilor începători. Dacă acest 
lucru se realizează cu siguranţă şi precizie pe orice teren şi în 
orice condiții de zăpadă, ocolind obstacolele naturale după 
dorinţă sau trecând printre fanioane, orice schior începător se 
poate considera schior avansat în stare să abordeze cu succes 
chiar competiţia. 


Dar pentru a putea ajunge aici el trebuie să-şi însuşească a 
seamă de mişcări şi să înțeleagă bine câteva mecanisme 
fundamentale. 


Astfel ocolirile folosite pentru învăţare, cuprind un oarecare 
număr de puncte comune. Pentru declanşarea lor sunt necesare: 


1. descărcarea schiurilor; 

2. schimbare de muchii; 

3. un impuls. 

Toate ocolirile cuprind 4 faze: 

1. pregătirea ocolirii, 

2. declanşarea ocolirii; 

3. conducerea schiurilor pe arcul ocolirii; 
4 


„ încheierea ocolirii. 

10.2. Pregătirea ocolirii 


Pregătirea ocolirii reprezintă poziția pe care o ia schiorul sau 
mişcările pe care execută pentru a-şi crea condiţii favorabile 
executării ocolirii respective: schimbarea de muchii, descărcarea 
schiurilor. 


In general, pregătirea ocolirii se face din poziţie de coborâre 
directă sau oblică. 


= La ocolirile prin translație ea constă din orientarea 
genunchilor spre interiorul  ocolirii, pentru punerea 
simultană a schiurilor pe lat şi apoi pe muchiile dinspre 
interiorul ocolirii, concomitent cu luarea unei poziţii arcuite 
a corpului. 


= La ocolirile prin rotaţie, această fază este reprezentată de 
micşorarea presiunii care o exercită schiurile asupra zăpezii 
şi punerea schiurilor pe lat. 


= La ocolirile cu contraderapaj, această fază este reprezentată 
prin derapajul mai mult sau mai puţin accentuat al cozilor 
schiurilor, în sens opus aceluia în care se execută ocolirea. 


= La ocolirile cu depărtare sau deschidere, această fază este 
reprezentată prin depărtarea schiurilor menținute paralele 
sau prin deschiderea însoţită de punerea schiului pe lat şi 
apoi pe muchia lui internă. 


Schimbarea înclinaţiei schiurilor pe canturi reprezintă un 
moment hotărâtor în pregătirea pornirii lor într-o ocolire spre 
vale. Pentru a declanşa o coborâre spre vale, schiurile trebuie 
puse în prealabil pe lat, iar după trecerea liniei de pantei 
înclinate pe canturile interioare ocolirii. Această schimbare de 
muchii pune multe probleme începătorilor şi chiar schiorilor 
avansați. 


Schimbarea de muchii se poate face alternativ sau simultan. 


Schimbarea de muchii alternativă este mai uşor de realizat 
deoarece nu pretinde un efort suplimentar de sincronizare a 
mişcărilor, se realizează în cristianiile cu deschidere sau cu 
depărtare, mai întâi schiul exterior iar apoi cel interior. 

Schimbarea de muchii simultană, o întâlnim în cristiania prin 
rotaţie sau cristiania cu desprindere şi necesită un plus de 
siguranţă şi coordonare. 


Micşorarea  apăsării  schiorilor pe zăpadă, descărcarea 
schiurilor, reduce rezistența laterală pe care acestea o 
întâmpină în momentul devierii lor de pe traiectoria inițială la 
declanşarea unei ocoliri spre vale. Descărcarea schiurilor se 
poate face prin ghemuire sau prin ridicare. 


Este cunoscut că în primul moment al unei ghemuiri rapide cât 
şi în finalul unei ridicări, presiunea asupra solului se 
micşorează, lucru uşor de demonstrat executând mişcările la 
platoul unui cântar (figura de mai jos). 


P=G P<G 


„Legea cântarului” (Schi - Curs de bază, Bucureşti, 1981) 


Înlănţuind o ridicare rapidă cu o ghemuire, durata descărcării 
schiurilor se prelungeşte (figura de mai jos). 

Balans vertical (Schi — Curs de bază, Bucureşti, 1981) 

Aceste flexii şi extensii înlănţuite sunt denumite în mod 
obişnuit „balans vertical”. 


Intervenind în aceste momente, în care schiurile sunt 
descărcate, cu impulsul declanşator, va fi necesar un impuls 
mai mic. 


10.3. Declanşarea ocolirii 


Declanşarea ocolirii reprezintă faza în care asupra schiurilor se 
execută efectul unui impuls, care le scoate de pe direcţia iniţială 
şi le angrenează pe traiectoria ocolirii. 


Declanşarea poate fi provocată şi în mod pasiv, dar în general 
ea se realizează prin intervenţia forţei musculare. 


În funcţie de mecanismul declanşator, ocolirile se pot împărţi în 
patru grupe: 


1. ocoliri prin păşire; 

2. ocoliri prin frânare dirijată; 
3. ocoliri prin rotaţie; 

4. ocoliri prin translație. 


10.3.1. Declanşarea ocolirii prin păşire 


Declanşarea prin păşire are la bază orientarea divergentă a 
schiurilor pe o nouă direcţie de înaintare însoţită de schimbarea 
greutăţii de pe un picior pe altul. 


10.32. Declanşarea ocolirii prin frânare dirijată 


Declanşarea prin frânare dirijată este rezultatul impulsului dat 
de trecerea greutăţii corpului de pe un picior pe altul, schiurile 
fiind aşezate în poziția convergent. Prin încărcarea schiului 
exterior ocolirii, se învinge rezistența laterală a zăpezii, 
schiurile înscriindu-se spre o nouă direcţie. 

10.3.3. Declanşarea ocolirii prin rotație 


Declanşarea prin rotație se realizează datorită acţiunii 
coordonate a muşchilor întregului corp sau numai a celor situați 
la nivelul trenului inferior şi sprijinul pe sol, care provoacă 
rezistenţa necesară utilizării forței musculare. 


Impulsul de rotaţie, pornit în sprijin pe sol, declanşat prin 
participarea întregului corp şi intervenind în momentul în care 
schiurile sunt descărcate datorită unei extensii rapide a 
picioarelor, a fost denumit „proiecție circulară”. Pornind 
impulsul de la un nivel mai apropiat de schiuri, se asigură o 
mişcare mai rapidă, mai precis dozată ca forţă şi amplitudine, 
mai fin adaptată necesităţii. 


Rotaţia genunchilor acţionând simultan cu flexia rapidă a 
picioarelor este denumită prin analogie „înşurubare”. 


Declanşarea ocolirii prin înşurubarea genunchilor se asociază 
aproape întotdeauna cu mişcarea compensatorie executată de 
bust prin înclinarea lui laterală, spre exteriorul virajului, în 
scopul asigurării poziției echilibrate, cu greutatea corpului 
repartizată mai mult pe schiul exterior. Arcuirea este cu atât 
mai necesară şi mai pronunţată cu cât viteza de deplasare este 
mai mare iar raza ocolirii mai mică. 


Acţionând asupra schiurilor printr-un impuls de rotaţie a 
picioarelor fără ca în prealabil ele să fi fost descărcate, şi având 
proiecția centrului de greutate a corpului la nivelul boltei labei 
piciorului vom declanşa ocolirea prin pivotare. 


Pivotarea reprezintă forma cea mai simplă şi accesibilă 
începătorilor pentru declanşarea primelor ocoliri spre vale, mai 
ales cu schiuri scurte. 


10.3.4. Declanşarea ocolirii prin translație 
Declanşarea ocolirii prin translație, constă dintr-o mişcare de 
extensie a picioarelor după ce în prealabil schiurile au fost puse 


pe lat prin orientarea genunchilor, înclinarea gambelor şi 
deplasarea bazinului spre interiorul ocolirii. 

Extensia picioarelor dă naştere unui impuls spre sus, căruia i se 
opune masa mare a trunchiului, şi unuia spre în jos, care 
întâmpină rezistenţa laterală a zăpezii şi frecarea. 


În general declanşarea ocolirilor este favorizată şi de: 
= forma, lungimea şi elasticitatea schiurilor; 

= modul în care sunt montate legăturile pe schiuri; 
= forma terenului şi starea zăpezii; 

= poziția suplă şi echilibrată pe schiuri; 

= viteza optimă de coborâre; 


= sprijinul pe băţul interior ocolirii. 


10.4. Conducerea ocolirii 


Conducerea ocolirii reprezintă faza în care schiurile sunt 
conduse spre direcția dorită pe o traiectorie în general în arc de 
cerc, cu o rază mai mare sau mai mică, după scopul urmărit. 


Conducerea schiurilor este în majoritatea cazurilor strâns 
legată de elementul declanşator, prezentând însă caracteristici 
care lărgesc gama procedeelor tehnice sau variantelor în funcţie 
de starea şi forma terenului, poziţia şi succesiunea obstacolelor 
care trebuie ocolite, viteza de alunecare. 


Pentru a ne forma o imagine de ansamblu a modului în care pot 
fi conduse schiurile pe traiectoria unei ocoliri va trebui să 
urmărim: 


= poziția schiurilor; 
= interacțiunea schiurilor cu zăpada; 
= poziția schiorului şi mişcările pe care le execută. 


În timpul conducerii unei ocoliri, schiurile pot fi paralele sau 
neparalele. 


La ocolirile cu schiurile neparalele, în timpul conducerii peste 
linia pantei, schiurile sunt neparalele. De exemplu: ocolirile 

prin păşire şi ocolirile prin frânare. La aceste ocoliri, 
menţinerea corectă în unghi a schiurilor (divergent sau 
convergent), la trecerea peste linia pantei, este absolut 
necesară. 


Ocolirile la care în timpul conducerii peste linia pantei sunt 
paralele, poartă denumirea de cristianii. 


Menţinerea schiurilor paralele şi apropiate păstrează integral 
mobilitatea şoldurilor şi permite acţionarea simultană şi egală 
asupra înclinării lor pe canturi, favorizează execuţia ocolirilor 
prin translație în zăpadă mare, peste unele denivelări de teren 
şi printre unele sisteme de porţi în slalom dar, în acelaşi timp, 
prezintă dezavantajul reducerii echilibrului lateral mai ales pe 
pantele cu mici neregularități şi la viteză mare. 


Menţinerea schiurilor paralele şi ceva mai depărtate (20-30 cm) 
permite acţionarea independentă a picioarelor, asigurând un 
mai bun echilibru lateral. 


La majoritatea ocolirilor, schiul exterior este înclinat mai mult 
sau mai puţin pe cantul intern şi mai încărcat. În plus 
cristianiile pretind ca schiul interior ocolirii să fie ceva mai 
înainte decât cel exterior. 


Interacțiunea dintre schiuri şi zăpadă suferă modificări în funcție 
de înclinarea lor pe canturi, de gradul de încărcare sau descărcare a 
schiurilor, de deplasarea centrului de greutate a corpului în axul 
longitudinal al schiurilor cât şi de acțiunea forței centrifuge în 
diferitele momente de pe curba unei ocoliri spre vale. 


Menţinerea schiurilor cât mai pe lat pe zăpadă bună sau în 
zăpadă mare, pe pante uşoare sau medii, precum şi înclinarea 
minimă a schiurilor pe canturi, strict necesară în funcţie de 
starea terenului, raza ocolirii, înclinația pantei, viteza de 
deplasare reprezintă două condiţii esenţiale pentru alunecarea 
maximă. 


Înclinarea schiurilor pe canturile din interiorul ocolirii, prin 
orientarea progresivă a genunchilor spre înainte şi interiorul 
ocolirii în a doua şi a treia parte a ocolirii, este obligatorie în 
toate cristianiile. 

Trecerea greutăţii spre partea anterioară a schiurilor la 
declanşarea schiurilor şi în prima treime a curbei ocolirii o 
întâlnim la majoritatea cristianiilor, dar mai ales la începători. 
Mentinerea greutăţii puţin înainte, mai mult pe schiul exterior 
înclinat progresiv pe cantul intern în a doua treime a 
cristianiei, asigură o urmă tăiată pe majoritatea pantelor şi 
zăpezilor. 


Retragerea greutăţii, progresiv spre mijlocul schiurilor după 
trecerea liniei pantei, devine necesară, în majoritatea ocolirilor 
sau cristianiilor. 


Trecerea greutăţii spre partea din spate a schiurilor în a treia 
parte a ocolirii poate crea un impuls accelerat şi asigură o urmă 
tăiată. Aceasta pretinde o mare fineţe şi măiestrie în 
conducerea schiurilor. 


Trecerea greutăţii pe schiul interior ocolirii în a treia parte a 
curbei, uneori chiar mai devreme, denumită şi „agăţarea 
schiului interior” reprezintă de asemenea o soluţie de fineţe, 
eficace pentru blocarea derapajului. 


La începutul încărcării schiului interior, greutatea va fi mai 
mult spre partea lui anterioară pentru ca progresiv să treacă 
spre partea de mijloc şi apoi chiar spre partea lui posterioară. În 
aceste condiţii, schiul interior poate descrie o curbă cu o rază 
mai mică, schiurile având tendinţa de a căpăta o poziţie 
divergentă. Aceasta creează necesitatea de a ridica de pe 
zăpadă schiul din vale, descărcat şi a-l alătura de schiul din 
deal. 


Acţiunea forței centrifuge se face simțită în a doua parte a 
curbei ocolirii şi poate provoca efecte nefavorabile, mai ales în a 
treia parte a curbei, după trecerea liniei de pantă când această 
forță însumează la componenţa gravitaţiei care acționează 
paralel cu panta. Menţinerea forţei centrifuge este dependentă 
de viteza de deplasare şi raza curbei ocolirii. Principalul efect al 
acestei forțe este tendința de derapare laterală a schiurilor, 
tangente la curba ocolirii, provocând o frânare exagerată. 


Poziţia schiurilor în timpul conducerii ocolirii trebuie să fie cât 
mai suplă şi echilibrată. Poziţia prea avântată sau prea pe 
spate trebuie evitată. 

Principalele mişcări pentru conducerea schiurilor se execută 
acţionând în principal la nivelul trenului inferior. 


Deplasarea centrului de greutate în axul longitudinal al 
schiurilor se realizează în principal prin flexii şi extensii în 
articulaţia gleznelor şi mai puţin în articulaţia şoldurilor sau 
gleznelor. Tot gleznele amortizează micile asperităţi ale 
trunchiului, iar genunchii micile denivelări. Toate trei 
articulațiile acţionează pe marile denivelări şi în mişcările 
pregătitoare declanşării ocolirilor spre vale, fără însă ca 
extensia lor să fie completă. 


Genunchii au rol hotărâtor în dozarea înclinării schiurilor pe 
canturi, dar şi în declanşarea ocolirilor. Şoldurile pe lângă rolul 
care îl au în declanşarea ocolirilor, asigură schimbul de greutate 
de pe un schi pe celălalt, echilibrul şi supleţea pe schiuri. 


Trunchiul şi braţele pot ajuta în mod considerabil execuţia 
corectă a ocolirilor dar în acelaşi timp, pot crea mari dificultăți 
atunci când mişcările lor sunt ample, rigide şi necoordonate cu 
mişcările trenului inferior. 


Deplasările prea ample ale bustului pentru echilibrare pot da 
naştere la mişcări greoaie şi încetinite, cu efect contrar celui 
urmărit, mai ales la începători. Relaţiile prea exagerate ale 
bustului, mai ales cele executate având ca ax de mişcare 
coloana vertebrală, pot provoca ducerea spre înapoi a umărului 
din deal, înclinarea şi dezechilibrarea spre deal. 


In general bustul rămâne suplu, cu faţa spre schiuri sau uşor 
orientat spre vale. Mişcările lui compensatorii trebuie să 
asigure permanent un bun echilibru. 

Capitolul 11. 
Forme intermediare de ocolire 
spre vale cu schiurile paralele 


Atingerea stadiului de schior avansat, în care schiorul poate 
evolua pe orice teren executând sigur şi eficace procedeele 
tehnice pe care terenul şi zăpada le impun, pretinde însuşirea 
prealabilă a unor mişcări şi procedee tehnice cu structuri mai 
simple. 


De exemplu este ştiut că pentru execuţia cristianiei spre vale 
prin rotaţie, schiorul are de învins câteva dificultăţi datorate: 


= schimbării sprijinului pe canturi; 


= teama de pantă şi tendinţa de a rămâne pe spate pe măsură 
ce schiurile se apropie de linia pantei şi îşi accelerează 
alunecarea; 


= tendinţa de dezechilibrare laterală. 


Pentru a depăşi aceste dificultăți se folosesc forme de teren, 
mişcări pregătitoare sau poziţii pe schiuri speciale. 


Procedeele simplificate, denumite forme intermediare de ocolire 
spre vale sunt: 


1. Ocolirea prin pivotare; 


„ Cristiania pe movilă; 


2 

3. Cristiania cu depărtare; 
4. Cristiania cu desprindere; 
5 


„ Cristiania cu deschidere: 

11.1.Ocolirea prin pivotare 


Ocolirea prin pivotare oferă schiorilor începători posibilitatea 
schimbării direcţiei de coborâre în primele zile de schi, mai ales 
dacă folosesc schiurile scurte. 


11.1.1. Mecanismul tehnic 


Pentru execuţia ocolirii prin pivotare, din coborâre directă cu 
schiurile paralele şi depărtate se execută următorul mecanism 
tehnic: 


= Se împing şoldurile şi genunchii în rotaţie uşor spre înainte 
şi spre interiorul ocolirii; 


= Axul rotației este perpendicular pe schiuri trecând prin bolta 
labei piciorului, împingerea vârfurilor picioarelor în sensul 
ocolirii şi împingerea laterală a călcâielor în sens opus, 
provocând înscrierea schiurilor în ocolire. 


= Schiurile sunt menținute aproape pe 
lat. 


= Trunchiul se menţine cu axul umerilor 
perpendicular pe linia pantei. 


= Înainte dea se depărta prea mult de 
linia pantei, şoldurile şi genunchii sunt 
orientaţți în rotaţie spre direcţie opusă, 
declanşând o nouă ocolire. 


Mecanismul de 
pivotare 


11.12. Indicaţii metodice 


Pentru învăţarea ocolirii prin pivotare, recomandăm: 


= Utilizarea pentru primele coborâri şi exerciţii de coborâre a 
unei pante uşor înclinate şi terminată în plat sau 
contrapantă; 

= Primele schimbări de direcţie se vor face cu deviere minimă 
de la linia pantei, urmărind înlănţuirea ritmică a mişcărilor; 


= Pe măsură ce siguranţa pe schiuri creşte, pivotarea va fi mai 
accentuată şi însoţită de schimbul de greutate de pe un 
picior pe altul. 


11.1.3. Greşeli frecvente 


= Poziție înaltă pe schiuri; 
=  Inclinarea exagerată a trunchiului spre interiorul ocolirii; 
=  Pivotarea începe cu genunchiul exterior ocolirii; 


=  Rotaţia exagerată a umerilor. 


11.1.4. Exerciţii 


Ocolire prin pivotare din coborâre directă; 
Oprire prin pivotare din coborâre directă; 


3. Ocolire prin pivotare din coborâre oblică printr-o ghemuire 
rapidă şi simultan — pivotarea picioarelor. 


11.2. Cristiania pe movilă 


Cristiania pe movilă este o formă simplă de ocolire spre vale cu 
schiurile paralele reprezentând o formă intermediară a 
cristianiei spre vale prin rotaţie. 

Cristiania pe movilă permite însuşirea în condiţii mai uşoare a 
schimbului de muchii. 


Pentru execuţia ei se alege o pantă cu o movilă care se 
amenajează bătătorind bine zăpada. 

112.1. Mecanismul tehnic 


Din coborâre oblică, cu schiurile sunt pe lat, ajungând pe movilă 
este suficient să se execute o uşoară pivotare a genunchilor, cu 
trecerea greutăţii pe schiul exterior ocolirii, simultan cu 
avântarea trunchiului, pentru ca schiurile să se înscrie pe curba 
unei ocoliri spre vale. 


Schimbarea de canturi se produce datorită movilei, iar 
derapajul lateral al cozilor pe arcul ocolirii este uşurat datorită 
înclinaţiei mai accentuate a pantei pe partea descendentă a 
movilei. 


Cristiania pe movilă (Manuel Jeunesse+Sport, EFSM, 1991) 

11.22. Indicaţii metodice 


Pentru uşurarea învățării acestui procedeu tehnic, 
recomandăm: 


Marcarea locului unde trebuie începută declanşarea acestei 
ocoliri; 

Folosirea la început a unei pante nu prea înclinată şi a unei 
viteze mici de deplasare; 


Alegerea unei muchiii dintre două pante uşoare, a cărei 
direcţie se află pe linia pantei principale, pentru a executa 
ocoliri înlănţuite. 


11.23. Greşeli frecvente 


Poziţia rigidă a corpului, cu schiurile prea depărtate şi 
picioarele întinse; 


Rămânerea pe spate în momentul trecerii peste vârful 
movilei; 


Rămânerea în urmă a schiului din interiorul ocolirii; 


Greutatea nu este trecută pe schiul exterior ocolirii. 


11.3. Cristiania spre vale cu depărtare 


Cristiania spre vale cu depărtare reprezintă o formă uşoară de 
execuţie a unei schimbări de direcţie spre vale cu schiurile 
paralele datorită faptului că depărtarea schiurilor în faza 
pregătitoare lărgeşte baza de susţinere, dând o mai bună 
stabilitate schiorului. 


Schimbarea de muchii se face succesiv, întâi a schiului exterior 
ocolirii, apoi a schiului interior ocolirii, deci nu pretinde un efort 
suplimentar de sincronizare. 

11.3.1. Mecanismul tehnic 


Pentru execuţia cristianiei spre vale cu depărtare se porneşte 
din coborâre oblică. 


Pregătirea se face printr-o uşoară ghemuire în timpul 
căreia schiul de pe deal este pus pe lat şi depărtat lateral 
spre deal. Schiurile rămân paralele, iar greutatea corpului 
mai mult pe schiul din vale. 


Declanşarea se realizează în timpul unei ridicări energice 
prin pivotarea picioarelor şi trecerea greutății mai mult pe 
schiul din deal. 

Conducerea schiurilor pe arcul ocolirii se asigură prin 
menţinerea schiurilor în pivotare în timpul unei ghemuiri cu 
orientarea genunchilor spre înainte şi spre interiorul ocolirii. 


Cristiania cu depărtare (Manuel Jeunesse+Sport, EFSM, 1991) 


Corpul se păstrează cu faţa spre direcţia de înaintare a 
schiurilor. 

11.32. Indicaţii metodice 


Pentru  uşurarea învățării acestui procedeu tehnic, 
recomandăm: 


Pentru început se va alege un teren uşor înclinat şi neted, 
înlănţuind mai multe ocoliri; 


Depărtarea schiurilor în faza de pregătire se va face mai 
mult sau mai puţin în funcţie de nevoia de a mări 
stabilitatea; 


După ce mişcarea picioarelor a fost însuşită, în timpul 
ghemuirii pregătitoare se va putea înfige în zăpadă băţul din 
vale, orientat uşor oblic spre înainte şi spre vale; 
Flexia-extensia şi apoi iar din nou flexia picioarelor se 
înlănţuie armonios, extensia fiind mai rapidă decât cele două 
flexii, deoarece ea are rolul de a descărca schiurile, uşurând 
declanşarea; 


Oprirea extensiei înainte ca genunchii să se întindă complet; 


Realizarea impulsului declanşator cu angrenarea în rotaţie a 
şoldurilor şi bustului, axul rotației trecând prin umărul şi 
şoldul interior ocolirii. Genunchiul interior ocolirii are un rol 
hotărâtor, orientarea lui corectă permițând schimbarea 
canturilor  schiului interior şi mişcarea corectă a 
genunchiului interior; 


Dacă extensia energică va provoca o uşoară desprindere a 
schiului de pe zăpadă, greutatea corpului va putea rămâne 
egal repartizată pe ambele schiuri în timpul pregătirii, 
urmând a fi trecută mai mult pe schiul exterior ocolirii după 
declanşare; 

La învăţare, pivotarea este mai rapidă, iar trecerea peste 
linia pantei de mai scurtă durată. In perfecţionare, 
declanşarea va fi mai lentă, iar trecerea peste linia pantei 
prelungită; 

La învăţare, în timpul conducerii, schiurile vor derapa mai 
mult; 

La perfecţionare, derapajul va fi limitat, urma pe zăpadă 
rămânând mai îngustă. 

11.3.3. Greşeli frecvente 


= Poziţia rigidă a corpului cu picioarele prea întinse; 

= Întinderea completă a genunchilor în timpul ridicării; 

= Avântarea insuficientă în momentul declanşării; 

= Înclinarea exagerată a bustului în timpul conducerii ocolirii; 

= Ghemuire insuficientă în timpul conducerii ocolirii; 

= Rămânerea în urmă a schiului interior ocolirii; 

= Trecerea insuficientă a greutăţii pe schiul exterior ocolirii; 


= Rotaţia exagerată a bustului, care provoacă ducerea 
umărului interior ocolirii spre înapoi. 


11.3.4. Exerciţii 


1. De pe loc, ghemuire cu depărtarea laterală a unuia din 
schiuri şi apoi ridicare energică cu apropierea schiurilor; 


2. Acelaşi exerciţiu, executat din coborâre directă şi apoi din 
coborâre oblică. 


11.4. Cristiania spre vale cu desprindere 


Cristiania spre vale cu desprindere reprezintă tot o formă 
intermediară, uşurată, a executării schimbărilor de direcţie 
spre vale, cu schiurile paralele. 


11.4.1. Mecanismul tehnic 
= Pentru execuţia ei, din coborâre oblică se execută o uşoară 


flexie a picioarelor, urmată imediat de o ridicare energică, 
explozivă. 

Fără a întinde complet picioarele în timpul ridicării, printr-o 
uşoară flexie a genunchilor se trag schiurile sub corp, 
desprinzându-le de pe zăpadă. 


După reluarea contactului cu solul se continuă o ghemuire 
progresivă în timpul căreia genunchii sunt orientați spre 
înainte şi spre interiorul ocolirii, iar greutatea corpului este 
trecută ceva mai mult pe schiul exterior ocolirii. 


Conducerea schiurilor pe arcul ocolirii se continuă printr-un 
derapaj mai mult sau mai puţin pronunţat. 


Cristiania cu desprindere (Manuel Jeunesse+Sport, EFSM, 1991) 


11.42. Indicaţii metodice 


Executată pe o pantă netedă cu zăpadă bătătorită şi 
păstrând tot timpul o poziţie suplă, relaxată, ocolirea nu 
ridică probleme deosebite nici pentru schiorii mai puţin 

curajoşi, care au executat însă cu toată seriozitatea 
exerciţiile pregătitoare recomandate la învăţarea coborârilor; 


= Rotaţia trunchiului în sensul ocolirii, având ca ax de rotaţie 
umărul şi şoldul interior ocolirii, îşi găseşte sprijin puternic 
pe sol, în momentul bătăii; 


=  Declanşarea poate fi ajutată de sprijinul pe băţul din vale. 
Pentru aceasta, în momentul ghemuirii pregătitoare, sau 
chiar puțin mai târziu, în timpul desprinderii, se înfige băţul 
din vale oblic înainte (la 40-50 cm în faţa bocancului) şi 
puţin lateral. Sprijinul energic pe acest băț în timpul 
declanşării produce o frânare multilaterală care ajută 
rotația corpului şi a schiurilor; 


= In reluarea contactului cu zăpada, se va evita bruscarea 
punerii schiurilor pe canturi, lăsându-le într-un uşor 
derapaj. 


11.4.3. Greşeli frecvente 


= Intinderea completă a genunchilor în timpul ridicării; 
= Lipsa avântării în momentul declanşării; 


= Inclinarea exagerată spre interiorul ocolirii şi încărcarea 
schiului interior; 


= Poziţia rigidă la reluarea contactului cu zăpada; 


= Rămânerea în urmă a schiului şi umărului interior ocolirii. 


11.44. Exerciţii 


1. Coborâre directă cu ghemuiri şi ridicări înlănţuite; 
2. Coborâre oblică cu ghemuiri şi ridicări înlănţuite; 


3. Cristianii cu desprindere executate pe movile şi rupturi de pantă. 

11.5. Cristiania spre vale cu deschidere 


Cristiania spre vale cu deschidere reprezintă treapta 
intermediară între ocolirile prin frânare şi cristiania spre vale 
prin rotaţie şi este, în general, folosită în succesiunea metodică 
pe calea indirectă de învăţare. In acelaşi timp, procedeul este 
destul de frecvent întâlnit în coborârile pe pante înguste, acolo 
unde ocolirea trebuie precedată de o frânare mai mult sau mai 
puţin scurtă şi energică. 


Deoarece permite lărgirea bazei de susţinere, schimbarea 
alternativă a canturilor, iar atunci când este nevoie chiar 
frânarea, înaintea declanşării ocolirii este una din cristianiile 
foarte utilizate de schiorii începători. 


Deosebirea acestui procedeu, faţă de ocolirile de frânare în 
jumătate de plug, constă în faptul că, la cristiania faza de 
deschidere este folosită doar la declanşarea schimbării de 
direcţie, în restul virajului schiurile fiind tot timpul paralele şi 
apropiate. 


Deschiderea se poate face cu schiul din deal sau cu cel din vale. 


11.5.1. Cristiania spre vale cu deschiderea 
schiului din deal 


11.5.1.1 Mecanismul tehnic 


= Din coborâre oblică, se pregăteşte declanşarea printr-o 
uşoară flexie a picioarelor, mai pronunţată la genunchiul din 
vale în timp ce schiul din deal pus pe lat şi adus cu vârful la 
acelaşi nivel cu schiul din vale, este depărtat lateral 
împingându-i coada spre deal, în poziţie de jumătate plug. 


= Inlănțuind fără pauză la această pregătire extensia şi 
pivotarea picioarelor, simultan cu trecerea greutăţii corpului 
pe schiul exterior, se declanşează ocolirea spre vale; 

Cristiania spre vale cu deschiderea schiului din deal 
(Manuel Jeunesse+Sport, EFSM, 1991) 


= Schiul interior ocolirii este alăturat imediat celuilalt şi 
continuând pivotarea picioarelor însoţită de flexia lor şi 
orientarea progresivă a genunchilor spre înainte şi spre 
interiorul ocolirii, schiurile paralele şi apropiate sunt 
conduse spre vale peste linia pantei; 


= Corpul rămâne cu faţa spre schiuri. Pentru a înlănţui 
următorul viraj se reiau şi poziţiile fazei pregătitoare. 


11.5.1.2 Indicații metodice 


Pentru uşurarea învăţării acestui procedeu tehnic recomandăm: 


= folosirea sprijinului pe băţul din vale înfipt în zăpadă oblic 
lateral şi spre înainte, la 30-40 cm în faţa bocancului pentru 
a oferi un sprijin ajutător pentru descărcarea schiului 
interior şi trecerea greutăţii pe cel exterior ocolirii. Înfigerea 

bățului se face la sfârşitul ghemuirii pregătitoare. Împingerea 
pe băț se va executa simultan cu extensia piciorului din vale. 


11.5.1.3 Greşeli frecvente 
= Vârfurile schiurilor nu se menţin apropiate în faza de 
deschidere; 


= Piciorul care execută împingerea este întins, în loc să 
rămână uşor flexat din genunchi; 


=" Schimbul de greutate este executat prea lent; 

= Flexia exagerată din articulaţia şoldului la avântare; 

= Schiul interior ocolirii rămâne în urma schiului exterior; 

= Întârzierea alăturării schiului interior şi strecurării lui înainte; 


= Infigerea băţului prea devreme, prea înainte sau prea lateral 
sau sprijinul prelungit pe băț ceea ce provoacă rămânerea în 
urmă a umărului interior ocolirii. 


11.5.1.4 Exerciţii 


Pentru a însuşi sincronizarea mişcării de flexie-extensie cu 
deschiderea schiului exterior, declanşarea ocolirii şi alăturarea 
schiului interior, recomandăm folosirea următoarelor exerciții: 


1. Coborâre oblică cu deschideri şi închideri repetate, executate 
cu schiul din deal; 


2. Coborâre oblică cu flexia picioarelor şi deschiderea schiului 
din deal înlănţuită cu extensia şi alăturarea schiului din 
vale; 


3. Se sincronizează mişcarea de mai sus cu înfigerea bățului 
din vale şi sprijin pe el în momentul ridicării. 

11.52. Cristiania spre vale cu deschiderea 
schiului din vale 


Acest procedeu tehnic nu diferă de precedentul procedeu decât 
în faza de pregătire. 


11.5.2.1 Mecanismul tehnic 


= Deschiderea schiului din vale se execută prin apăsarea 
energică şi împingerea laterală a cozii în timpul ghemuirii, 
simultan cu punerea schiului din deal pe lat. 


= Impingerea laterală a schiului din vale asigură şi aducerea 
vârfurilor ambelor schiuri la acelaşi nivel. 


= Piciorul din vale va fi ceva mai flexat decât cel din deal. 


= Declanşarea şi conducerea ocolirii se realizează ca la 
cristiania spre vale cu deschiderea schiului din deal. 


Greşelile care trebuie evitate sau corectate sunt aceleaşi ca la 
procedeul tehnic precedent. 


11.5.2.2 Exerciţii 


Pentru învățarea acestui procedeu tehnic recomandăm folosirea 
următoarelor exerciţii: 


1. Din coborâre oblică: deschideri şi închideri succesive cu 
schiul din vale. Se va urmări perceperea momentului de 
încărcare suplimentară a schiului din vale la blocarea 
derapajului şi luarea sprijinului pe cantul schiului din vale; 


2. Sincronizarea momentului de înfigere a băţului din vale cu 
acela de punere a schiului pe cant. 


Cristiania spre vale cu deschidere se poate executa şi cu 
deschiderea simultană a ambelor schiuri. 

Capitolul 12. 
Formele de bază ale 
cristianiei spre vale 


Pentru ca schiorul avansat să poată stăpâni schiurile în condiţii 
variate de teren şi zăpadă, să poată ocoli sau frâna în orice 
viteză acolo unde doreşte sau trebuie, şi nu unde îl duc 
schiurile, într-un cuvânt să domine terenul, este necesar să-şi 
însuşească în mod temeinic, pe lângă procedeele tehnice 
prezentate mai înainte, patru procedee de ocolire spre vale pe 
care specialiştii domeniului nostru le-au denumit forme de bază 
ale cristianiei spre vale, şi anume: 


1. Cristiania spre vale prin rotaţie; 
2. Cristiania spre vale cu contraderapaj; 


3. Cristiania spre vale cu amortizare. 


12.1. Cristiania spre vale prin rotație 


Cristiania spre vale prin rotaţie este o ocolire cu schiurile 
paralele la care declanşarea se produce printr-o proiecţie 
circulară a întregului corp. Acest procedeu tehnic este folosit în 
mod special pe pante uşoare sau medii, pentru ocoliri cu rază 
medie sau lungă, iar adesea şi în zăpadă adâncă sau 
neregulată. 

12.1.1. Mecanismul tehnic 


Pregătirea pentru declanşarea acestei ocoliri se face prin: 
= Repartizarea greutăţii corpului egal pe ambele schiuri; 


= Ghemuire lentă înlănţuită cu o ridicare energică care provoacă o 
descărcare mai mult sau mai puţin accentuată a schiurilor; 


= Ridicarea este însoţită de o uşoară avântare spre înainte şi spre 
interiorul ocolirii, ducând la o încărcare mai pronunţată a 
vârfurilor schiurilor şi la punerea lor pe lat; 


= În timpul ridicării, schiul interior ocolirii este înainte. 


Cristiania spre vale prin rotație (Manuel Jeunesse+Sport, EFSM, 1991) 


Declanşarea ocolirii se execută în momentul ridicării prin 
angrenarea în mişcare de rotaţie a părţii laterale a corpului 
păstrând în axul rotației şoldul şi umărul interior ocolirii. 

Conducerea schiurilor pe arcul ocolirii se asigură în timpul 
ghemuirii cu care se continuă ridicarea prin: 


= orientarea progresivă a genunchilor spre înainte şi interiorul 
ocolirii; 
= încărcarea mai accentuată a schiului exterior; 


= trecerea progresivă a greutăţii corpului pe mijlocul schiurilor. 


Poziţia ghemuită de la sfârşitul ocolirii poate constitui punctul 
de plecare pentru înlănţuirea ocolirii următoare, spre partea 
opusă. 


12.1.2. Indicaţii metodice 


Pentru uşurarea învăţării acestui procedeu tehnic recomandăm: 


= Înfigerea în zăpadă la sfârşitul ghemuirii pregătitoare a 
băţului din vale, orientat oblic spre înainte şi lateral, 
datorită faptului că sprijinul pe băț, în momentul ridicării va 
ajuta extensia picioarelor, descărcarea parţială sau chiar 
totală a schiurilor, dând şi un impuls declanşator; 


= Ridicarea energică, fără întinderea completă a genunchilor 
datorită faptului că acest lucru provoacă o desprindere a 
schiurilor de pe zăpadă, favorizând schimbarea simultană a 
canturilor şi evitând agăţarea cantului de deal; 


=  Accentuarea importanței avântării din momentul ridicării cu 
încărcarea mai accentuată a vârfurilor schiurilor, avântare 
care însoțită de punerea schiurilor pe lat are ca urmare 
pornirea schiurilor spre linia pantei. Această avântare este 
utilă până în momentul în care schiurile au ajuns pe linia 
pantei în coborâre directă; 


= Acordarea unei atenţii deosebite proiecției circulare care 
porneşte de jos în sus, de la sprijinul pe canturi. Această 
proiecţie trebuie să cuprindă: 
a. proiecţie spre în sus care corespunde ridicării; 
b. proiecţie spre înainte care provoacă avântarea; 


c. proiecţie spre interiorul ocolirii care este necesară anihilării 
forţei centrifuge şi permite schimbarea canturilor; 

d. proiecţie circulară propriu-zisă în sensul ocolirii. 


Proiecţia circulară se transmite schiurilor şi le angrenează în 
pivotare, datorită contracţiei musculare, mai mult sau mai 
puţin accentuată, a întregului corp şi nu trebuie exagerată ca 
amploare. În zăpada uşoară sau la viteză mare, proiecția 
circulară este foarte redusă, în zăpadă adâncă, ea va fi ceva mai 
accentuată. 


12.1 

Accentuarea importanței ghemuirea din timpul conducerii 
ocolirii care trebuie să urmeze imediat ridicării, fără 
întârziere, pentru că ea permite o mai bună echilibrare, dar 
şi amortizare asupra încărcării schiurilor pe care o provoacă 
forţa centrifugă şi gravitatea pe arcul ocolirii, mai ales după 
trecerea liniei pantei; 


În situațiile în care înclinarea pantei sau starea zăpezii pretind 
punerea accentuată a schiurilor pe canturile din deal pentru 
limitarea derapajului, genunchii şi bazinul vor fi împinşi ceva 
mai mult spre deal. În acest caz bustul se va înclina în mod 
compensator spre vale, pentru echilibrare, dând corpului o poziţie 
de arcuire laterală; 


3. Greşeli frecvente 


rămânerea pe spate în timpul ridicării; 
ridicare lentă; 
întârzierea ducerii înainte a schiului interior ocolirii; 


ridicarea nu este imediat continuată cu ghemuirea după 
declanşarea ocolirii; 


nesincronizarea rotației cu descărcarea schiurilor; 


întârzierea sau bruscarea schimbării înclinaţiei schiurilor pe 
canturi; 


ducerea umărului din interiorul ocolirii spre înapoi; 


păstrarea greutăţii pe schiul interior ocolirii (la începători). 


12. 


1.4. Exerciţii 


Pentru a se ajunge la realizarea cristianiei spre vale prin 
rotație, recomandăm utilizarea următoarelor exerciții: 


l. 


12; 


1. 


Executarea succesivă a câtorva ocoliri spre deal pornind din 
coborâri oblice, din ce în ce mai aproape de linia de pantei, 
apoi din coborâre directă, pentru a se ajunge progresiv la 
ocolirea spre vale; 


Cristiania pe movilă, şi celelalte forme intermediare de 
ocolire spre vale; 


Cristiania cu depărtare; 
Cristiania cu desprindere; 


Cristiania cu deschidere. 


1.5. Recomandări 


Se va urmări ca pe arcul virajului, schiurile să fie menținute 
cât mai pe lat, evitându-se punerea bruscă pe canturi, în 
aceste condiții, angrenarea întregului corp în rotație nefiind 
strict necesară, impulsul declanşator putând fi localizat la 
nivelul trenului inferior. 


Pe zăpada înghețată, uşoara avântare şi încărcare a 
vârfurilor schiurilor din momentul pregătirii, va fi păstrată 
până după trecerea liniei de pantă, realizând o urmă pe 
zăpadă îngustă cu frânare minimă. 


Pe zăpadă tare, încărcarea mai accentuată a schiului 
exterior, va provoca coborârea acestuia în arc spre pantă, 
permițând realizarea unei urme înguste, tăiate. 

122. Cristiania spre vale cu contraderapaj 


Cristiania spre vale cu contraderapaj reprezintă ocolirea la care 
schimbarea direcţiei este precedată de o frânare mai mult sau 
mai puțin amplă. 


Cristiania spre vale cu contraderapaj 
(Manuel Jeunesse+Sport, EFSM, 1991) 


Cristiania spre vale cu contraderapaj permite un bun control al 
schiurilor şi al vitezei, fiind folosită în special pe pante 
înclinate, pentru ocolirile cu rază scurtă la viteză medie sau 
mică. 


122.1. Mecanismul tehnic 


Pregătirea ocolirii se realizează din coborâre oblică cu 
schiurile apropiate prin: 

derapajul oblic al cozilor schiurilor provocat de o uşoară 
ghemuire cu greutatea repartizată spre călcâie 
(contraderapaj); 


blocarea derapajului prin punerea schiurilor pe canturile din 
deal şi înfigerea bățului din vale în zăpadă; 


orientarea bustului uşor spre vale, arcuind trunchiul; 


înlănțuirea contraderapajului cu o ridicare scurtă şi energică, în 
timpul căreia schiul din vale este dus puţin înainte. 


Declanşarea ocolirii este provocată de: 


impulsul vertical luat în sprijin pe canturi, simultan cu 
rotația genunchilor înainte şi spre interiorul ocolirii; 


sprijinul pe băţul din interiorul ocolirii; 


înclinarea progresivă, minimă, strict necesară a schiurilor pe 
canturile din interiorul ocolirii; 


poziţia echilibrată pe schiuri, cu greutatea egal repartizată 
pe toată lungimea schiurilor. 


Conducerea ocolirii se execută la fel ca la toate cristianiile. 


Pentru încheierea ocolirii sunt posibile trei situaţii: 


să se mențină pivotarea schiurilor până la oprire; 
să se oprească pivotarea reluând poziţia de coborâre oblică; 


după trecerea liniei de pantă să se declanşeze un 
contraderapaj, înlănţuind o nouă ocolire în sens opus. 


12.2.2. Indicaţii metodice 


Având în vedere că, contraderapajul are ca scop să pregătească 
un sprijin bun al canturilor pe zăpadă şi, după necesitate, să 
reducă viteza de alunecare, recomandăm: 


Pe pante cu înclinaţie medie sau mică pentru ocoliri cu rază 
mare, derapajul să fie mai lung, flexia picioarelor progresivă, 
punerea pe canturi moderată, arcuirea trunchiului mai 
accentuată; 


Dacă dorim să executăm un contraderapaj scurt (brusc), 
flexia picioarelor va fi mai rapidă, punerea schiurilor pe 

canturi mai pronunțată, arcuirea trunchiului mai 
accentuată; 


= Extensia picioarelor trebuie să fie limitată, dar energică, 
provocând astfel descărcarea schiurilor precum şi 
întoarcerea genunchilor în axul corpului şi înclinarea spre 
interiorul ocolirii ajutând astfel la schimbarea canturilor; 


= Înfigerea bățului în zăpadă în momentul blocării 
derapajului, la jumătatea distanței dintre vârfurile 
schiurilor şi clăpari, spre vale, cu atât mai lateral cu cât 
arcul ocolirii se vrea mai mic; 


= La sfârşitul mişcării de extensie, genunchii, şoldurile şi 
bustul trebuie să păstreze o uşoară flexie. Nu trebuie înțeles 
prin extensie, întinderea completă a picioarelor. 


122.3. Greşeli frecvente 


=  Intinderea completă a picioarelor în momentul ridicării; 
= Rămânerea pe spate în momentul ridicării; 


= Nesincronizarea descărcării schiurilor cu impulsul 
declanşator; 


= Punerea bruscă a schiurilor pe muchii, după declanşarea ocolirii; 
= Poziţia rigidă a corpului; 
=" Inclinarea exagerată a bustului spre înainte; 


= Ducerea înainte a umărului din vale în momentul înfigerii 
bățului în zăpadă sau înfigerea acestuia prea târziu. 


12.2.4. Exerciţii 


Ca exerciții pregătitoare pentru învăţarea acestei cristianii, 
recomandăm: 


1. Cristiania pe movilă — înaintea acesteia se execută 
contraderapajul, schiurile fiind înscrise în ocolire în jurul 
movilei; 

2. Cristiania cu contraderapaj în care 
descărcarea schiurilor se va face cu 
desprinderea lor de pe zăpadă, 
pentru a uşura schimbarea 
simultană a canturilor; 

3. Înlănţuirea mai multor ocoliri, punctând ritmul mişcărilor. 
Un ritm în patru timpi pronunţat de schior pe parcursul 
înlănţuirii ocolirilor poate ajuta în mod deosebit la însuşirea 
rapidă a mişcărilor. 


12.3. Cristiania spre vale cu amortizare 


Cristiania spre vale cu amortizare este procedeul tehnic care 
permite coborârea pantelor denivelate, cu movile sau talazuri, 
îmbinând armonios şi eficace amortizarea şi schimbarea 
direcției. 


Cristiania spre vale cu amortizare (Manuel Jeunesse+Sport, EFSM, 1991) 

12.3.1. Mecanismul tehnic 


Pregătirea execuției acestei ocoliri se face pe panta ascendentă 
a unei movile din poziţia de coborâre oblică cu schiurile 
apropiate: 


= Urcând spre vârful movilei se amortizează progresiv şocul 
prin flexia genunchilor şi flexia coapselor pe bazin; 


= Bustul este orientat uşor spre înainte şi spre vale cu braţele 
depărtate oblic lateral şi înainte; 


= Pe vârful movilei, gambele şi şoldurile sunt orientate spre 
interiorul  ocolirii, provocând schimbarea  înclinaţiei 
schiurilor pe canturi. 


Declanşarea  ocolirii se face prin extensia energică a 
picioarelor şi pivotarea lor, împingând schiurile pe arcul ocolirii 
în contact cu panta descendentă a movilei, genunchii fiind 
orientați spre înainte şi spre interiorul ocolirii. 


Conducerea schiurilor o asigură continuarea extensiei şi 
pivotării picioarelor până se atinge direcţia dorită în poziția de 
coborâre oblică. 


12.32. Indicații metodice 


Deoarece acest procedeu tehnic este foarte greu de executat de 
către schiorii începători, recomandăm: 


= Acordarea unei atenții sporite flexiei simple a picioarelor 
care este de fapt o flexie de cedare la suprapresiunea pe care 
o provoacă panta ascendentă a movilei. Execuţia corectă a 
acestei flexii pretinde supleţe, o bună receptivitate tactilă, 
echilibru si reflexe bune mai ales la viteza de coborâre ceva 
mai mare; 


= Flexia coapselor pe bazin trebuie să fie maximă pe vârful 
movilei; 


= Atenţie la rigiditatea picioarelor, deoarece, dacă picioarele 
sunt rigide, schiorul va fi proiectat în aer cu pericolul de a se 
răsturna pe spate; 

= Deplasarea anticipată a bustului în direcţia ocolirii, lucru 
care favorizează păstrarea contactului cu panta; 


= Înfigerea bățului din interiorul ocolirii pe vârful movilei şi 
sprijinul pe el la declanşarea ocolirii; 


= Înclinarea gambelor spre interiorul ocolirii, ceea ce pune 
schiurile pe lat şi permite ca extensia picioarelor să 
întâmpine o rezistenţă mai mică decât rezistenţa pe care o 
opune deplasarea trunchiului. 


12.3.3. Greşeli frecvente 


= poziția rigidă a picioarelor; 
=  nesincronizarea amortizării cu profilul movilei; 
= ghemuirea insuficientă pe vârful movilei; 


= începerea prea devreme sau prea târziu a extensiei 
picioarelor; 


= insuficientă înclinare a gambelor şi deplasare a coapselor 
spre interiorul ocolirii; 


= rămânerea pe spate. 


12.3.4. Exerciţii 


Datorită faptului că promptitudinea începerii  extensiei 
picioarelor este hotărâtoare pentru execuţia corectă a cristianiei 
cu amortizare, deoarece, dacă extensia începe prea devreme sau 
prea târziu, schiorul riscă să fie proiectat de movilă si 
dezechilibrat, propunem pentru învăţarea acestei cristianii, 
următoarele exerciţii: 


1. Repetarea coborârii cu trecere peste denivelări de teren. În 
acest scop, se vor amenaja pe o panta uşoară 4-6 movile 
înalte de 60-80 cm, cu creasta rotunjită, late la bază de cca. 
2m, lungi de 6-8 m, paralele între ele, la distanţa de 4-6 m şi 
având axa lungă perpendiculară pe linia pantei; 

2. 

După câteva ocoliri când tehnica amortizării a fost corect 
însuşită se vor schița schimbări de direcţie pe vârful fiecărei 
movile, apoi amplitudinea acestor viraje va fi mărită; 


Executarea acestei ocoliri pe teren plat. In acest caz 
ghemuirea nu va mai fi atât de simplă ca pe movilă. 

